
PÊŞGOTIN 


Hemd û senayên bêdawî ji Cenabê Heq re bin! 
Ewê ku însan ji mêr û jinekê aferandine û bi wesîleya 
mehebbeteke ku di navbera wan de kiriye serkehnîya 
seadeta ebedî jî, derîyên îşq û mehebbeta li hemberî 
zatê bilind ê xwe li ber me vekirine. 

Dirûd û silavên bêdawî li ser mûrşid û rêberê 
bilind ê me Mûhemmed Mûstefa -sellellahû eleyhî 
we sellem- bin; ewê ku ji bo jîyana malbateke bex- 
tewar nimûneyê ji hemû nimûneyan mûkemmeltirîn 
û îdealtirîn e ku ew jî wê dilên me li ber derîzana 
evîn û mehebbeta îlahî hazir bike.. 

Hîç şek û şubhe nîn e ku di xulqîyet û aferîna 
hemû mexlûqat û heyberan de mehebbet heye. 

Ellah Teala, berî aferandina van aleman “xe- 
zîneyeke veşartî” bûye. Wî mehebbet û hez kir ku 
ew were zanîn û wî bi vê mehebbetê hemû heyber 
aferandine. 


Ji lewma mehebbeta îlahî bû cewher û kakila 
hemû mehebbetan û Cenabê Heq, hemû hezkirin 
û mehebbetên dîtir ên ku daye bendeyên xwe jî di 

rastîyê de her yek ji wan ji bo mehebbeta xwe wek 
wesîleyeke hazirker û bilindker îhsan kirine. Wî, 
wek pêpelinga biqîmettirîn ji bo derketina bi zirweya 
mehebbeta xwe jî mehebbet û peywendîya navbera 
mêr û jinê bexş kiriye. Wî ji bo vê mehebbet û pey- 
wendîyê mal û hêlîna malbatan ku bi Eqda Nîkahê 
(girêbesta zewacê) têne damezirandin jî her yek ji 
wan bi navê mezinê xwe kiriye ew mekan ku têde ev 
mehebbet bi manetir û biberekettir tecellî dibe. 

Bi vê nêrînê hêlîna malbatê, hem ji bo meheb- 
beta Xuda bû pêpelingeke jêneger, hem jî ew, ji bo 
berdewamîya nifş û neslan bi qanûna îlahî hate kirin. 
Yanî hawîra malbatê, hem îhtiyaceke bedenî ye, hem 
jî wê ji bo kemala rûhanî jî zemîna pêşî û bingehîn 
pêkanîye. 

Bi vê sebebê, di nezara îslamê de zewac, her 
zeman esil bûye û heta tu bibêjî bes; ew hatiye 
teşwîqkirin. Ji xwe berevajîya vê, ji fitret û aferîna 
însanî re dijber e. Lewra zewac, -mazeretên der- 
basdar ne têde ne- wekî din îhtiyaceke û sunneteke 
senîyye ye ku divê însan xwe jê dûr negire. 

Ji ber ku çêkirina hêlîna malbatê ev qeder giring 
e; gellek nuqteyên hûrûmeseleyênmûhîmhene, divê 
mirov wan li ber çavan bigre da ku bikare meqsedên 
ji zewacê têne arzû-kirin tehqîq bike û da ku mirov 
bikare hawîr û weseta malê jî bixe cenneteke aramî, 
dilşadî û hizûrê. 

Divê mirov çi bilce, ji bo bikare heyata mal- 
batekê damezirîne ku ewê ji bo mehebbeta îlahî 
bibe pêpeling? Divê mirov li çi miqate be, da ku her 
malek ji malên me bibe cenneteke hizûr û seadetê? 
Divê em çawa bijîn da ku rêwîtîya me wek temamê 
ferdên malbatê di wusleta bêdawî de bi nuqte bibe? 
Divê çawa were temîn kirin ji bo ew seadeta ku wê li 
dinyayê tehqîq bibe, ew di heyata axretê de jî berde- 
wam bike?! 

Ha hemû kar, di bersivên van pirsan de veşartî 
ye. Belkû ji bo herkesî bi awayekî rast û durust tes- 
bîta van bersivan, bi sebeb zeman û zemînê ku em 
têde dijîn, ne mûmkin be. Ji bo vê îslamê, bi awayê 
ji hemû awayan sipehîtir û bi her tefsîlatên wê ve rê, 
usûl, qaîde û endaz danîne ku ewê însanan bibin big- 
ihînin wan hedef, meqsed û netîceyên ku bi heyata 
aîlewî têne arzû-kirin. Ji bilî vê jî îslamê dîyar kiriye 
ku heke ev tedbîr û riste li ber çavan neyên girtin ka 
wê kîjan netîceyên wexîm û xirab derkevin holê. 

Di vê xusûsê de ji bo mirov bigihîje serkeftina 
îdeal, yanî ji bo çêkirina hêlîna malbateke bi hizûr jî 
Cenabê Heq, ji bo me nimûneya ji hemû nimûneyan 
sipehîtir û mûkemmeltir kiriye nesîb ku ew jî Sul- 
tanê Dilan Hezretê Mûhemmed Mûstefa-sellellahû 
eleyhî we sellem- e. Ew Pêgemberê Pêgemberan ku 
di ti merhele û sefheyeke heyata wî de hîç ti negatîfî 
û nelêtîyeke biçûktirîn jî nîn e, wî di hêlîna aîlewîya 
ku damezirandî de jî ev qiwama bilind jîyaye. Bi vê 

nêrînê, ji bo çêkirina malbateke baş, em mecbûr in 
ku heyata malbatî ya wî ya ku bi sipehîtîyên mûstes- 
na û bi şeref tije ye, rind bizanin û em wê ji bo xwe 
bikin nimûne. 

Di rewşeke berevajî de ew civaka ku em têde 
dijîn, wê di şeklekî ji hêlînên germ ên ji hizûr û be- 
reketê tije, mehrûm de her ku biçe wê bi nav nav- 
enda buhran û qeyranê ve bigindire, di hev de totlanî 
bibe. 

Em tev dibînin ku gellek ciwanên me hene ku 
nikarin hêlîna malbateke rast û hevkêş damezirînin, 
bi jinberdanên ne di cih de hem dinyaya xwe, hem 
jî dinyaya zarokên xwe reş dikin. Ya wexîmtir jî ev 
e ku çendîn gafil ji zewacê nêzîk nabin û di girdab û 
gera isyan, guneh û heramên di vê xusûsê de reben 
û perîşan dibin. 

Ha ev berhema biçûka li ber destên we ku me 
ji bo van sedeman û sebebên wekî wan hazir kiriye, 
înşaellah ew jî -wekî berhemên dîtir ên ku di vê qadê 
de hatine nivîsîn- wê ji bo birînên malbatî yên di ci- 
vaka me de bibe hetwane û merhemeke şîfadar. 

Me bi vê xwezî û nîyetê berhem di bin van 
serdêrî û ser-mijaran de hazir kiriye: 

1. Di îslamê De Nîkah û Malbat. 

2. Mijarên Ku Divê Jin Di Nav Malbatê De 
Li Wan Miqate Bin. 

3. Mijarên Ku Divê Mêr Di Nav Malbatê 
De Li Wan Miqate Bin. 

4. Mijarên Ku Divê Jin û Mêr Di Nav Mal- 
batê De Li Wan Miqate Bin. 1 

5. Li Dor Perwerdeya Zarokan. 

6. Cihê Jinê Di îslamê De û Hînkirina 
Keçan 

7. Tesîra Îmanî Ya Dêyên Sultanan Di 
Medenîyeta Weqfan De 

8. Paşgotin 

Berhem, bi awayekî giştî ji wan roportajan 
(hevpeyvin û sohbetan) hatiye meydanê ku ew di 
Kovara Şebnemê de hatine weşandin. Lêbelê têde 
îlawe/pêvek ên nû û ferehkirin jî pêkhatine. 2 


Di berhemê de wek xulase malûmat û agahîyên 
lazim ji bo malbateke hizûrdara ku wê li ser endaz û 
pîvanên Îslamî were damezirandin, cih digrin. Di ze- 
wacê de qaîde, rêzûrêç û prensîbên ji bo tehqîqbûna 
meqsedên bilind lazim hatine vegotin û mîsalên laz- 
im û îzahatkar ên bi van re têkildar jî hatine guhastin 
û neqilkirin. Nimûne ji heyata hemû mezinên îslamê 
bi taybetî jî di serê tevan de nimûne ji heyata Mezinê 


1. 

2 . 


Not: Ev kitêb, şeklê kurtkirina ji wê kitêba me ye ku bi 
aynî navî û wek ji heft beşan îbaret hatibûye weşandin. 
Cenabê Heq, keda şagirtê giranbiha yê me Ûmer Farûq 
DEMIREŞIK ya ku di hazirkirina vê berhemê de çêbûye 
û geyreta M. Alî EŞMELI ya ku di teshîh û ferehkirina wê 
de bûye arîkar, bike sedeqa carîye! 

me Pêgemberê Xuda -sellellahû eleyhî we sellem- 
hatine dayîn. Bi vî awayî, li ber çavan hatiye girtin 
ku ji xwendevanên giranbiha yên me re dîtineke dî- 
yartir û têgihiştineke berraq di her halûkarî de were 
dabînkirin. 

Em ji Xuda temennî û nîyaz dikin ku vê ber- 
hema naçîz; hem ji bo mirovên ku hêlîna malbatê 
damezirandine, bi taybetî jî ji bo ciwanên ku ji nû ve 
wê hêlîna malbatê damezirînin bi havil û feydedar 
bilce. 

Di van demên ku li temamê dinyayê hêlînên 
malbatê bi erdhej û zelzeleyên bêexlaqîtî, îhmal- 
karî û bêmehebbetîyê dihilweşin de Rebbê me, wê 
qudretê ji me tevan re bike nesîb ku em pê bikarin 
ji xwe re malbatên wisan saglem, xurt û bi şîyan 
damezirînin û bidin jîyandin ku tiştek nikaribe 
wan bihejîne!. Xudayê min! Xanî û malên me 
bike cenneta mehebbet, hizûr û dilşadîyê! Ji bo 
vê cennetê jî derîyekî bi ber cenneta ebedî ve veke 
ku wê têde wusleta cemalûllah tecellî bibe! 


Amîn.. 





Hslamê oie dH'fkah û 
oMalbal 



Nîkah rêya pêgembera ye, sunneta Resûlûllah 
e, bihara neslêye, şeref û edeba mêr û jinêye, keleha 
namûs û îffetêye, ewji navbera heyber û mexlûqatên 
dîger cihêwazî û îmtîyaza însanîye. 



Di îslamê de Nîkah û Malbat 


Seyda, di roja me de li ser zewacê 
gellek mûnaqeşe têne kirin. Berî her 
tiştî, ma însan mecbûr in ku bi awayekî 
civakîpevre bijîn? Ma heke ew bi tena 
serê xwe jîyana xwe bidin dewamkirin 
çênabe? 


Tenêtî û tekîtî ji Xuda tenê re taybet e. Lewra wî 
aferînerê bilind û mezin, yek û tekbûn kiriye keyfîy- 
eteke ji bo xwe tenê û li ser vî esasî wî hemû heyber 
û mexlûqat cot; nêr û mê aferandine. Ji lewma hemû 
heyber, ji ber taybetmendîya cot bûna xwe ji hev re 
mûhtac in. Ji hêla ku ew di aynî zemanî de hatine 
aferandin ve jî, li gorî pêkhatin û çêbûna xwe di nav 
nuqsanî û nekarînekê de ne. Hemû heyberên ji geyrî 
Xuda ku navê “masîwaûllah” li wan tê kirin; di nav 
hezar û yek îhtiyacê de ne. Hem îhtiyaca wan bi hev 
û din heye. Hem jî ebedîyyen îhtiyaca wan bi Cen- 
abê Heq ê ku her tişt ji tineyî anîye hebûnê, heye. 


Ji navbera van mexlûqatan tevan jî, ji hêla 
mûhtacbûnê ve “însan”, adeta di serê tevan de tê. 
Lewra îhtiyac û daxwazên însanî, li gorî heyber û 

aferîndeyên din hê zehftir in. Zêdebarî vê jî ev îhti- 
yac, tim û daîm zêde dibin û bi ti awayan xilas nabin. 
Lewra însan, tim û daîmî însan dixwaze wek maddî- 
manewî di nav rehetîyê de bijî. Diltengî, tinetî, jan, 
îzdîrab, êş û felaket jê re zor tên. Di van wextan de 
însan bi taybetî li destekî kn bi destê wî bigre û li 
dilekî ku xwe bavêje ber penaha wî, digere. 

Li ser vî esasî kurê-adem, ji peyvên “uns” yan 
jî “unsîyet”ê yanî “ulfet û dostanî”yê hatiye peyda- 
kirin û navê peyva “însan” lê hatiye kirin. Ev jî şanî 
dide ku ew mûhtac e bi heyberên din re bi taybetî jî 
bi hevcinsên xwe re bibe yek û heval. Ev mûhtacîtî, 
taybetmendîya pêşîna însanî ye. însan, adeta bi vê 
xusûsîyet û taybetmendîya xwe tê naskirin. 

Rewşa ku ev heqîqet bi awayekî ji hemû awayan 
bariztir û xuyatir derdikeve holê jî pevrebûna mêr- 
jinê ye. Ev xusûs, ji bo temînkirina berdewamîya 
neslan jî zerûreteke jêneger e, heta şert e. 

Ji lewma ev zerûret, di candarên din de nêr- 
mê, di terkîba kîmyewî ya heyberên bêcan de jî di 
sûretê zêdek (+) û kêmek (-) de tecellî bûye. Çawa di 
Qur’ana Pîroz de di gellek ayetan de ev mijar bûye 
mewzûbehs: 

“Me her tişt cot aferandiye da ku hûn bi- 
fikrin û îbret jê bigrin.” 3 


3. Zariyat, 51/49. 






Di îslamê de Nîkah û Malbat tJsimmA j - 

“Ez Ellah ê ku ji wan tiştên ku erd hêşîn dike, 
ji mirovan bi xwe û ji mexlûqên ku hê ew rastiya 
wan nizanin jî hemû cot aferandine, teqdîs dikim, 
pak didêrim.” 4 

“Erê, me hûn însan cot bi cot; jin û mêr 
aferandine.” 5 

Keyfîyeta cot bi cot aferandina ku di van ayetan 
de hatiye zikrkirin ne ev e ku ji aynî heyberê du heb 
aferandine; lêbelê wekî ku li jorê jî hate zikrkirin her 
tişt, wek “nêr û mê” yan jî “zêdek-kêmek” hatiye 
aferandin. Heke na, aferîna yekî ji van fizûlî dibû, û 
fizûlî û nelazimîyeke wiha jî ji sifetê bilindê Cenabê 
Heq “mûteal” re, yanî ewê ku xwediyê hemû sifetên 
kemalê ye, re berevajî dibû. Bi kurtî wî ew cot bi cot 
aferandine, lêbelê wî di awayekî lihevçûyî de hîç ti 
cêwîyek neaferandiye. Di cêwîyên hêkeke tek de jî ji 
dinyaya hundurîna wan heta bi serê pêçîyên (telîyên) 
wan û heta bi çavên wan jî ew qeder alîyên wan yên 
ji hev û din ferqdar û cuda hene ku.. 

Welhasil Ellah Teala, heyber cot bi cot afe- 
randine û qanûna cezb-kirin û hatin cezb-kirinê 
di navbera wan de bicih kiriye da ku ew jihev- 
nêzîkatîyê bi hev û din re saz bikin. Bi vî awayî wî 
kemala maddî û manewî ya wan, bi yekbûn û pevre- 
bûna wan ve girêdaye. 


4. Yasîn, 36/36. 

5. Nebe, 78/8. 

Li dora vê heqîqetê îhtiyac û temayula mêrekî 
bi jinekê û ya jinekê jî bi mêrekî, bi qebûla cewhera 
xwe ji bo berdewamîya neslê ye. Lêbelê gayeya 
tek, helbet ne ev e. Lewra bi pêkhatina malbateke 
saglema ku were damezirandin hizûra rûhî û îctîmaî 
ya ferdan, aramî û ahenga wan jî heta bi dereca paşîn 
gaye û hedefeke mûhîm e ku îhtiyaca kurê-adem pê 
heye. Di gihiştina vê hizûr, aramî û ahenga rûhî de 
jî zirweya ku tê arzûkirin însan sade û sade dikare 
bi “mehebbetûllah”îyê bigihêjîyê. Yanî bi îşqê 
berê xwe dana qelb bi alîyê Cenabê Heq ve.. Ev, ji 
Leyla’yê bi ber Mewla ve rêwengîyek e.. 

Yanî ji bo vê rêwengîyê -heke tabîr caiz be- 
Leyla şert e. Lewra mehebbeta di navbera mêr û jinê 
de merhela yekema bi mehebbetûllah’ê nêzîkbûna 
ji Cenabê Heq teşkîl dike. Lewra mehebbet, çendan 
bi arzûyên nefsanî destpê kiribe jî heta mirov ji wê 
nebûre ew nabe “evîn”. Evîn, navê hev-kişandina te- 
cellîyatên îlahî ye li ser mirovên ku têne hezkirin. 

Ew qelbên ku navenda hêza kêşanê ne, bi wesî- 
la hevserên ku bi mehebbetê bi hev û din ve hatine 
girêdan adeta antremanên (hîndekarîyên) sewdayê 
dikin û bi vî awayê ku ji mehebbetûllah’îyê re hazir 
dibin qabilîyeta hezkirina ji Xuda qiwamê qezenc 
dilce. Bi zarokên ku fêkîyekî siriştî yê malbatê ye jî 
ev qabilîyet hê bêhtir kamil dibe û li lîyaqetê vedi- 
gere. 

Ha bi vê lîyaqetê,zewac ji bo mehebbetûllah di- 
lan hemêz bike lazime ku mirov bi xebera fennanên 
îlahî bike û wilo wê tehqîq bike. Zewaceke ku sade 
bi arzûyên aqilî û nefsanî, bi hewes û temayulan te- 
hqîq dibe -bi pirranî- fêkîyê mehebbetê hasil nake. 
Ji lewma di hêlînên ku wiha hatibin damezirandin 
de kemal û gihana manewî û perwerdeya meheb- 
beta qelbî ya ku ji zewacê tê hêvî-kirin nayê cih û 
tehqîq nabe. Yanî dil bi awayê layiq nikare îstîfade 
bike. Lewra însan di zewacên wiha de, bi gelemperî 
ji îştah û arzûyên nefsanî û erotîk re dibe kole. Ji 
xwe tu ji pêşveçûna manewîyatê behs neke, dinyaya 
dilî ya wan hê bêhtir bi şûn de dimîne, ziwatir dibe û 
heta bi bêesilîtîyê jî digihe. 

Ew zewacênkuji bo gihan û bilindbûna manewî, 
yanî ji bo temambûna nîvê dîn dibin wesîle, ew wê 
sewîye û asta îdeala ku divê mirov bigihîyê, nîşan 
dide. Çawa ku heke tiştek temam bidest nekeve, 
terfê ku were bidestxistin jêneger e, aynî wisan divê 
herkes bi qasî hêz û taqeta xwe ji bo temînkirina van 
sifetên îdeal kar û xebat bike û ji hewldan û xebat- 
kirina ji bo wanjî xwe li paş nehêle. Bes mirov bi 
xêra vê, bi wê hizûr, aramî û kemala ku bi wesîla 
zewacê tê arzûkirin, digihe. 


Digel vê jî wekî ku me qasekê berê îfade kir, 
pevbendîya di navbera mêr û jinê de di qabilîyet û 
lîyaqet qezenckirina însanî yaj i bo mehebbetûllah’îyê 
de, ne tekane sebeb e. Lewra heke rewş wiha bûye 

hingê ezeban, di hêla gihan, kemal û pêşveçûna 
manewî de hîç ti encamek bidest nedixist û ew li 
cihê xwe rawestayî diman. Haleveku di navbera wan 
de gellek mêr û jinên salih û salîha hene ku Qur’ana 
Pîroz medhê wan dide, her wekî Hezreta Meryemê 6 
û Hezretê îsa -eleyhima-sselam-. Ev hal nîşan dide 
ku sermayê herkesîdi pêkhatina aferîna wî de ne yek 
e û şertên derveyî yên ku bandorê li wî dikin jî ne 
aynî ne. Yanî di çarçoveya programê qedera îlahî de 
di şertên dinyayê de wek îmtîhaneke ku qezencên wê 
mezin in kar û qezenc hatine teqdîrkirin. Naxwe (bi 
mûcibê wê programa qedera îlahî) ji bo hinek miro- 
van rêya qismet û nesîb girtî ye. Ji bo hinek mirovan 
jî hinek rewşên ji zewacê re astengkar û bêîmkanî- 

6. Navê Hezreta Meryem 34 caran di Qur’ana Pîroz de de - 
bas dibe. Ji bilî vê navê wê di şeklê Isa bin Meryem de 
jî 23 caran derbas dibe. Bi îlawe li ser van Qur’ana Pîroz 
navê sûretê nozdehemê xwe jî wek «Sûretê Meryem»ê 
bi nav kiriye. Hezreta Meryem, tekane jin e ku di Qur’ana 
Pîroz de bi navê wê bi xwe behsa wê hatiye kirin. Di vê 
xusûsê de mûfessiran bal û diqqet kişandiye ser hinek 
hikmetan. Çendek ji van hikmetan wiha ne: 
a- Di wê serdemê de jin biçûk dihate xi&in, îmaja wê di şex- 

sa dêya me Hezreta Meryemê de hatiye bilindkirin. 
b- Pêgemberekî Ûlu’l-azm bi wasîteya dêya wî jê hatiye 
behskirin, ev jî ezameta şerefa dayîktî/makîtîyê de^tnîşan 
dike. 

c- Dêya me Hezreta Meryem bi taybetî dêhn hatiye kişandin 
li ser îffeta wê, bi kirp hatiye îfadekirin ka îffet ferzeke çi 
qeder mûhîm e, û divê mirov çi qeder îffetê biparêze. 
d- Di şexsa dêya me Hezreta Meryemê de bariztirîn 
taybetmendîyên jineke salîha hatine îfadekirin, bi awayekî 
îşaretkî daye zanîn ku taybetmendîyên wekî îffet, weqûrî, 
sebr, tewekkul, teslîmîyet û metanet jinê li cem Heq Teala 
bilind û mezin dikin. 

tî hatine teqdîrkirin. Ji bo hinek mirovan jî zewac 
bûye xusran û îzdîrabeke mezin. Cenabê Heq, heke 
ew sebr bikin ji bo bendeyên xwe yên wiha hinek 
qabilîyetan îhsan dike û bi arîkarîya van qabilîyetan 
jî feydên ku divê bi zewacê werin bidestxistin belkû 
dibin ku hê zehftir werin temînkirin. Çawa ku digel 
hinek mirov ezeb in jî bi mehebbeta zêde’y a ku ji 
heywan û giyayan re şanî dane ev mekteba kamilbûn 
û manen bilindbûnê temam kirine. Hinek mirov jî 
li hemberî mûsîbet, îbtîla, kul û keder û tengasîyan 
sebr û tehemmul şanî didin û bi vî awayî yek bi yek 
pêpelingên bilindahîyê derbas kirine. Mesela di 
serdema esrê seadetê de di eshabê suffe de ku wan 
derfeta zewacê nebûye, lêbelê ew bi xizmeta îlm û 
îrfanê bi zirweya kemalê gihane. Tabîî ye ku ev rewş 
tev, halên taybet û awerte ne. Rastîya gelemperî û 
şert ev e ku divê însan bi eqda nîkahê zewacekê bike 
û ji bo xwe hêlîna malbatekê damezirîne, çêke. 

Ev jî heqîqetek e ku ew qelbê mehebbet û hezkirin 
xwe têde nedin xuyakirin, wekî zevîyekê ye ku zem- 
anekî dirêj ew beyar maye, nehatiye ajotin û çandin, 
têde dar nehatine çandin, yanî ew hatiye şemirandin. 

Têkilî û mûnasebeta di navbera mêr û jinê de wê vê 
ax û zevîyê bajon û sag bikin.Tabîî ye ku ne bi van 
arzûyên nefsanî, lêbelê divê ew bi berterefkirina wan 
bibe.Yanî alîyê vê têkilî û elaqeyê, mecbûr e ku berê 
wê li îşqa îlahî be. Lewra mehebbeta di navbera mêr 
û jinê de, bes dema bi cewhera îlahî wergere, hingê 
wê dil bi mehebbetûllahî’yê bilind bibin. Heke di qi- 

O 

wameke wiha de ewlad bi nesîb bibin, ev jî, merhela 
duyema qelbî di rêya mehebbetûllahî’yê de pêktîne. 
Di piştî wê de hevser, hevdost, seyda û yên wekî van, 
tên. Bi vî awayî qelb, merhele bi merhele, gav bi gav 
bipêşve diçin û bi gayeya ji hemû gayeyan bilindtir 
bi mehebbetûllahî’yê re temam dibin, têne stranê û 
dikevin nav bendeyên bextiyar ên ku Heq ji wan hez 
dike. Ha ev netîce, zirweya gayeya aferîna însên e. 

Bi kurtî aîle ku navê pevrebûna mêr û jinê 
ya dînî û îctîmaî ye, ew heqîqet û îhtiyaceke ku di 
aferîna me de hatiye danîn ji bo ev gayeya ulwî te- 
hqîq bibe. Çi qeder ev heqîqet tehqîq bibe dara mal- 
batê, çiqilan dide û ew qeder mezin û fereh dibe. 
Ew fêkîyên xweş û şîrîn dide. Hizûr, aramî, sakintî, 
nîzam û risteya ku di nav civakê de tê arzûlcirin jî 
çend heb ji van meyweyan e. 

Li ser vî esasî ji bo civak bigihîje sewîya 
medenî û hêlîn jî bi coş û seadeteke îlahî tije bibin di 
serê xusûsên ji hemû xusûsan mûhîmtir de jî weset û 
hawîra malbatî ya bi hizûr, tê. Ji lewma dema mirov 
malbatê ava dike mêr û jin li ser navê Xuda soz û 
peymanê didin hev. Ev soz û peyman hewldana nîy- 
etê ye ji bo tehqîqkirina mehebbetekê ku ew jî di 
alîyê gayeya aferîna wan de ye. Tişta ku vê nîyet û 
hewldanê xwedî dike jî hîç guman nîn e ku li hem- 
berî hev rêz, pevbawerî û semîmîyeta dualî ye.. 

Islam, çawa li “malbat "ê dinêre? 

Islam, li ser esasê wan karên ku me zikr ki- 
rin, ewên ku mirov nikare wan li ber çavan negire, 
ehemmîyeteke mezin bi malbatê dispêre. Li gorî vê 
malbat, di mesabeya tuxmê civakê de ne. Çawa ev 
heqîqeteke tarîxî ye; ew malbatên ku li ser bingehên 
saglem hatine damezirandin, ew pêkhatina civakê 
diparêzin û wê sipehî dikin; ew hevserên ku bi nêrî- 
na rûhî ji hev re ne hevkuf bin, yanî ew hevjînên ku 
ji hev re ne hevkêş bin û bi mûnasebetên xirab, yan jî 
ew hêlînên ku bi awayekî şaş hatibin damezirandin, 
civakê diherifînin.. 

Ji vê hêlê ve îslam, li ser esasê mehebbet û pî- 
vanên heq ên ku danîne, pêkhatina malbateke dilşad 
û hevhêş dadimezrîne. Yanî bi malbatê hedefa wê 
hizûr û dilşadî ye. Ew qeder hizûr û dilşadî xwestiye 
ku hatiye gotin: 

“Cenneta însanî mala wîve..” 

Bi rastî hêlîn-malbateke ku bi pîvanên îlahî 
hatibe damezirandin di nav şert û mercên dinyayê 
de adeta cennet e.. Têgihiştin û pêkhatineke wiha 
bilind jî, helbet ji ber ku ew li ser bingehên meşrû 
û pîvanên bilind û mehebbetê mûmkin dibe îslam, 
bi “hev-ahidbûnê/ji hev re peyman-dana dualî” 
wekî nîkahê bilind dest bi kar dike. Yanî îslam li ber 
herdu terefan şert û merc datîne ku her dualî li hizûra 
Xuda bi navê Xuda hinek soz û peymanan bidin hev. 

Bi îfadeya mirovên berê hatiye gotin; “di nîkahê de 
keramet heye.” Ev jî di tesîskirina malbata bi hizûr 
û dilşad de giringîya nîkahê û feydeyên ku ew dide 
qezenckirin şanî dide. Lewra qîmetê amelan li gorî 
nîyetan e. 

Berî li holê danîna nîyeteke wiha ulwî pevre- 
bûna ku li derveyî nîkahê bicih tê, ji ber ku ji gayeya 
aferîna însanî re dijber e, netîceya wê jî wê tam ji 
xusran û herifinê îbaret be. Gerek bi nêrîna pêkha- 
tina aîlê, gerek jî bi nêrîna milletî wiha ye. Ji lewma 
pevrebûna li derveyî nîkahê ji terefê dînî ve hatiye 
redkirin û li cem Heq jî heta tu bibêjî bes cezayê wê 
giran e, pirr xetemak e û ew wek gunehekî mezin 
hatiye heramkirin. 


Li ser esasê giringîya wê, hûn dikarin 
ji kerema xwe hinekê hêhtir mewzûya 
nîkahê îzah hikin? 

Nîkah rêya pêgembera ye, sunneta Resûlûllah 
e, bihara neslê ye, şeref û edeba mêr û j inê ye, keleha 
namûs û îffetê ye, ewji navbera heyber û mexlûqatên 
dîger cihêwazî û îmtîyaza nesla însanî ye.Yanî di ser- 
rebûn û çêtirbûna wî ji mexlûqatên din e. 

Tehqîqbûna nîkahê bi şahidîya du mêran, ji bo 
îlankirina ji herkesî re ye ku di îctîmaîbûna (sosy- 
albûna) pevrebûna mêr û jinê de unsûr û regezekî 
bingehîn e. Lewra îhtiyac pê heye ku ew pevrebûn 

ji alîyê mirovên din ve jî were zanîn. Li holê danîna 
her nîyetê, her dem îhtiyaca wê bi şahidan nîn e. Lê- 
belê di zewacê de şert-danîna şahidan, ji bo tehqîq- 
kirina vê qebûlkirinê ye ku eqda nîkahê berê wê li 
temamê civakê ye. Lewra ew keç û kur ên ku wek 
bekar-bakîre û ezeb têne zanîn ji bo her yekî ji wan 
bûna talebên nû mûmkin e. Lêbelê di piştî zewaceke 
ku bi eqda nîkahê hatibe îlankirin û banghildêran de 
êdî talebên mûhtemel ji bo wî mêrî û wê jinê hatine 
xilaskirin, bi vî awayî çêbûye ku bingehên hêlîna 
malbateke saglem a ku hevseran sade dixe aîdê hev, 
hatiye avêtin.. Ji bo vê ye ku bi nêrînekê, heke bi du 
şahidan neyê beskirin û dawet û dîlan jî were kirin 
hingê wê komeke mirovan ji bo eqda nîkahê bibe 
şahid. Ji lewma dawet-dîlan, ji meqseda îlankirina 
eqda nîkahê ya ji bo herkesî dize, di aynî zemanî 
de têde parvekirina memnûnîyeta damezirandina 
hêlîneke bi hizûr jî heye. 


Welhasil nîkah bi hemû taybetmendîyên xwe 
ve, di alîyê parastina heysîyet û pêkhatina çêtira di 
aferîna însanî de qanûneke îlahî ye ku fermana wê li 
me hatiye kirin. Ji lewma li gorî îslamê nîkah, binge- 
heke mûezzam û jênegera malbatê ye ji bo berde- 
wam û gihandina neslê, terbîya ewladan, mûhafeza 
malbatê û parastina heysîyeta însanîyetê. 


îslam ew qeder giringîyê bi vê bingehê dide ku 
hemû mûnasebetên rizîyayî û sefîl ên ku sû-a qesdê 
lê dikin jî red dike. Li ser vî esasî kirina “zina”yê 

ku rezaleta ji hemû rezaletan xirabtir a li derveyî 
nîkahê ye, wek herameke ji hemû heraman girantir 
hatiye qedegekirin. Lewra ew rewşa mekroh; êrîşeke 
dîn û harane ya li dijî zarafeta nîkahê, ciwanîya wê 
û meşrûîyeta wê ye; cînayeteke ji hemû cînayetan 
zalimtir û bêwijdantir e ku ew neslekê tine dike. Bi 
qasî guherandina dinyaya hizûr û seadeteke bilinda 
wekî nîkahê, bi zirardariya fihûş û zinayê ehmeqtî û 
cehaleteke dîtirçênabe. 

Çênabe ku milletekî bi fezîlet û kolan û sikakên 
memleketê wî ji dîmen û menzarayên rezaletan re 
bibin dik û sehne. Meydan ne ew cih in ku di wan de 
bêexlaqî tê bi xerman û girîş kirin. 

Divê neyê jibîrkirin ku unsûrê bingehînê ku 
milletekî li ser pêyan radigre, pêkhatina dînî û ex- 
laqî ye. Di vê pêkanîna exlaqî û parastina wê de jî 
rêya ji hemû rêyan bi bandortir jî nîkah e. Ji lewma 
di xusûsa zor nekirina wê de pêgemberê Xuda -sel- 
lellahû eleyhî we sellem- ummeta xwe îqaz kiriye, 
wiha gotiye: 

“Nîkaha bi xêrtirîn, ya bêkulfet e.” 1 

Ji lewma adetên wekî next-qelen, heq-şîr û rû- 
vekirinê ku ji nîkahê re kulfet in, yanî zor û barekî 
zêde ji nîkahê re tînin, ev bi temamî tetbîqatên batil û 
pûç in û ev hemû jî kevneşopî û beremayên serdema 
cahilîyetê ne. 


7. Ebûdawud, Nîkah, 32. 

Cenabê Heq, ji bo bendeyê xwe jîyaneke bi îffet 
û bi hizûr arzû dike. Tişta ji hemû tiştan sipehîtir a ku 
îffetê temîn dike jî helbet zewac e. Çawa ewên ku di 
nava civakê de taqeta wan hebe ji bo bizewicin divê 
ew bizewicin, aynî wisan ewên ku taqeta wan nebe ji 
bo bizewicin jî zewicandina wan wezîfeyeke dînî ye 
ku li ser civaka îslamê hatiye barkirin.. Çawa Xuda 
di ayeta pîroz de gotiye: 

“Ji navbera xwe nezewiciyan; ji koleyên xwe 
û qerwaşên xwe yên ku qencîkar in, bizewicînin. 
Heke ev, xizan bin, Ellah dê ji ciwanmêriya xwe 
wan dewlemend bike. Lewra Ellah (bi lutf û rehma 
xwe) berfereh û zana ye .” 8 

Di dewleta Osmanîyan de ji bo vê xizmeta xêrê 
weqfên taybetî hatibûne damezirandin. Lewra nîzam 
û exlaqê civakê bi jîyîna hizûrdara bi îffeta ferdan ve 
girêdayî ye. 

Hezretê Mûhyeddînê Erebî -quddîse sirruh- di 
bara fezîleta teşwîqkirina nîkahê û arîkarbûna ji bo 
zewicandina wan de wiha dibêje: 

“Sedeqa carîye’ya ji hemû sedeqeyan çêtir, 
wesîle-bûna ji bo zewacê ye. Lewra ew kesên ku ji 
nesla wan tên çi qencîvê bikin ji bo wî mirovê ku ji 
wan re bûye wesîle, ecrek heye .” 

Lewra ew jîyana malbatî ya ku li cennetê bi bavê 
me Adem -eleyhisselam- û dêya ma Hewwa’yê dest- 


8. Nûr, 24/32. 

pê kiriye, ew bi qanûna îzdîwacê ya ku Ellah teqdîr 
kirî ji zaroyên Adem re jî întîqal kiriye, hatiye û ew 
bi dînê îslamê jî hatiye bi ebedî-kirin. Bi rastî dînê 
îslamê bi qaîdeyên ku danîne, jîyana malbatî bûye 
hizûreke bihiştê û bûye asîmanê rahmeke biharî. Ji 
bo gihiştina vê seadetê, zerûrî ye ku mirov bi qanûna 
nîkah û îzdîwacê re temaşegeha her yekî ji Adem û 
Hewwayê raêxe ber çavan û mirov her wekî wan bi 
hev û din ve bikele û di rêya mehebbet û teqwaya 
Xuda de adeta bibe yek-can û yek-nebz. 

Bi nîkahê, bi awayekî heyretamîz di pev-kelîn 
û pev-xweşbûna du mirovên bîyanî de gellek ders 
û hikmet veşartî ne ku aqilan dixin dehşet û sosretê. 
Du ciwanên biyanî yên ku ji mala dê-bavên xwe 
cuda dibin û bi mehebbet û merhemeta ku Xuda ji 
bo navbera wan lutf dike, dilên wan bi hev û din ve 
têne girêdan, ew di nav germahî û cazîbeyeke ew 
qeder semîmî de dijîn ku ew hêlîna dê-bavan ya ku 
jê cuda bûne jî di ber sihê de dihêle, tescîla çi hikme- 
telce ulwî ye.. Derseke çi qudsî ye ku divê mirov kûr 
kûr li serê tefekkur bike. 


Cenabê Heq nîkah ji bo ummeta Mûhemmed 
xistiye wesîla bereketê; îzdîwaceke di bin sîbera kî- 
tab û Sunnetê de xistiye bihişta (cenneta) dilşadîya 
(seadeta) jîyana dinyayê. 



Ji xwe dînê îslamê dixwaze jîyaneke bi rûmet 
û weqûrane bi însanîyetê bide jîyandin, bihayê ji 
hemû bihayan bilindtir daye jinê û îşaret bi zirarên 

ku ji îhmalkirina wê biwelidin jî kiriye. Jin wekî 
çirayeke billûr û camî ye ku bi qarçiqa hizûr û 
seadeta malbatî ve hatiye daleqandin. Ew bi feyz 
û nûra nîkahê civakê rohnî dike. îffet û namûsa 
malbatê diparêze. Heke tabîr di cihê xwe de divê 
ji bo malbatê li hemberî girdab û erozyonên masîy- 
et û gunehan paratonerek (birûskgîrek) hebe. Di 
rewşeke berevajî de wê nesl zayî bibin û ewê bibin 
kêstek û enqaza însanî. Zayî-bûna neslê jî ewê heta 
bi îlga û îbtala eqrebatî û ev jî wê di dawîyê de 
heta bi herifandina civakê jî here. Di vê teqdîrê 
de fitne wê bi dûpişk bibe. Hestên tenik û zarîf wê 
xilas bibin. Rezalet û bêhizûrî jî wê bi ser ve birijin 
û tugyan bikin. Ev jî ji bo civakekê elametên no- 
qavbûn û berateyên felaketê ne. 

Seadeta jinê, bi jîyîna wê ya wek serdar-xanimê 
mûmkin e. Heke jin berê xwe bide ser wezîfeyeke 
li derveyî wezîfa esilîya xwe hingê hêlîna malbatê 
ziwa dibe. Beşdarî-kirina jinê di jîyana derveyî de 
bes bi sebebên zerûrî û ji bo karên ji aferîna wan 
guncaw re mûmkin dibe. Ev sebebên zerûrî jî divê 
bi awayê objektîf (afaqî) werîn nirxandin. Yanî divê 
bi pîvana îhtiyacên civakê were dîyarkirin û divê 
sînorên rewa û maqûl neyên derbaskirin. Ew tixûbên 
ku bi hewesên pûç û mazeretan werin binpêkirin 
sade xapandin û xwe xapîn e ku netîceyên wan tim 
bi xusranê dertên. Çendîn keç-xanim ên me hene ku 
bi vî awayî di girdab û gera gefleta axirzemanî de 
winda bûne û çûne. Çendîn çav hene, bi rezaletên 

ku serê wan bi avezêrîyan hatine nixumandin hatine 
xapîn, li pêşberî heqîqetên îlahî kor bûne û dilê xwe 
bi seadeta xwe neşewitandine. 

Divê were zanîn ku xanim di nezara îslamê de 
di nav avîzeya billûrî ya nîkahê de her yek ji wan 
îksîreke jîyanê ye ku pirr bi şewq û tav rohnî didin. 
Nasname û îhtîşama jinê ya exlaqî, rewîştî, îctîmaî 
û neteweyî/qewmî, bes jîyîna wê ya di nav rûhanîy- 
eta nîkahê de ye. Jin bi xêra hêlîna ku bi nîkahê tê 
avakirin dikeve nav dinyayeke nipûnû. Belkû ew di- 
gel mêrekî ku berê hîç nas nekirî û bi temamî jê re 
mechûlbi ferdên malbata wî re di navberekê de dest 
bi jîyanê dike. Lêbelê xusûsîyeteke cuda heye ku 
Xuda ew ji zewacê re lutf kiriye. Ew herdu cotên ku 
bi xêra nîkahê hatine cem hev, berê ew du însanên ji 
hev re bîyanî û gerîb bûn ji nişka ve ew dibin du în- 
sanên ku li dinyayê ew ji her kesî bêhtir ji hev nêzîk 
în.. Ew hêlîna ku wan çêkirî jî di pirranîya caran de ji 
wan re ji mala bavan ya ku jê cuda bûne, hê germtir 
tê. Çawa Rebbê me di ayeta pîroz de dibêje: 

“Yek ji nîşanên hebûn û yekbûna Xuda ye ku 
wî ji we re ji cinsê we bi xwe hevser aferandine 
da ku hûn ji hev re çavnas bibin û di navbera we 
de hezkirin û merhemet peyda kiriye. Bi rastî 
di vê de ji bo milletekî ku bifikirin, çendîn îbret 
hene .” 9 





9. Rûm, 30/21. 

Naxwe ji bo seadeta di nava malbatê de divê 
tekane unsûrê zal û hakim mehebbet, semîmîyet û 
şefqeta di navbera hevseran de be. 


Di her hêlînê de bidestxistina vê seade- 
tê mûmkin nabe. Naxwe divê gihiştina 
vê seadet û hizûrê nîmeteke mezin be... 

Ji bo vê divê mirov dêhnê xwe bide ser 
çi? 

Ji bo çêkirina hêlîneke wiha bi hizûr, şertê pêşî 
ew e ku mirov di bijardina hevserê de bi hessasîyet 
wan qaîdeyên ku îslamê danîne li ber çavan bigre. 
Cewhera van qaîdeyan ev e: Kesên ku ji bo xwe 
hevseran dibijêrin; divê hevserên xwe ne bi sebebên 
wekî sipehîtî û zengîntîyê yên berwext û li xweşîya 
nefsê diçin tercîh nekin û nebijêrin. Lêbelê divê ew 
giranîyê bidin ser wesfên bingehîn ên manewî yên 
wekî îman û exlaq û li gorî wan tercîha xwe bikin. 
Di vê xusûsê de Hezretê Pêgember -sellellahû eleyhî 
we sellem- wiha gotiye: 

“ Jin, ji bo çar tiştan yanî ji bo malê xwe, sipe- 
hîtîya xwe, bavikê xwe û kemala xweya di dîn de tê 
nîkah kirin. Hûn ya dîndar tercîh bikin ku destên we 
xêrê bibînin!..” 10 

Divê mirovji vê heqîqetê hereket bike; ya hêlînê 
çêdike çûka mê ye. Hedîseke şerîf, hem wê xusûsîy- 


10. Buxarî, Nîkah, VI, 123; Mûslim, Rada, 53. 

etê îşaret dilce; ewa ku mirov bi kîjan jinê re bize- 
wice divê mirov li wê xusûsîyetê bigere ka ew têde 
heye, yan jî nîn e, hem jî ew behsa wê xusûsîyetê 
dike, ewa ku mirov bi kîjan mêrî re bizewice, îcab 
dike mirov lê bigere ka ew xusûsîyet di wî de jî heye 
yan nîn e.. Lewra ji bo her mûmînî, di piştî teqwayê 
de nesîbê ji hemû nesîban bi qîmettir amelê salih/ 
amelê sipehî yê wî kesî/wê kesê tê ku mirov dê pê re 
bizewice. Mêrê salih sitûnê nehej ê seraya hizûrê 
ye; jina salîha jî bi qîmettirîn tezyînata bexçeyê 
seadetê ye. Pêgemberê Xuda vê heqîqetê di hedîsa 
şerîfa xwe de wiha îfade dike, dibêje: 

“Bilindbûna însanî di dînê wî de, muriwwet û 
şerefa wî di aqilê wî de, sipehîtîya nijad û sulaleya 
wî jî di exlaqê wî (yê ku bi nîkahê tê parastin) de 
veşartîye.” 11 

Hevkufîyeta di navbera malbatan de jî yanî 
hevkêşî her divê li ber çavan were girtin. Ev hevkêşî; 
divê bi nêrîna li unsûrên curecur ên wekî zengînî, 
pevrebûna kevneşopî û kulturan were dîyarkirin. 

Piştî vê jî bi îrade û kemalê ve bend e. Kemal, 
bi mûkemmelîyeta îman û amelî; îrade jî bi xwe pê- 
girtina bi ferman û qedegeyên Îslamî tê cih. 

Hêlîna malbateke hizûrdara ku di navê de fer- 
man û qedegeyên Xuda li ber çavan têne girtin, 
bingeha seadeta dinyayê û yek ji mezintirîn îhsanên 


11. Darequtnî, III, 303; Beyheqî, Şûab, IV, 160. 

Rebbê me ye. Dewama vê nîmet û seadetê, di jîyîna 
herdu terefan ya di nav keş û hewaya rûhanîyetê de 
ye. Ev jî bi fedakarîyên dualî û bi hev-fehmkirina 
dualî ve bend e. 

Di roja me de di serê sebebên mûhîm ênku mal- 
bat li erozyonê dikeve de; “bi mêr-bûna jinê û bi 
jin-bûna mêr” tê. Ellah Teala ji jinê re xusûsîyetên 
cuda, ji mêr re jî xusûsîyetên cuda lutf kirine. Ev jî, 
ji bo herduyan wisan hatine pêkanîn ku ew karibin bi 
awayê layiq wezîfa xwe di nav civakê bicih bînin. Ji 
pêkhatina bedena wan bigre heta bi taybetmendîyên 
gîyanî û rûhî yên wan hemû xusûsîyetên aferîna wan, 
di mêr û jinê de li gorî mesûlîyetên (berpirsîyên) ku 
Xuda li wan bar kirine, hatine pêkanîn. Ev rewş, di 
mêrê de li hawîrdora saglemîya rûhî, berxwedêrî 
û taybetmendîyên bedenî derketiye holê ku ew bi 
temînkirina debara malbatê hatiye wezîfedarkirin. 
Ev jî vê mesûlîyetê li mêr bar dike ku divê ew bibe 
serdarê malbatê, ji bo malbatê mûcadela heyatê bike 
û debara malbata xwe temîn bike. 


Jin, berpirsîya temînkirina debara malbatê 
neketiye ser milê wê. Heke ew berpirsî ketibûya ser 
milê wê, ev ji bo wê dibû ezîyet û meşeqqet. Lewra 
aferîna wê, wek rûhî û bedenî ne li gorî mûcadela 
heyatê ye. Berî her tiştî ev wezîfa îlahî li jinê hatiye 
barkirin ku ew vê hissê pêwîst dike; divê ew ji zayîna 
zarokan û ji zayînê pê ve jî li zarokên ku wê ji vê pe- 
vrebûnê hasil bibin bi taybetî di dewreyên nekarîna 

wan de li wan binêre û wan biparêze.. Lêbelê heke 
îmkan û şert firsendê bidinê hingê jin dikare xizme- 
teke ji aferîna xwe re guncaw, rewa û aîdê jînîtîya 
xwe bike. Her wekî xwacatîya fêrgeha Qur’anê ji bo 
keçan û meslekên wekî vê.. 

Ev hemû taybetmendîyên aferînê yên ku ber- 
hema tayîna îlahî ne, ji bo mêr û jinê nasnameyeke 
cuda cuda û hevtemamker dide qezenckirin ku dema 
hevser birijin ser meslekên li derveyî van taybet- 
mendîyên xwe hingê wê seadeta malbatê li zeîftîyê 
bikeve. 

Divê em vê xusûsê jî bibêjin: Divê otorîteya 
mêr di nav malbatê de wek “teheklcum” (hukm sepa- 
ndina bi darê zorê) û îtaeta jinê jî wek “esaret’’ neyên 
fehmkirin. Heke ev rol, di nav endaz û pîvanên neza- 
ketê yên ku îslamê bi awayekî hessas tayîn kirine de 
bicih werin hingê di malbatê de kes nabe “zalim” û 
kes nabe “mezlûm” jî.. 

Heke jin ji daîreya îffet û îtaeta xwe derkeve 
û zulmê li mêrê xwe bike, li hemberî vê jî zilam jî 
rabe otorîteya xwe ji bo arzûyên nefsanî yên xwe 
bikarbîne, hingê ewê hêlîna malbatîya xwe texrîb 
bikin. Lêbelê ew mêrê ku ji bo mûcadela heyata 
dinyayî fermanber e, dibe ku ew dem bi dem li ber 
hinek alozîyan rûbirû bimîne. Di demên wiha de 
heqê mêr û îhtiyaca wî heye ku li mala xwe ew ji 
xanima xwe îtaeteke teskînkar, bi şefqet û mehebbet 
bibîne. Bi aynî awayî ew jina ku heta êvarê li mala 

xwe çavnêrîya mêrê xwe dilce jî heqekî tabîî yê wê 
û îhtiyaca wê heye ku ji mêrê xwe elaqe, îltîfat û 
peywendîyê bibîne. Ji bo vê ye, di malbatê de divê 
herkes heq û mesûlîyetên ku Xuda jê re tayîn kirine, 
bizane. Di nav malbatê de divê mêr dilovan, bi mer- 
hemet û heqnas be; divê jin jî semerm, dilovan, îtaet- 
kar, xatimas û hurmetkar be. 

Welhasil tekane qaîde ku hêlînê di nav hizûr 
û seadetê de dide dewamkirin hezkirin û hurmeta 
hevber û dualî ye. Lêbelê divê neyê jibîrkirin ku bav 
û kalên me gotine; “çûka mê hêlînê çêdike.” Bi vê 
nêrînê, di xusûsa xwedîtî-kirina li hêlînê de jinê, xwe 
xistiye bin roleke bi tesîrtir. Ji lewma fîraset (pêhis 
û têgihiştin), geyret, hewldan û fedakarîya ku jin wê 
di vê nuqtê de şanî bide ji ya ku mêr wê şanî bide 
giringîyeke zêdetir erz dilce. Lewra Cenabê Heq, di 
vî warî de lîyaqet û hissîyateke çêtir ji ya mêr ji dê 
re bexş kirine. 

Li ser vî esasî Hezretê Îsmaîl Heqqî Bûrsewî, 
dema peyva «et-teraîb»a kudi ayeta heftan ya sûretê 
Tariq de derbas dibe îzah dike wiha dibêje: 

“Heke zarokek bi ber lehîvê bikeve, çi qeder xe- 
ternak dibe bila bibe dê jî herxwe diavêje nav lehîyê 
û ji bo zarokê/a xwexilas bike canêxwe li holê datîne 
û tevdigere. Lêbelê bav nikare hereketeke wiha nîşan 
bide. Heke wî hêvîya xwe ji wî zarokî qut kiribe, ew 
li kenarê lehîyê bes bi gemgînî digrî .” 

Tabîî ye ku qiwameke wiha ji bo wan dêyan 
e ku qabilîyetên bilind ên di aferîna xwe de winda 
nekiribin. Heke na, hinek dêyên bêwijdan, bêgîyan, 
bêrûh û geddar jî hene ku zarokên xwe li kenarên 
goristanan û li ber derîyên mizgeftan jî terk dikin. 
Lêbelê evên ha, xwedî gîyanên wêran in û wan 
mezîyetên bilind ên di aferîna xwe de tine kirine, 
kuştine. 

Di merc û şertên asayî (normal) de hesta dayîk- 
tîyê, bi ti awayan nikare zirarê bi ewladê xwe, yan jî 
zarokê xwe bigihîne û qîmî wan bike. Ev hesta bilind, 
heqîqeteke îlahî ye ku mirov heta di heywanan de jî 
jê re dibe şahid û wê dibîne. Çawa ev mîsala bi îbreta 
ku di kişandina belgefilmekê de hatiye tesbîtkirin jî 
tescîleke zehf rohn û eşkereya vê heqîqetê ye: 

Di Parka Siriştî ya Sambûra Kenya’yê de di 
navbera tarîxên 21 ê berfenbara (aralik) 2001 ’ê û 1-2 
rêbendana (ocak) 2002 ’yan de şepaleke (şêredêya) 
û kehr-gezalek di dereceyeke heyretamîz de di 
navbera elaqa dê-çêlîka wê de dibin. Kehr-gezal 
dema yekcar di kamerayan de dixuyê hê bendê na- 
vikê li serê bûye. Dilê şepalê pê şewitiye û adeta ew 
ji xwe re bi ewlad kiriye. Kehr-gezal jî ji ber elaqeya 
germa şepalê nikare ji wê veqete. Ji ber ku neşê şîr 
bidiyê hewl dide xwarinê bidiyê. Şepal ferqê dixiyê 
ku ew kehr-gezal e, lewra hîç hewl nade ku wê bi 
goşt xwedî bilce. Heta di zarfa vî zemanî de digel ku 
ew şepal zeîf bûye jî dîsa ranabe naçe nêçîrê. Digel 

vê jî herdu jî tendurust in. Yanî kehr-gezal, digel ku 
şîrê dêya xwe venaxwe û şepal jî digel ku demakeve 
naçe nêçîrê her çendî zeîf bûbin jî çalakgerî û zindî- 
tîya wan di cihê xwe de ye. 

Di vê navberê de gezala ku li kehr-gezala xwe 
digerîya jî serê wê ji nişka ve derdikeve û tê. Dema 
ew kehr-gezala xwe di ber hîmayeya şepalê de dibîne, 
şaş û metel dimîne. Ew neşê jê nêzîk bibe. Lêbelê 
ew neşê ji wir veqete û biçe jî. Ew ji dûr ve dengan 
derdixe û wilo ew û kehr-gezala xwe hev û din fehm 
dikin. Bi vî awayî, ew bi kehr-gezala xwe re têkilîyê 
saz dike. Heta ew pev re diçêrin. Lêbelê ev, di bin 
kontrol û çavdêrîya şepalê de bicih tê. Lewra ew bi 
temamîji bo kehr-gezalê bûbû xwedî ûjê re aşna û 
çavnas bûbû. Ji bo vê, bi wê ne xweş bû ku ew jê cuda 
bibe. Lêbelê ji bo derketina wê bi dêya esilîya wê re 
deng dernedixist madem ew nediçû cihên dûr. Lê- 
belê heke kehr-gezal zêde vebe, ew mûdaxele dike. 
Lewra ew pirr ji kehr-gezalê hez dike. Ew qeder jê 
hez dikir ku bi zimanê xwe ew mis dida, guhên wê 
dialîstin, gurmik û dêmên xwe bi serê wê dihekandin 
û dibir û dianî. Lêbelê di dawîyê de divê di hinavê 
şepalê de hissa ku kehr-gezal ya dêya xwe gezalê 
ye, galib bibe ku di dawîyê de xatir ji kehr-gezalê 
dixwaze. Ew wê bêhn dike, wê mis dide, çennê xwe 
bi çermê wêve dihekîne û adeta bi awayekî gemgîn 
û mehzûn jê vediqete. Lêbelê teqdîra îlahî ye, kehr- 
gezal bi dêgezala xwe re ser bi ser dimînin, hîn de- 
meke dirêj bi ser pevre-mana wan re derbas nebûyî 

şêr ferqê dixiyê. Derhal ew wê kehr-gezala lawaz û 
bêparastin bi nêçîr dilce. Şepal vê rewşê dibîne û heta 
tu bibêjî bes pê gemgîn û nexweşhal dibe. Ew, li cihê 
ku kehr-gezal hatî kuştin xwîna wê bêhn dike û her 
bêhn dike û serê xwe ditewîne. Adeta ew ji hinavê 
xwe dinale û hêstir ji çavên wê dibarin. 

Ev rûdana (hadîse û bûyera) ku di kamerayan de 
hatiye xuyakirin mîsaleke çi heyretamîz û tije îbret 
e. Taybetmendîya dayîktîyê çi qeder di dereceyeke 
bilind û çêtir de hatiye şanîdan, hem jî di navbera 
du heywanên ku ew bi xulqîyet û aferîna xwe ji hev 
û din re dijmin in.. Ha ev, ayetek ji ayetên bilind ên 
Cenabê Heq in. Ev mûcîzeyeke îlahî ye ku di xusûsa 
dayîktîyê de tecellî bûye. 

Di vir de ji bo me hikmet û îbretên mezin hene. 
Yanî dê, ne bi taybetmendîyên bedenî yên xwe, lê- 
belê bi taybetmendîyên rûhî yên xwe dê ye. Heke 
jinek xatir ji van bixwaze, naxwe heke ew xatiran 
ji jinîtî û dayîktîyê bixwaze, êdî ew ne abîdeyeke 
şefqetê ye; lêbelê ew dibe nêçîrvaneke bêhest û 
bêwijdan. Ew çendîn zarokan mehû dike. Ji lewma 
divê jin, xezîneya dayîktîyê hîç berze û winda nekin 
û wê di sewîyekeke ji mexlûqatên din hê çêtir û bil- 
indtir de mûhafeze bikin. Lewra ji bo mexlûqatên 
din di alema axretê de bi çêlîkên xwe re rûbirû hatin 
û hesab jê hatin pirsîn nîn e. Lêbelê ew ji bo mirovan 
heye. Yanîji bo mirovan, di roja mehşerê de ewladên 
wan yan wê wek xêr, yan jî wek şer derkevin pêşberê 

wan. Bi vê nêrînê, bi şefqettirîn û dayîktîya çêtirîna 
ku ji ewladan re were şanîdan ev e ku bi vî awayî 
wan perwerde bike û bigihîne ku wan ji cehennemê 
biparêze û wê qiwama jîyînê bi wan bide qezencki- 
rin ku wan bigihîne cennetê. Ji bo vê, di serê perw- 
erdeya ku divê bi wan were dayîn de ev mijar tên; 
perwerdeya dînî, edeba sipehî, yanî terbîya exlaqî û 
pêhisa evdînîyê bi wan were dayîn. 


Ez benî, di civaka me de ew şexsên 
ku wê bizewicin bi navê nîşanîyê de- 
wreyekê derbas dikin. Di vê navê de 
gellek problem têne jîyînê. Herdu teref 
di vê dewreya nîşanîyê de diçin geşt û 
gerê, bi hev û din re diaxivin û tiştên 
wekî van dikin, gelo di mewzûyên wekî 
van de xusûsê ku divê ew lê diqqet 
bikin çi ne? 


Ji jorê de xusûsa ku ez hewl didim vebêjim ev 
e; divê malbat di pêkhatineke wisan saglem û nehej 
de were damezirandin. Naxwe damezirandina mal- 
batê li ser bingehên rast û durust, ne sade di dewreya 
nîşanîyê tenê de ye; lêbelê ji serî heta bi dawîyê ew 
bi vê ve bend e ku mirov di hemû merhele û sefheyan 
de di nav pîvanên îlahî û hevkêşîyê de hereket bike. 
Lêbelê sed heyf û sed mixabin ku di zemanê me de 
hinek mirov di dewreya nîşanîyê de ji ber ku wisan 
hereket dikin her wekî ku zewac çêbûbe, gellek xeta 

û asêbûnî û birînên dilî têne meydanê ku êdî nayên 
tamîr kirin. 

Divê mirov bi awayekî qet‘î vê îfade bike; 
sefha peyv-birrîn û nîşanîyê, ji wê lihevhatinê îba- 
ret e ku herdu teref di rêya zewacê de qerarê didin 
û lihev tên. Yanî ev sefha, ne wekî sefha nîkahê 
ye. Herdu teref jî hê ji hev re mehrem in, yanî hê 
dîwarê heramîyê ji navbera wan ranebûye. Naxwe 
divê mirov li sînorê vê heramîyê û tixûbê helalîyê 
diqqet bike. 

Bi kurtî herdu terefên ku nîşanîya xwe kiribin 
û hê nîkaha xwe nebirrîbin, bi tena serê xwe bi hev 
re bûna wan, ji lizûmîyê bêhtir pev re xeberdan û 
pevrebûna wan hîç ne mûnasib û guncaw e. Em tev 
di roja xwe de ji bo texrîbata halên bêjimar ên wiha 
dibin şahid.. 

Di vê xusûsê de ez dixwazim vê rîwayeta Ibnû 
Ebbas di bîr bînim: 

Cenabê Heq, dêya me Hewwa, ji parsûya çepê 
ya Hezretê Adem aferand. Di wê esnayê de Adem 
-eleyhisselam- nivistibû. Çi dema ew ji xewê şîyar 
bû û li dev xwe wek zîlekê Hewwa dît, dilê wî mey- 
la wê kir û destê xwe jê re dirêj kir. Melaîketan qîr 
dayê: 

Ya Adem, destê xwe nedîyê! Hê nîkaha wê 
nehatiye birrîn!..” 

Di piştî vê de mehra Hezretê Adem û Hezreta 
Hewwayê li hev hate birrîn. Şertê mehrê jî wek sê 
caran selewatê şerîf dana li ser Mûhemmed Mûstefa 
hate bicihanîn. 

Ev, di hizûra Xuda de û li ber heqîqeta 
Mûhemmedî de bû destpêka nîkaha pêşîn. 

Bi vî awayî nîkahê, bi selewat-dana li ser Hez- 
retê Mûhemmed Mûstefa maneyeke bilind û ulwî 
qezenc kir. Ew bi tecellîyên rahm, bereket û feyzê 
tije bû. 


Ez benî, tu di bara rêwresmên 
(merasimên) dîlanê de dixwazî çi 
bibêjî? 


Di zewacê de dîlan, ji bo parvekirina keyfxweşî 
û dilşadîyê ya bi dostan û xizmên malbatê re wesîle 
ye. Di aynî zemanî de di nîkahê de prensîb û sere- 
taya îlankirin û ragihandinê heye. Dîlan tê kirin, ji 
bo ev sereta were bicihanîn û ew were bereferhki- 
rin heta ku her kesek bikeve berê. Bi îlawe li ser 
van jî, çêkirina hêlîna malbatê xusûseke ew qeder 
heyatî û mûhîm e ku ew berdewamîya nesla însanî 
dide temînkirin. Naxwe dîlan, kirina bi wesîle ji bo 
keyfxweşî û dilşadîyê jî meqsedeke sipehî ye. Ev jî 
îcabeke aferîna me ye. 


Divê em vê jî bidin zanîn ku kirina dîlanan bi 
terzeke ew qeder îsrafkarane heta ku ew ji bo mal- 

batan bibin wesîleya herifîn û rûxanê, ev karekî wisa 
xirab e ku îslam bi ti awayan wî qebûl nake. Ew îs- 
lama ku ew qeder li dijî îsrafê ye heta ku ji însanê 
li ser çemekî boş desmêj digrin re jî dibêje; li avê 
miqate bin, avê îsraf nekin û bi îtîdal û dûrî-îsrafê 
av-xerckirinê ji xwe re bikin adet. Naxwe heke herdu 
teref zengîn bin jî divê ew bi rêya navîn tevbigerin 
û di nav civaka ku têde dijîn de mirovên mehrûm û 
megdûr jî bifikrin. Di zemanê me de wekî dîlanên 
ku gellek zengîn dikin dîlan kirina bi wesîle ji bo 
şanîdana îhtîşam û qewetê, îsrafeke dîn û harane ye 
û ev jî şandêrîyeke ku wan bi awayekî baş û çak îs- 
lam hezm nekirine. 

Bi rastî dîlan, divê di nav zarafet û nezaketê de 
bibin. Divê mirov ji her cure îsraf, rîyakarî û şetafetê 
dûr bisekine, divê her kes li gorî rewşa maddî ya xwe 
rêwresmeke mûtewazî bike. Halên wekî şanîdêrîya 
qewetê, meqsed û rûhanîyeta dîlanan diperixînin. 

Ji xwe zewac sunneteke mûbarek e. Lêbelê bi 
hinek tevger û adetên şaş, ên ku ji pîvanên îlahî re 
dijber bin û bi destpêkeke xirab gav avêtina nav ze- 
wacê, ketina cehalet û xusranê ye. Feqet ew dîwan 
û komeleyên nîkahê ku bi hukmên Xudayê bilind ve 
bend bin û ji qaîdeyên exlaqî re guncaw bin, ew de- 
ver mûbarek in û ew mekan in ku di wan de dûa û 
lavlav qebûl dibin.. 



Lêbelê bi şertê ku jin û mêr tevlîhev nebin û 
bi cergebez nebe, destûr ji wan keyf û şahîyên helal 

re hatiye dayîn ku di wan de jin di navbera xwe bi 
xwe de dileyizin, keyf û şahîyan dildn û mêr jî xwe 
bi xwe di navbera xwe de dileyizin û keyf û şahîyan 
dikin.. 

Li alîyê din divê gerîb, bêkes û hejar ji bo ser 
welîmê, yanî ji bo ser xwarina ku di wesfê xwarina 
cennetê de tê nirxandin û sunneteke senîyye’ya 
mûhîm e, yanî ji bo ser xwarina dawetê werin 
gazîkirin. Lewra pêgemberê Xuda -sellellahû 
eleyhî we sellem- di vê xusûsê de wiha îqazê dike, 
dibêje: 

“Ew xwarina dawetê ku zengîn ji bo hatina serê 
têne gazîkirin û feqîrji bo hatina serê nayên gazîki- 
rin ycw’arineke çixirab e!” 12 

Divê were zanîn ku bi sebeb dûayên zeîf û la- 
wazanji ummetê re arîkarî tê kirin. Ji lewma divê bi 
awayekî taybetî gerîb û feqîr ji bo hatina ser xwari- 
na dawetê werin gazîkirin. Divê were bibîranîn ku 
Mûsa -eleyhisselam- xwe îltîca kiribû, avêtibû ber 
penaha Cenabê Heq, wiha pirs kiribû, gotibû: 

“-Ya Rebbî! Ez li kuderê li Te bigerim? ” 

Ellah Teala jî jê re gotibû: 

“-Li cem dil-şikestîyan li Min bigere !” 13 

12. Buxarî, Nîkah, 72; Mûslim, Nîkah, 107. Ji bilî van li 
îbnmace, Nîkah 25’an jî binêrin. 

13. Ebû Nûaym, Hîlye, II, 364. 

Lewra nîyaz û lavlavên mirovên dilbirîn û gerîb 
li cem Xuda meqbûl in. Bi vê sebebê standina dûayên 
wan, bi taybetî jî di demên mûhîm ên wekî zewacê 
ku bingehên malbatê tên avêtin de hê bêhtir divê 
mirov lê miqate be. Ji bilî vê jî divê mirov standina 
dûayên xêrê ji mirovên salih û salîha jî îhmal neke. 


Ez benî, mêr û jinên ku nû zewicîne, 
divê dêhnê xwe bidin ser çi xusûsan ji 
bo hêlîna malbatî ya wan tendurust û 
saglem bibe? 


Divê mirov baş bizane ku millet; bi mêrên xwe 
bilind dibin, feqet jin jî vê bilindbûnê temam dikin. 
Çawa bê mêran pêşveçûn çênabe, aynî wisan bê ji- 
nan jî pêşveçûn û bilindbûn çênabe, heke çêbibe jî 
ewê nuqsan û kêm bimîne. Bi vê peywendîyê ye ku 
heke mêrek di nav malbatê de nerehet be, pirranîya 
caran ew di karê xwe de jî serkeftî nabe. Ji bo vê em 
dişên bibêjin; memleket bi xêra kamilbûn û gihana 
jinên xwe bilind dibe. Tabîî ye ku berevajîya vê jî di 
aynî awayî de durust e. Yanî memleket û millet, di 
netîca nizmbûna jinên xwe de jî qîmetê xwe û hêza 
xwe winda dikin. Rûpelên tarîxê, bi nimûneyên bêji- 
mar ên vê rastîyê tije ne. Ha ji bo vê îhtiyaca bi 
pêkhatina malbatîya tendurust, misoger e. 





Çawa însan, bi aferîna xwe heyberekî mûkem- 
mel e. Lêbelê şexsîyet û nasnameya wî ya ku vê 
mûkemmelîyetê bide xuyakirin jî di hêlîna malbateke 

saglem û tendurust de derdikeve holê. Ji lewma ji bo 
însanî hêlîna malbatî divê germtirîn hemêza perw- 
erdê be ji bo hal û bizavên ku hesta îhsanê cihbicih 
dikin. Heke wiha bibe, dil wê sewîyekeke manewî 
û rûhanîyetê qezenc bikin. Ewê ji heyata malbatî ya 
pêgember û welîyan parên xwe wergirin. 

Di vê çarçoveyê de seadeta malbatî, bi vê ve 
bend dibe ku herdu teref li hemberî hev rêz û sîya- 
netê ji mafên hevû din re bigrin û vê îhtîram û rêz- 
girtinê jî bi mehebbetê perçîn bikin, zexm bikin. 

Di xusûsa cihbicihbûna seadeta malbatî de para 
xwe wergirtina ji kehnîya «teqwa»yê ya ku ayetê bi 
vê îfadeyê «îtteqû/ji Xuda bitirsin!» qesd kiriye jî 
zehf mûhîm e. Erd û asîman şahid in ku ev dinya, bi 
bereketa li ber çavan girtina maf û hiqûqê jinê bûye 
cennet û bi encama xiraba li ber çavan negirtina maf 
û hiqûqê jinê jî bûye cehennem.. Mezinê me Hezretê 
Pêgember-sellellahû eleyhî we sellem- di xusûsa maf 
û hiqûqên jinê de di beşeke Xutba Xatirxwestinê de 
wiha dibêje: 

“ Gelîmirovan! Mafên jinan li ber çavan bigrin! 
Bi wan re bi şefqet û hezkirinê mûamele bikin! Ez 
tewsîve dikim ku hûn di bara wan de ji Xuda bitirsin. 
We, jin wek emanetê Xuda wergirtine; we namûsa 
wan û îffeta wan li ser navê Xuda soz daye û wilo li 
xwe helal kiriye!” 14 





14. Mûxtesera Sahîha Buxarî, X. 398. 

Li ser vî esasî kişandina xaniman; ji meşgûlîyeta 
wan bi pêkhatina exlaqî ya ewladên wan ji bo per- 
werdekirina nesleke salih, berê wan dana ser karên 
ji aferîna bilinda wan re dijber, ne dikeve mentiqê, 
ne dikeve îz‘anê ne jî dikeve îmanê. Nakeve yekî ji 
van, lewra hizûr û seadeta di malbatê de nesîbeke 
sade û sade mirov dikare di bikaranîna taybetmendî 
û qabilîyetên di mêr û jinê de di cihên wan de û bi 
parastina wan, bidest bixe. 

Ha ew zewaca ku ji bo gihiştina vî nesîbî hatibe 
kirin, pêkhatineke (pîroz e) ku îslam zehf bi şeklekî 
hessas li serê radiweste. Du alîyên wê hene, yek ji 
wan maddî ye, yek ji wan jî manewî ye. Ji lewma 
heta ku mirov bikare hêlîna malbatê wek dualî 
damezirîne, şert e ku heta tu bibêjî bes mirov xwedî 
ciddîyet û diqqet be. Di rewşeke berevajî vê de wê 
were fehmkirin ku zewac, pevrebûneke besît bûye. 
Hêlînên malbatî yên ku bi têgihiştinên wiha teng û 
seresereyî hatibin damezirandin, mixabin bi jinber- 
danên ne di cih de bi encam dibin. Bi rastî hevserên 
ku ne bi hestên dînî û exlaqî heyata xwe bi-yek 
kiribin dawîya wan yan dibe ji hev cudabûn, yan jî 
dibe zincîra êş û janan ku heta bi goristanê her dirêj 
dibe û diçe. Helbet ev ne encameke ku ji zewacê tê 
arzûkirin. Ji bo vê, jihev-cudabûn wek bûyereke ku 
‘Erşê ‘Ela dide hejandin hatiye nirxandin. Pêgember 
-sellellahû eleyhî we sellem- dibêje: 

“ Bizewicin, hev û din bernedin!.. Lewra ji ber 
hev-berdanê ‘Erş dilerize . 15 

Ji xwe nexasim ji bo zewq û keyfê jin berdan; 
hesabê wê jî, cezayê wê jî sûc û zulmeke mezin e ku 
bi ti awayan ne helal e. Ev, dikeve heqê evdan ku 
Heq hîç wê efû nake, lê nabûre û ji hêla maneyî ve jî 
xwe bi xwe werkirina di helak û xusranê de ye.. 

Zewacên ku wiha bi awayê keyfî û bêhizrane 
têne kirin û di piştî wan de jî jihev-cudabûnên ku 
wek misoger tên ji wan re ew qeder dawîyên hezîn 
û gemnak hene ku ew bi jimartinê xilas nabin. Gi- 
rantirîn û xirabtirîn xuyabûna vê jî, berî her tiştî li 
ser zarokan tê meydanê. Ew mala ku di navê de ger- 
mahîya malbatî nebe û ew zarokên ku ji dê-bavên 
xwe yên ku divîyabû wan ji bo xwe bikin nimûne, 
ji wan bi mûameleya xirab re rûbirû dimînin ji în- 
safa kolanan re têne terkkirin û wilo şemirandî di- 
jîn. Dema wiha bibe jî ev zarok ji malê direvin û 
diçin dikevin navbera zarokên li kolanan; di demeke 
kurt de dikevin xefk û kemîna rêxistinên curecur ên 
sûckirinê yên her wekî çixare, alkol, tîner, narkotîk, 
fihûş û yên wekî wan. Ev jî zemîneke wisan kam- 
bax hazir dike ku civakê biherifîne. Hem jî ew dibe 
tetîkkêşer û şûrkêşer ji bo erozyona exlaqî ya ku 
heyata civakê şor û ziwa dike. 

Lêbelê divê mirov bi jinberdanê re elaqedarras- 
tîyekê bi kirp îfade bike; tabîî ye ku li gorî îslamê 


15. Elî el-Mûtteqî, IX, 1161/27874. 

eqda nîkahê wekî ku di Katolîkan de jî wisa ye, ne 
eqdeke wilo ye asê ye ku “hîç bi ti awayan divê xirab 
nebe û di dirêjahîya temenekî temam de bi awayekî 
bêçare ew her were berdewamkirin..” Ji ber ku her 
peyman, berhema mirovên ku ew eqd girêdane ye, ji 
ber hinek mecbûrîyetan bi peymaneke nû ya ku wê 
di navbera terefan de were kirin helbet dikare ji holê 
rabe. Ev qaîde ji terefê Islamê ve hatiye erêkirin û 
aqil û mentiq jî vê pêwîst dikin. Di rewşeke berevajî 
vê de heke heqê jihev-cudabûnê di zewaceke şaş û 
bê-îsabet de nebe, hingê heyat wê ji însanî re bibe 
jehr. Pevrebûn jî wê bibin esaret. Ew hevjînên ku 
nikaribin ji asêpirsên xwe re çareserîyê bibînin, di 
dawîyê de ewê bipekin nav teqana jîyîneke çelex- 
wehrî û rêşaş. Ha ji bo vê îslamê, dema lazimîyeke 
jêneger pêkwere jinberdan helal kiriye û ew ji mêr 
re hiştiye ku ew bêhtir mûsaid û amade ye bi îradeyî 
tevbigere.. 

Li gorî îslamê bi mêran dana heqê jinberdanê 
wek qaîde, bi sebeb hissîbûna (hestyarbûna) jinan e. 
Heke na, heke di nîkahê de wek şert were danîn jin 
jî ti astengek jê re nîn e ku ew jî ji vî heqî re bibe 
xwedî. Ji vê re tewzîfa telaqê tê gotin. Ji bilî vê jî 
heke ev şert nehatibe danîn jî heke mecbûrîyeteke 
ciddî derkeve holê hingê jin, mafê wê heye serî li 
meqamê têkildar bide ji bo xwe ji mêrê xwe bide 
berdan. 

Naxwe xwe parastina ji telaqên nepêwîst, hîç 
şubhe nîn e ku bi vê mûmkin dibe; dema mêr û jin 
li hemberî hev û din qedr û qîmetê xwe zanibin û 
ew dîsa li hemberî hev û din van qedr û qîmetên 
xwe biparêzin. Rojên bextewar ên hevalên heyatê; 
bîranên zirav û kûr, keyfxweşîyên semîmî, refah, 
aramî û lezzet, tim di sîbera pîvan û endazên îlahî de 
têne temînkirin. Ev jî, wê herdu terefan wek evd ji 
Heq re li hemberî hev û din bi sedaqet û semîmîyeta 
wan tecellî bike. Pêgemberê Xuda di hedîsên şerîf 
de dibêje: 

“Kî bi şevê ji xew şîvar bibe û xanima xwe jî 
şîyar bike û pevre van jî her yek ji wan bi tena serê 
xwe du rekat nimêj bikin, ewê ji mêrên ku zehf zikrê 
Xuda dikin û ji jinên ku zehf zikrê Xuda dikin werin 
nivîsîn 16 

“Rahma Xuda li wî mêrî be ku bi şevê ji xew 
rabe nimêj bike, xanima xwe jî rake, heke ew ranebe 
jî avê bi ser çavên wê de bireşîne û wilo wê şîyar 
bike! Bi heman awavî rahma Xuda liwê jinêbe ku bi 
şevê rabe nimêj bike, mêrêxw’e jîşîyar bike, heke ew 
şîvar nebe jî avê bi ser çavên wî de bireşîne û wilo 
xewa wî lê bibeF’ 17 

Nuqteya ku ji van hedîsên şerîf tê fehmkirin ev 
e; bi kurtî seadeta malbatê: 


16. Ebûdawud, Tetewwû 18, Witr 13. 

17. Ebûdawud, Tetewwû 18, Witr 13. 

Bi van du destûrên mezin ên wekî; 

1. Semîmîyeta di navbera herdu terefan de, 

2. Hev û din teşwîqkirina li ser teqwayê ve 

bend e. 

Ileke pêwîst be mirov van hemû 
xusûsên ku we vegotin li ser hev kom 
bike û hêlîna malbata îdeal û nimûne 
şanî bide, gelo li pêşberî me mîsalên 
serkeftî hene? 

Helbet, mûmlcin e mirov gellek nimûneyan bide. 
Lêbelê di zirweya wan tevan de jî bêşiwar ew hêlî- 
na seadetê heye ku Mezinê me Hezretê pêgemberê 
Xuda -sellellahû eleyhî we sellem- ava kiribû. 

Lewra Mezinê me pêgemberê Xuda -sellellahû 
eleyhî we sellem- di her mesele û sefha û pêvajoya 
heyatê de çêtirîn mîsal û rêber e. Wî, ji hêla bex- 
tewarî û hizûra malbatî ve ji bo temamê însanîy- 
etê hêlîneke nimûneyî damezirandibû ku wî ji her 
alîyan ve heyateke mûkemmel, bi feyz û bereket 
raxistiye ber çavan.. Yanî ew, ji bo hêlîna malbateke 
bextewar hem nimûneya mêrê mûkemmeltirîn e, 
hem jî nimûneya bavê mûkemmeltirîn e. Dêya me 
xanima mûbareka wî Hezreta Xedîce jî nimûneya 
hevser û dêya mûkemmeltirîn e. Dêyên me yên dîtir 
jî wisa bûne... Bi kurtî di hêlîna malbatî ya ku wî 
damezirandibû de nelêtîyeke/negatîfîyeke biçûçik- 

tirîn jî ji wî nehatiye meydanê. Ev, serkeftineke ji 
xeyalê biwêdetir e. Bi heseb beşerbûna wan helbet di 
navbera wî û dêyên me de hinek meseleyên biçûçik- 
mûçik hatine jîyîn. Lêbelê bi xêra exlaqê bilindê wî 
û şexsîyeta îdeala wî tev jî bi xêr û bereketê bi en- 
cam bûne û di rewşên wiha de jî wî di xusûsa ku bila 
ew çawa tevbigerin de ji bo temamê ummeta xwe 
nimûne pêkanîye. 

Li ser vî esasî hêlîna malbatî ya Mezinê me 
pêgemberê Xuda, wekî şexsîyeta çêtirîn û bilindtirî- 
na wî bi xwe, bi her nêrînê ew hêlîna îdealtirîn û 
nimûnetirîn e. 


Ew hêlîn, hêlîneke dinyayê ya wisan tije hizûr 
û sipehîtî bûye ku digel têde bi rojan xwarina germ 
nedihate pehtin jî her bêhna seadetê jê difûrî. Zêde- 
barî vê, di wê hêlîna mûqeddes de odeya xanimên wî 
bes ji mekanekî ew qeder biçûk îbaret bû bi qasî ku 
karibin serê xwe bixinê. Lêbelê bi lezzettirîn rizqê 
wê hêlînê; riza, sebr û teslîmîyet bû. Usûla terbîyê ya 
ku pêgemberê Xuda -sellellahû eleyhî we sellem- di 
jîyana malbatî ya xwe de tetbîq dikir, dilên wan bi 
pêbendî û mehebbeteke bêdawî tije kiribû. Bi qasî ku 
dêyên me ji pêgemberê Xuda hez dikirin hîç ti jineke 
din nikare ew qeder ji mêrê xwe hez bike. Bi qasî 
ku Mezinê me pêgemberê Xuda ji xanimên mûbarek 
ên xwe hez dikir jî hîç ti mêrek nikare ew qeder ji 
jina xwe hez bike. Bi qasî ku Hezreta Fatima ji bavê 
xwe hez dikir hîç ti ewladekî/e din nikare ew qeder 

ji bavê xwe hez bilce. Bi qasî ku Hezretê pêgemberê 
Xuda ji keça xwe Fatima hez dikir, hîç ti bavekî din 
nikare ew qeder ji zarokê/a xwe hez bike. 

Mezinê me pêgemberê Xuda -sellellahû eleyhî 
we sellem- heta bi dereceya dawîn di navbera her 
yekê ji xanimên xwe de ku ew di meqamê dêyên 
mûmînan de ne, heq û edalet rîayet kiriye. Di vê 
xusûsê de çi geyret û hewldanji dest wî hatibe,wî ew 
her şanî daye, feqet zehmetîya temînkirina edaleta 
mûtleq jî îtîraf kiriye, wî xwe bi vî awayî avêtiye ber 
penaha Cenabê Heq û gotiye: 

“Ya Rebbî, dibe ku ez bêhemdî xwe ji yekê ji 
wan ji yên din zehftir hez bikim. Ev jî dibe neheqîyek. 
Ji lewma ey Rebbê min! Di vê xusûsa ku ji dest min 
nayê de ez xwe diavêjim berpenaha rahma Te!..” 18 

Ey Rebbê me! Ji bo me û malbatên me 
heyateke teqwayê bi nesîbê me bike ku ew li ser 

18. Di vê dûa û nîyaza ku Mezinê me Pêgember nekarîn 
û zeîftîya xwe îfade kiriye de gellek hikmetê wê hene. 
Yek ji van hikmetan jî ji bo ummeta xwe ya ku wê di her 
hêlê de wî ji bo xwe bikin nimûne, temîn dike ku divê 
ew jibîr nekin; di nîhayetê de ew jî beşer bûye. Lewra 
hinek ji ummetên berê, bi sebeb ku rêz û îhtîrameke zêde 
zêde ji pêgemberên xwe re şanî dabûn ji ser bawerîya 
tewhîdê şemitîbûn û ew qeder zêdegavî kiribûn heta paşê 
pêgemberên xwe bi îlah kiribûn.. Ji ber vê dînê Islamê, 
di hevoka şehadetê de ku bingehên îmanê pêktîne berî 
“resûlbûna wî ji bo Xuda” ya Hezretê Pêgember pêşî bi 
kirp li ser taybetmendîya wî ya ku ew “evdê Xuda” bûye, 
rawe&îyaye. Tabîî ye ku di vê mijarê de bizavên wekî sade 
alîyê evdbûna wî xi&in ber de&an û bilindbûna resûltîya 
wî jî tine jimartin jî, cehaleteke mezin û nemehebbetî ye. 

evdînîyek û taeteke wisan be ku te razî bike, 
xanîyên me jî bike cenneta hizûr û seadetê! Me ji 
ezabê cehennemê biparêze ku hezar û yek amelên 
îsyan û gefletê ew pêxistine! 

Amîn!.. 








(3Lw GCusûsên ku Gkivê 
çêjin di cHdv cMalbalê 
de li wan Gbicfqet Cs&ike 



“Jina salîha, dema mêrê wê li rûyê wê hinêre 
ew wî keyfxweş dike, ew daxwazên rewa yên mêrê 
xwe tîne cih û li cihê ku mêrê wê hazir ne be jî hem 
malê wî, hem jî namûsa wî mûhafeze dike 


(îbnû Mace, Nîkah, 5/1857.) 



Ew xusûsên ku divê jin di nav malbatê de li wan diqqet bike 


Bi nêrîna temînkirina hizûr 
û seadetê di hêlîna malbatê de ew 
xusûsên ku divê jin li wan diqqet bike 
çi ne? 

Berî her tiştî divê xanim, wek îcabeke aferîna 
me evdînîya ji Xuda re û teqwayê rîayet bikin, li ber 
çavan bigrin. Di vê xusûsê de digel li ber çavan gir- 
tina îbadetê, nimêj û nîyazê divê ew ji bo helal û 
heramîyê jî îtîna û baldarîyê şanî bidin. 

Di nav malbatê de teqwa û îstîqameta xanimê; 
divê di vê mahîyetê de bibe ku ew mêrê xwe, zarokên 
xwe, lêzimên xwe û heta cîranên xwe jî ji bo xêr û 
hesenatan teşwîq bike. Xanimeke salîha, çîçekeke 
bêhn-cennet e ku seadet û bextewarîyê bi ser hawîr- 
dorên xwe de dipijiqîne. 

Ji bo xaniman wezîfa ji hemû wezîfan mûhîm- 
tira ku di piştî evdînîya ji Xuda re, tê; bextewarkirina 
mêrê xwe û ferdên malbata xwe ye. Memnûn-kirina 
mêrê xwe û sih bi ser seadet û bextewarîya malba- 
ta xwe de ne-anîn, rizaya Rebbê me bi jinan dide ^ 

qezenckirin. Çawa Mezinê me Pêgemberê Xuda 
-sellellahû eleyhî we sellem- gotiye: 

“Jina salîha, dema mêrê wê li rûyê wê binêre 
ew wî keyfxweş dike, ew daxwazên rewa yên 
mêrê xwe tîne cih û li cihê ku mêrê wê hazir ne 
be jî hem malê wî, hem jî namûsa wî mûhafeze 
dike .” 19 

Naxwe jinek, divê li rêyên memnûn-kirina 
mêrê xwe bigere, wan bibîne û rizamendîya wî bêhn 
bilce. 


Ez benî, heke em vê mijarê biçeke din 
vekin, divê jinek li mala xwe û di heya- 
ta rojane ya xwe de li çi diqqet bike? 

Dema jin li nav mala xwe be, divê îtînayê ji bo 
xwe şanî bide, divê ew temîz û liberxwe (lixwenêr) 
be. Di nêrîna zilamekî jirêzê de jî bi qirêjbûn û qer- 
miçî-bûna jinekê têrê dike ku ew ji çavên wî bikeve. 
Naxwe jinek li cem zilamê xwe, divê xwe ji her cure 
menzara û dîmenên ku ji çavan re xweş neyên, dûr 
bigre. 

Dilê zilamê ku tişta lê digre li mala xwe nabîne, 
wê li derve bi ber cihên şaş ve bişemite, here û di 
dawîyê de seadet û bextewarîya malbatî wê li zeîftîyê 
bikeve. Ji ber vê, divê jin li nav mala xwe, wekî gul- 
baq û guldesteyekê bibe ku ji çîçekên reng û bêhna 


19. ibnû Mace, Nîkah, 5/1857. 

wan curecur hatibe berhevkirin; divê ew seadet û 
hizûrê ji hevserê xwe re bexş bike. Divê ew bike ku 
mêrê wê bêrîya saetên êvarê bike, ew êvarê ji veg- 
erîna malê jî nefret neke. 

Xanimeke salîha, divê bi rûkenî û li ber devê 
derî pêşwazîyê li mêrê xwe bike, dema mêrê wê ji 
malê derkeve, here jî wî bi xeberên xweş û dûayan 
bi rêwî bike. Heke çi qeder ew roj xanim zehf westi- 
yabe jî divê vê westina xwe nede xuyakirin û divê 
ew li cem zilamê xwe rûyê xwe tirş û tehl neke. Divê 
ew tengasî û rehtîyên mêrê xwe pê re parve bike û 
divê ew ji zilamê xwe re bibe arîkar ji bo ew westin 
û perixîna xwe ji ser xwe bavêje. 

Divê hevser, hevjîn diqqet bikin ku ew bi sebeb 
dilmanên zêde û gilehên lazim-nelazim hizûra hev û 
din xirab nekin. Di vê mijarê de ji nav eshabê kîram 
helwesta Ummû Suleymê ya li hemberî mêrê wê çi 
sipehî ye. Digel ku zarokê wê wefat kiribû jî dîsa vê 
rewşê, ewji kirina xizmetû fedakarîyê ji bo mêrê wê 
asteng nekiribû. Hatiye rîwayetkirin; dema Ebûtalha 
ne li malê bû, kurê zehf nexweş ê Ebû-Talha wefat 
kiribû. Dema Ummû Suleymê dîtibû ku wa ye kurê 
wê wefat kiriye, wê bi xwe ew şûştibû û defm kiribû. 
Çi dema Ebûtalha hatibû malê, jê pirs kiribû, jê re 
gotibû: 


“-Kurik çawa ye?” Ummû Suleymê jê re 
gotibû: 

“-Êşa kurik hinekê sekinî, ez dibêjim hema wî 
îstîrahet kiriye.” Ummû Suleymê ji xelkê malê re jî 
gotibû: 

“-Zinhar ji Ebûtalha re nebêjin kurê te mirîye, 
heta ku ez bi xwe jê re bibêjim!..” Bi vî awayî ten- 
bîheke asê li wan kiribû. Piştre wê xwarin anî li 
ber mêrê xwe danî. Ebûtalha jî xwarina xwe xwar. 
Ummû Suleymê xwe xemiland û xwe ji mêrê xwe 
re nîşan da. Wan xwe pevre kişandin îstîrahetê. Çi 
dema li wan bû sibeh, di esnaya ku Ebûtalha dixwest 
ji malê derkeve de Ummû Suleyma ku xanimeke jîr 
û xwedî teqwa bû, jê re got: 

“-Ey Ebûtalha, de ka li kirina vî cîranê me 
binêre, ji bo bikaranînê ew emanetê ku wergirtibû, 
dema min jê xwest, nexwestin bidin min.” Ebûtalha 
ev bersiv dayê, jê re got: 

“-Ma hîç wilo dibe, wan baş nekiriye!” Vêca 
Ummû Suleymê jê re got: 

“-Ey Ebûtalha, kurê te li dev te emanetekî Xuda 
bû, wî ew bi şûn de stand.” Ebûtalha ji nişka ve 
şaşomaşo bû, hinekî sekinî, piştre jî got: 

“-Em yên Xuda ne, û bêşiwar emê li wî vege- 
rin.” Dema ew ji bo nimêjê çû mizgeftê, tişta ku bûyî 
tev ji Hezretê Pêgemberê Xuda -sellellahû eleyhî we 
sellem- re vegot. Resûlê Xuda jî jê re wiha dûa kir, 
got: 



“-Cenabê Heq, bereketê bixe vê şeva we.” 

Piştî vê dûayê hê salek derbas nebûyî Xuda kurek 
ji vê malbatê re îhsan kir. Mezinê me Pêgemberê 
Xuda xurme bi vî kurikê nûzayî da xwarin, dûa jê 
re kir û navê “Ebdûllah” jî lê kir. Dîsa hatiye rîway- 
etkirin ku bi bereketa vê dûayê neh yan jî heft kur ji 
Ebdûllah re bûne û tev jî xwendevan û hafîz bûne . 20 


Xanimeke salîha, ji ho hawîreke mal- 
hatî ya tije hizûr divê di mûnasebetên 
bi mêrê xwe re çi tenikî û nazikîvên din 
li ber çavan bigre? 

Divê ew ti caran mêrê xwe îhmal neke. Divê ew 
di rêza ferdên malbata xwe de wî nexe rêza duduyan. 
Ji ber ku ev hal wê ji aferînê re dijber be, mêrekî nor- 
mal wê bizaveke wiha ya jina xwe qebûl neke. 

Ji bo memnûnkirina însanekî jî divê mirov wî 
baş nas bike. Ji ber vê divê xanim; mêrê xwe fehm 
bike, îdealên wî, têkilîyên wî, hestên wî û zewqên wî 
parve bike û hewl bide ku ji wî neqete. 

Li hemberî vê, divê mêr jî li pêşberî jina xwe 
bi heman awayî hereket bike. fleke herdu gir- 
ingîyê bi vê giringî-pevdanê nedin, wek îcabeke 
tabîî ya hevjînîyê ku “pevrebûn, nuqteyên hevbeş 
û parvekirin” her ku biçe wê her zeîf bibin û di 
navbera zemanî de hevjîn wê ji hev û din dûr bikev- 





20. Buxarî, Cenaiz, 42, Aqîqe, 1; Mûslim, Edeb 23; Fedaîlus- 
Sehabe 107. 

in. Heke di wextê xwe de tedbîr neyê standin, evê di 
piştî mûddetekê de halekî wisan bigre ku di navbera 
hevjînan de mehebbet û pevrebûn dikarin cihê xwe 
ji cudabûn û nefretê re bihêlin. Xirabtirîn demsala vê 
jî yextiyarî ye. Di dirêjahîya salên ku pevre derbas 
kirine de ew kesên ku hev û din nas nekirine û hewl 
nedane ku hev û din fehm bildn, ji hev cudabûna wan 
di demên yextiyarîya xwe de jî bi tenêtîyeke hezîn, 
hesret û nedameteke ku nikare bi şûn de vegere. 

Xanim, divê di her karê wî yê xêrê û rewa de 
ji mêrê xwe re bibe arîkar û piştevan. Divê ew di 
rêz-girtina ji bo lêzimên mêrê xwe de jî teqsîr neke. 
Heke ew di rewşa tercîh û fedakarîyê de bimîne, divê 
ew hê zehftir nêzîkatîyê ji malbata wî re şanî bide. 

Heyat ji surprîzan tije ye. Dibe ku zemanên 
felaket û buhranan, qeyranan jî çêbibin. Di zemanên 
wiha de divê ew li cem zilamê xwe bibe û hewl bide 
ku barê wî sivik bike. Mezinên me çi xweş gotine: 

“Bibe mahfûr, bila çil ling li ser te bigerin da ku 
tu bibî ser-taca li ser seran .” 

Ji vê re emsal çendîn gotinên pêşîyan û wecîze 
hatine gotin. Heke em ji van peyvan îlham bigrin û 
îfade bikin, divê di wextên tengasîyê de “heke xwîn 
ji devê wê bi dilop birije were, bila were gotin; min 
doşava tûyên şêmî vexwar.” “heke mil bişike biladi 
nav zendikê de bimîne.” “Divê bi kirasê bûkantîya 
xwe here hêlîna xwe, hêlîna xwe bi bextewarîyê tije 

bike û ew ji vî derî jî bi kefenekî sipî û bêleke ji bo 
rêwengîya ebedî ya xwe derkeve.” 

Çawa Mezinê me pêgemberê Xuda -sellellahû 
eleyhî we sellem- sebr, têgihiştin, teslîmîyet û feda- 
karîya xanima pêşî ya xwe Hezreta Xedîce di dirê- 
jahîya temenekî temam de jibîr nekiriye û her zeman 
ew bi xêrê anîye bîra xwe. 

Bi kurtî divê mirov ji însanan hez bike da ku 
mirov jî were hezkirin; divê mirov însanan bijimêre 
da ku mirov jî were jimartin. Divê mirov fedakar 
be da ku mirov li hemberî xwe sipehîtî û îkraman 
bibîne. Lêbelê di nav malbatê de pêşî ev tev ji xani- 
man werin. Tabîî xanima aqilmend, xwe bi mêrê 
xwe dide hezkirin û ew dibe avasaza rêya seadetê. 
Pêgemberê Xuda -sellellahû eleyhî we sellem- di 
hedîsa şerîf de dibêje: 

“Ew jina ku bimre û mêrê wê jê razî be, ewê 
biçe cennetê.” 21 

Ev hedîsa şerîf hem wê mûkafata ku xanima 
salîha wê pê bigihe heke mêrê xwe memnûn bike, 
dide zanîn. Hem ew behsa cihê mêr di malbatê de 
dike hem jî ew behsa exlaqê jinê dilce. 

Pêgemberê Xuda -sellellahû eleyhî we sellem- 
di hedîseke şerîfa din de dibêje: 


21. Tirmizî, Rada, 10; Ji bilî vê jî li îbnû Mace, Nîkah, 4’an 
binêrin. 

“Bilindbûna însanî di dînê wî de, muriwwet û 
şerefa wî di aqilê wî de, sipehîtîya nijad û sulaleya 
wî jî di exlaqê wî (vê ku bi nîkahê tê parastin) de 
veşartîye .” 22 Ew pîvan û endaz destnîşan kirine ku 
di tercîha hevjînan de divê mirov wan li ber çavan 
bigre. 

Jina salîha, divê bi hezkirin û jimartina mêrê 
xwe tenê bes neke lêbelê di nav endazên rewa de ji 
bo eqreba û dostên mêrê xwe jî nêzîkatîyê şanî bide. 
Lewra ev bizava jinê wê mêrê wê memnûn bilce. Lê- 
belê di vê de xusûsek heye ku divê were hessaskirin, 
ew jî îtaetkirina ji bo sînorên mehremîyetê ye ku îs- 
lamê ew dîyar kirine. Dema jin li mala xwe bi tena 
serê xwe be, divê wî eqrebayê ku lê tê mehrê nexe 
hundurê mala xwe. Ev mijareke hessas e. Divê ti kes 
berçavka nîyeta temîz û xweşik nede ber çavê xwe û 
dîwarê mehremîyetê neherifîne û bi taybetî jin, divê 
xwe ji leke anîna ser xwe, dûr bigre. Lewra jin, wekî 
cileke sipsipî ye, lekeke biçûçiktirîn jî li wê dixuyê, 
bi ber çavan dikeve. 

Mezinê me pêgemberê Xuda -sellellahû eleyhî 
we sellem- erzû dikirku xweji wan rewşênku şubhe 
û gumanan bînin ser xwe, dûr bimîne, digot; “..Xwe 
ji cihên ku tohmet lê hebin, biparêzin !” 23 

Dîsa wextekî şevê, Resûlê Xuda, dema bi xa- 
nimekê ji xanimên xwe re li kolanê birêve diçû du 

22. Darequtnî, III, 303. 

23. Bûrsewî, Tefsîr, (Yûnus, 10/50) 

kes ji Ensarîyan derketin hemberî wan, her wekî ku 
kesa li tenişta xwe bi wan bide naskirin, ji wan re 
got: 

“-Werin, ev, dêya we Safîve bintî Huyey’ e.” 
Vêca li ser vê gotina eshabê wî: 

“-Ya Resûlellah! Em Xuda, ji bizaveke ne gun- 
cawa ku Resûlê wî bike, tenzîh dikin.” 

Pêgemberê Xuda -sellellahû eleyhî we sellem- 
ji wan re got: 

“-Şevtan di bedena însanî de wekî xwînê dig- 
ere. Ez ditirsim ku ew xirabîyekê -van jî şubheyekê- 
bavêje qelbê vve .” 24 Bi vî awayî tenbîh kir ku mirov 
nebe sersebeb ji bo di bara xwe de şubhe û tohmetê 
di nav xelkê de bihêle. 

Xanim, di karên meşrû û rewa yên mêrê xwe de 
divê tim li cem zilamên xwe bibin da ku bi xêra vê 
piştevanîya xanimên xwe hedena wan were û şewqa 
wan zêde bibe. Wekî ku malûm e, çi qeder xêr û 
sipehîtî werin parvekirin zêde dibin; çi qeder felaket 
û gemgînî jî werin parvekirin kêm dibin. 

Divê hîç ti zemanekî hevjîn jibîr nekin ku ew 
ji hev re hem li dinyayê, hem jî di rêwîtîya axretê 
de hevalên hev ên jîyanê ne. Berê her yek ji wan 
heyateke serbixwe ya wan hebû, bi zewicînê êdî ew 
herdu di heyateke hevbeş de, di qeder û çarenivîseke 
hevbeş de pişkdar dibin. Naxwe divê ew îcabên 


24. Buxarî, Î‘tîkaf, 11; Mûslim, Selam 23-25. 

heyata hevbeş li ber çavan bigrin û divê ew di fetl û 
berwarên jîyanê de tim çavdêrîyê li hev bikin. Heke 
lingê yekî ji wan bişemite, divê yê/ya din jê re bibe 
kopal û dema ew bikeve jî divê bi destê wî/ê bigre û 
rake ser lingan.. 

Divê jin, li bizavên mêrê xwe diqqet bike û 
dema ew ferqê bixiyê ku wa ye mêrê wê di mijar- 
ekê de qeheriye, hingê bila wî karî mezin neke û wî 
negihîne sînorê mûnaqeşê. Lewra mûnaqeşeyên ci- 
ddî û dem-dirêj, mehebbet û îhtîrama di navbera wan 
de xirab dikin û hêlîna malbatê jî dixin xeterê. Di 
rewşên wekî van de mûnasib û guncaw e ku xanim 
di bizavên xwe yên li hemberî hevjînên xwe de li 
ser arambûn, sakinbûn û biterbîye-bûna xwe dew- 
am bikin. Di dawîyê de mêr jî her wê şaşîya xwe 
fehm bikin û ewê li hemberî xanima xwe di nav me- 
hcûbîyetê de hurmetkar bibin. Di rewşeke berevajî 
de digel ku ew şaş be jî ewê vê şaşîya xwe nebîne û 
ew şeytanê ku ketiye navbera wan jî, wê tovên kîn û 
dijminahîyê bixe navbera herdu qelban. 

Dibe ku li hemberî hinek bûyer û weqaetan his- 
sa hundurîn û dîtina însanan ya ku em jê re besîret 
dibêjin, were girêdan. Dibe ku jibîrkirin yan jî xe- 
tayên wan hebin. Heke xanimek bibîne ku mêrê wê 
di nav îhtiyaca îstîşara wê de ye, hingê divê ew pê 
bide hisskirin ku ew bi hemû semîmîyet û nîyeta 
başa xwe li dev wî ye. Divê ew hewl bide ku di mi- 
jareke wiha de çi zanibe, ya rast jê re bibêje. Divê 

ew nêzîktirîn hevsira mêrê xwe be. Divê jibîr neke 
ku mêr û jin, du unsur in, hev û du temam dikin, 
xanimên Mezinê me Pêgemberê Xuda jî ku dêyên 
mûmînan e, zeman bi zeman bi fikrên xwe ji bo 
Mezinê me Pêgember bûne piştevan.. 

Mesela di esnaya Lihev-hatina Hudeybîyê de 
eshabê kîram li hemberî maddeyên vê sulha ku hat- 
ibû kirin ji ber ne memnûnîyeta xwe di bicihanîna 
fermana Pêgember de şermok û nejidil sekinîbûn. Ji 
bo vê helwesta wan, Mezinê me pêgemberê Xuda 
-sellellahû eleyhî we sellem- jî heta tu bibêjî bes 
gemgîn bûbû. Dêya me Ummû Seleme -radîyel- 
lahû anha- li wir bû, wê hedana Mezinê me anîbû 
û wê tewsîye lê kir ku fermana wî kirî ew li hêvîya 
ti kesî raneweste û ew bi xwe derhal wê bike, wê 
bîne cih. Lewra wê didît ku heta Hezretê pêgemberê 
Xuda -sellellahû eleyhî we sellem- bi xwe fennana 
tiraş-bûn û ji îhraman derketinê neyêne cih, egera 
vegerîna wî ji qerara Hudeybîyê heye û bi vê sebebê 
jî eshabê kîram di nav bendewarîyê de bûne. Lewra 
wan bi pêkhatîya derveyî ya xwe ew dem hê hikme- 
ta biryarên Hudeybîyê fehm nekiribûn û vegerîna ji 
wan çavnêrî dikirin. Di dawîyê de li ser tewsîya dêya 
me Ummû Seleme ya ku heta tu bibêjî bes di cihê 
xwe de, Mezinê me Pêgember tiraş bû, ji îhraman 
derket û dema eshabê kîram jî ev rewş dîtin, wan jî 
stûyên xwe xwehr kirin û ew jî ji îhraman derketin û 
ev mesele, hê rê li ber netîceyên tehl nevekirî, hate 
çareserkirin.. 

Dîsa dêya me Hezreta Xadîce, dema Mezinê me 
Pêgember wehya pêşîn wergirt, wê ew tesellî kiribû, 
gemgînî û fikarên wî parve kiribûn û jê re bûbû arîkar 
ji bo ew bi Wereqe kurê Newfel re hevdîtinê bike. 
Wê bi vê fedakarîya xwe teqdîr û pêzanîna Mezinê 
me Pêgember wergirtibûye. 

Di tarîxa îslamê de di bara Hezretê Ûmer 
-radîyellahû anhû- de jî mîsaleke wekî vê tê gotin: 

Hezretê Ûmer, li mizgeftê gotibû; jin heqmehra 
xwe zehf zêde dixwazin, ev jî zewacê zehmet dike 
û wî xwestibû sînorekîji heqmahrê re deyne. Di wê 
esnayê de jinek di sefên paş de li mizgeftê bû û wê jî 
li vê axaftina Hezretê Ûmer guhdarî dikir. Ew rabû 
ser xwe û ev ayet 25 jê re xwend ku wê îşaret pê dida; 
jin çi qeder bixwazin dikarin ew qeder heqmehra 
xwe taleb bikin û wê îtîraz li Hezretê Ûmer kiribû. 
Vêca li ser vê gotina wê Hezretê Ûmer xetaya xwe 
fehm kiribû û gotibû: 

“-Jinê rast got, Ûmer şaş kir. ” Û wî dîtin-nêrîna 
xwe guherand . 26 

Lêbelê li vir mijareke giringa din jî heye ku wê 
li serê were rawestin. Dema jin di mijarekê ji mija- 
ran de îstîşare bike, çendan dîtin-nêrîna wê rast be 
jî divê ew xwe ji mezinkirin û tekebburê dûr bigre. 
Dema ew di bara mijarekê de fikrekê yan jî wesîy- 
etekê li mêrê xwe bike, divê ew li hemberî wî ji hur- 

25. Nîsa, 4/20. 

26. Elî el-Mûtteqî, XVI, 536-537/45796. 

metê neqete, divê îtîmad lê-nekirinê şanî nede, yan 
jî divê ew nekeve wê hewa û helwestê ku ew şîret û 
nesîhetan lê dike. Lewra zehf li xweşîya mêran naçe 
ku nesîhetan ji xanimên xwe bigrin. Welhasil jina 
salîha, dizane wê nîmeta aqil ya ku Xuda daye wê li 
hemberî mêrê xwe bi awayekî hessas bikarbîne. 

Divê jinek, xwedî ew meharet û huner be ku pê 
bikare bikeve rûhê mêrê xwe. Di tarîxa me de ji bo 
vê çendîn nimûne hene. Gellek xanimên padîşahan, 
dilên mêrên xwe fetih û qezenc kirine, adeta ew di 
hukmranîya wan de bi wan re bûne şirîk. Bi xêra 
vê wan ji bo xwe li pey xwe wek sedeqeyên carîye 
çendîn mizgeft û mûesseseyên xêrê hiştine. Bi sebeb 
van xizmetên ku heta vêga jî hê berdewam dikin tim 
ew bi xêr û rahmê têne bibîranîn. 

Dîsa heke jinek li cem însanekî din mêrê xwe 
şermezar û tenkîd bike, yan jî li cem mirovên din rabe 
şîret û nesîhetan li zilamê xwe bike, ev jî ji qaîdeyên 
edebê re dijber e. Mêrê wê çi qeder xetadar dibe bila 
bibe dîsa divê jina wî li pêşberî dîgeran wî mehcûb 
neke û xetadarîya wî teşhîr neke!.. Bi heman awayî 
heke mêr jî rabe li pêşberî dîgeran xetadarîya wê jina 
xwe mehcûb û teşhîr bike, ew jî bizaveke çewt û şaş 
e. Lewra Xuda di ayeta pîroz de dibêje: “..Jin ji bo 
we wekî cilan e, hûn jî ji bo jinan wekî cilan e ..” 27 

Heke jinek, li hemberî kêmasî û qusûrên mêrê 
xwe, li dev mêrê xwe medh û pesnê mêrekî din jî 


27. Beqere, 2/187. 

bide, ev jî çewt û şaş e. Divê jin, gilehê mêrê xwe 
ji ti kesî re heta ji dêya xwe û bavê xwe re jî neke û 
divê ew diqqet bike ku mêrê xwe li cem ti kesî nexe 
rewşeke zor û zehmet.. Divê jin û mêr îxtîlafên xwe 
nebin ber destê ti kesî û ew hewl bidin ku wan di 
navbera xwe bi xwe de çareser bikin. 

Em li derdorên xwe dibînin; sebebê ku hinek 
jin û mêr di hinek zewacan de dilşadî û seadetê bid- 
est naxin, di bingeha wê de ev heye; jin qîmet nade 
mêrê, yan jî mêr qîmet nade jina xwe. Haleveku mêr- 
jin dikarin hem ji bo hev û din bibin cennet, hem jî 
bibin cehennem. Heke jin hem ji Xuda re evdînîyê 
bike hem jî bersiva daxwazên rewa yên mêrê xwe 
bide û wî ji xwe razî bike, naxwe ev jina salîha, di 
rêya cennetê de ye. 


Di bara jinên salîha yên wiha de wekî 
çi mizgînîyên Mezinê me Pêgember ji 
wan re hene? 

Mezinê me pêgemberê Xuda -sellellahû eleyhî 
we sellem- ferman dike, dibêje: 

“ Mûmîn, di piştî teqwaya ji Xuda de ew ji her 
tiştî bêhtir xêrê ji hevjîneke salîha dibîne. Heke ew 
fermanê li jineke wiha bike, ew jê re îtaet dike. Heke 
ew lê binêre, ew wî keyfxweş dike. Heke ew di bara 
wê de sûnd bixwe ku ewê tiştekî bike, yan jî neke, 
jina wî dê vê bîne cih û ewê wîji sûnda wî xilas bike. 





Ew xusûsên ku divê jin di nav malbatê de li wan diqqet bike s 


Heke ew ji hevsera xwe veqete, here cihekî dûr, ew 
jina wî hem namûsa xwe mûhafeze dike hem jî ew di 
xusûsa malê mêrê xwe de xêrdar û durust dibe . 28 

“Dinya ji feydekeke berw’ext îbaret e. Çêtirîn 
heybera ku fevda wê temîn dike jî jina dîndar e.” 29 

Sewban -radîyellahû anhû- rîwayet dilce, 
dibêje: 

Dema ev ayeta ha: “Herçî ewên ku zêr û zîv li 
ser hev kom dikin û van di rêya Xuda de înfaq na- 
kin, mizgînîya ezabekî gemnak bide wan !” 30 nazil 
bû, em bi pêgemberê Xuda re li seferê bûn. Hinekan 
ji eshabê kîram gotin: 

“-Di bara zêr û zîv de tiştên lazim hatin xwarê. 
(Êdî em wan li ser hev kom nakin û emê wan înfaq 
bikin.) Xwezî me zanîbana ka çi mal bi xêrtir da ku 
me ji wî xêr kiribûna!..” Vêca pêgemberê Xuda -sel- 
lellahû eleyhî we sellem- ji wan re got: 

“-Bi qîmettirîn tiştê ku mirov jê re bibe xwedî; 
zimanekîzikrdai; dilekî şukirdar û jineke mûmîna ku 
di îmana wî de ji bo mêrê xwe dibe arîkar.” 31 


Em di roja xwe ya îroyîn de wek mad- 
dî ji gellek tengasîyan û dîyardeyan 

28. îbnû Mace, Nîkah, 5/1857. 

29. Mûslim, Rada, 64; ji bilî vê jî li Nesaî, Nîkah, 15; îbnû 
Mace, Nîkah, 5’an binêrin. 

30. Tewbe, 9/34. 

31. Tirmizî, Tefsîr, 9/9. 

(badîreyan) derbas bûne. Di nav mal- 
batê de di mijara hebûn û nebûna mal 
de divê em dêhnê xwe bidin ser çi, 
da ku hizûr û dilşadîva malbatî xirab 
nebe? 

Berî her tiştî divê însan karibin xwe, kontrol- 
kirina nefsa xwe hîn bibin û divê hewl bidin zorê 
li sînorên butçeya xwe nekin û hema çavê wan bi 
çi bikeve jî nebêjin her divê em vê bikirrin. Lewra 
ev, di dawîyê de ji bo ketina bin barekî giran û ji 
bo nerehetî û derketina krîz û qeyranên mezin dibe 
sersebeb. 

Di roja me ya halê hazir de bi sebeb kartên 
krêdîyê her ku diçe ew berferehtir û gelempertir dib- 
in, gellek malbat hizr pê dikin ku ew çi dibînin ew 
bi kartên krêdîyê yên xwe dikarin bi awayekî erzan 
û hêsan ji wan re bibin xwedî, êdî bi sebeb xercîyên 
bêpîvan ên ku kirine ketine girdab û gera deyndarî û 
ribayê û ew perîşan bûne.. Gellek hêlînên bextewar 
bi sebeb van wêran bûne, yan jî hatine ber wêran- 
bûnê. 

Hevjîn, heke çi qeder rewşa maddî ya wan pirr 
baş be jî dîsa divê ew malên xwe çarcur nekin û xwe 
ji îsrafê dûr bigrin. Ev, mûkellefîyet hem aîdê mêr e, 
hem jî aîdê jinê ye. Xuda neke, heye ku roj were êdî 
ew destpê bikin li wî malê ku bi hovane xerc kirine, 
bigerin. Cenabê Heq di ayeta pîroz de dibêje: 

“Mafê xizraên xwe, xizanan û rêwiyên ku di 
rê de mane bide û zinhar li cihê nepêdivî destbe- 
laviyê neke. Lewra, destbelav birayên şeytanan e. 
Şeytan jî ji Xudayê xwe re pirr nankor bûye .” 32 

Heke xwarin, vexwarin û cil û qîyafetên zêde 
hebin bila mirov li hewcedaran bigere, wan bibîne û 
bila mirov heq û para wan jî ji nav malê xwe ji wan 
re veqetîne. Lewra xweşkirina dilê feqîr û hewce- 
daran û qezenckirina dûayên wan, hêlîna geş û xweş 
dike û bereketê dixe rizqê mirovî. Divê tim û daîm 
li bîra mirovî be ku dibû em wekî wan bûne û ew jî 
wekî me bûne. 

Divê di înfaqê de jî endaz û pîvana me her ev 
ayeta pîroz be: “Heta hûn ji malê ku jê hez dikin 
înfaq nekin, hûnê bi birrê (fezîleta rastî, xêr û 
qencîyê) negihin .” 33 

Dema mirov înfaqê dike jî ew tiştên ku mirov 
dide, ji wan cilên ku mirovî li xwe kiribin û ji wan 
tiştên ku kevin û qepalî bûbin zêdetir, bila ji wan 
tiştan bin ku di roja îroyîna me de qîmetê wan hebe 
û di dilê me de jî nirx û bihayê wan hebe.. 

Di hedîsa şerîf de bi îfadeyeke mecazî wiha 
hatiye gotin: 


32. îsra, 17/26-27. 

33. Alî îmran, 3/92. 

“Ewê ku înfaqê dike di serî de sedeqê dide destê 
Xuda; ji destê Xuda jî ew diçe dikeve destê hewce- 
darî." 34 

Divê ev xusûs jî bi awayekî taybetî were îfadeki- 
rin; di heyata malbatê de li ber çavan girtina xer- 
ckirina xwe gir û bi endaz, di serî de wezîfa jinê ye. 
Heke jin di meseleyên wekî cil û bergan û xwarin- 
vexwarinê de mûtewazî û bihelwest bibe, ji bilî van 
jî heke ew xwe dûrgirtina ji îsrafê di dilê xwe de baş 
bipejirîne, çendîn dahata wan hindik be jî dîsa wê di 
nav malbatê de destferehî, bereket û hizûr çêbibe.. 
Ji bo vê dema jin xwarinê bipijîne, bila bi besmelê 
destpê bike, bila her melzemê bi qasî îhtiyacê bikar- 
bîne û bila wan daxwazên ew qeder zêde neke ku 
ewê zorê li butçeya malbatê bikin. Ev tevger û bi- 
zav, di nav malbatê de serkehnîya bingehîna seadet 
û bextewarîyê ne. 

Di îro de ji ber ku ev pîvan û endaz li ber ça- 
van nayên girtin, her roj bi tonan nan diçin, dikevin 
gemaşegehan, ev rastîyeke zehf tehl e ku bereketa 
me tine dike. Haleveku xanimeke îqtîsadkar û dest- 
hosta, sade ne nan bi tenê, lêbelê çawa ewê temîn 
bilce ku her tişt bi qasî pîvana xwe biçe malê, aynî 
wisan ewê di nirxandina wan de jî bi îtîna bibe. Le- 
wra sersebeb-bûna xirabbûna tiştekî û di sergu de 
werkirina wî berî xerckirina wî, şeklekî îsrafê ye ku 
di heyata malbatî de bes jin dikarin rê li berê bigrin. 


34. Elî el-Mûtteqî, VI, 377. 

Berê xanim, di xusûsa pîne-kirin û dirûtinê û 
tamîrkirina cil û bergan de, bi vî awayî jî xwe ji îs- 
rafê dana paş de fewqelade bi diqqet û mahir bûn. 
îro jî di qetîneke biçûktirîna cilan de jî, bi pirranî 
derhal kirrîna yeka nû tê tercîhkirin. Ev jî îsrafeke 
zehf xirab e. 

Welhasil di malbateke dilşad û bextewar de ji 
hêla wezîfa xaniman ve xusûsa dawîna ku ez dixwa- 
zim bibêjim, wekî ku me berê jî dîyar kirî, ev rastî 
ye; 

“Çûka mê, hêlînê çêdike.” 

Heke xanim li hawîrdora vê rastîyê bi awayekî 
şûm û jîrane wan hereket û wezîfeyên ku dikevin ser 
milên wan bikin, maneya wê ev e; naxwe hêlînên 
malbatê bûne cennet. Êdî zanîn û girtina qedr û 
qîmetên jinan û parastina wan jî dikeve ser milên 
mêran. 

Yek ji wezîfeyên ji hemû wezîfeyên dîtir gir- 
ingtir ên mêran ev e; ew di warên dînî û exlaqî de 
jin û zarokan bigihînin, kamil bikin; wan bi awayekî 
wisan terbîye bikin ku ew ji bo seadet û bextewarîya 
dinya û axreta wan bibe sersebeb. 



Mijarên ku Divê mêr di Nav Malbatê de li wan Miqate Bin — 


Ew mijarên ku di hêlîna malbatê 
de divê mêr li wan miqate be, çi ne? 

Rûniştina seadeta malbatê li ser bingehên 
saglem, xwe dispêre îdareya bavekî salih. Bavêsa- 
lih, ew bav e ku bi awayê ji hemû awayan sipehîtir 
wezîfeyên wekî van tîne cih; debara malbata xwe 
dike, terbîye û perwerdeya wê dike, malbata xwe 
mûhafeze dike, çavdêrîyê lê dilce. Ev jî pêwîst dike 
ku divê ew mirovekî zana, jîr, biezmûn, şûm û bi 
taybetî jî bi-îman û exlaq-xweş be. 


Ez benî, heke em vê mijarê hê bêhtir 
vekin, bavek mecbûr e, çi tiştan ji mal- 
bata xwe re dabîn û temîn bike? 

Mêr, dema biryara zewacê bide, berî her tiştî 
îhtiyaca wî bi jêdera dahatekê heye ku ew pê bikare 
debara xwe û malbata xwe ya ku berpirsîya wê xis- 
tiye stûyê xwe ji helalîyê bike û wê ji keda helala 
xwe bide xwarin û vexwarin. 

Dîsa mêr, dema li derve kar dilce û meşgûl 
dibe divê li helalbûnîya qezenca xwe diqqet bike. 
Xanima wî û zarokên wî ji xercîyên ku têne ki- 
rin bêxeber in, naxwe bi awayekî taybetî divê ew 
diqqet bike ku heramî û tiştên bi şubhe bi wan nede 
xwarin. 

Dînê bilind ê me kulfet û barê temînkirina de- 
bara malbatê li mêr bar kiriye û hîç şubhe nîn e ku ji 
ber vê binbarîya wî jî para wî ji mîrasê zêde kiriye. 
Li ser vî esasî mêr, heke wî jêdereke dahat û debarê 
hebe, bila ew ji bo zewacê gav bavêje. Lêbelê ew 
însanê ku nikaribe debara xwe bi xwe bike ne gun- 
caw û mûnasib e ku ew rabe dîgerên xwe megdûr 
bike. Tevlî vê jî ew kesên ku îmkanên di dest wan 
de lawaz û zeîf binjî dîsa difikrin ku bizewicin ji bo 
bikarin dînê xwe hê sipehîtir li gorî dînê xwe bijîn 
Ellah Teala arîkarîya wan dike. Lewra Cenabê Heq, 
ferehbûna lutfa xwe di bîra însanan tîne, bi vî awayî 
zewac teşwîq kiriye û wiha gotiye: 

“Ji navbera xwe nezewiciyan; ji koleyên xwe 
û qerwaşên xwe yên ku qencîkar in bizewicînin. 
Heke ew, xizan bin, Xuda dê ji ciwanmêriya xwe 
wan dewlemend bike. Lewra Xuda bi rehma xwe 
berfereh û zana ye .” 35 

Tişta ku ji vê ayeta pîroz tê fehmkirin ev e; ewê 
ku di nav civakê de hêza wî hebe, bikare bizewice 
demek berî demekê bila bizewice, ewên ku nikaribin 


35. Nûr, 24/32. 

bi derfetên xwe bizewicin jî divê ew jî (bi arîkarîya 
mislimanên xêrxwaz) werin zewicandin. Ev, wezîfa 
civaka îslamê ye. Ev derîyekî mezin ê xêrê ye. Bi 
xêra vê, îffeta civak û ferdan tê mûhafezekirin. 

Ew îffeta ku wesfeke fezîletê ye bi însanî hatiye 
dayîn. Mirov nikare bifikre ku îffet di heyber û mex- 
lûqatên din de heye. Lêbelê însan, heke ew vê wesfa 
însanî ya xwe winda bike, êdî ew jî dibe ku ketiye 
sewîya mexlûqatên din. 

Bêşiwar zeka, jîrîtî, hêz, qabilîyet, taybetmendî 
û temayulên ku Xuda dane însanî ji hev cuda cuda 
ne. Bi sebeb vê meslek û meşrebên curecur hatine 
meydanê. Her yek ji van meslekan ji bo berde- 
wamîya riste û nîzama civakê lazim in. Naxwe hem 
îhtiyac bi van meselekan heye hem jî îhtiyac bi erbab 
û pîşedarên van meselekan jî heye. Wê di nav te- 
vahîya civakekê de helbet qessab hebe, gezikvan 
(çopçî) hebe, doktor hebe, xwace jî hebe.. Naxwe 
divê her kes hewl bide ku li gorî îmkanên xwe mal- 
batekê ji xwe re damezirîne. Dema ew vê malbatê 
ava dike jî divê di rewşa îctîmaîya (sosyala) terefan 
de hevkêşîyek hebe. Ev, sade ne îmkanên maddî, di 
aynî zemanî de ew hevkêşîya edeb, zanîn û urf û ad- 
etan jî îfade dike. Helce wiha bibe, hingê di navbera 
daxwazên li hemberî hev de wê cudahîyên ku hêlînê 
bihejînin, nebin. Lihevhatin wê zûtir çêbibe. Mesela 
mêrekî ku bê hebûna hêvkêşîyê zewicîbe, nikare 
heyateke di nuqta hevbeş de bi jina xwe bide jîyan- 

din û çêdibe ew bibe sersebebê xusrana wê. Lêbelê 
bi xêra hezkirinên zehf zêde astengkirina xusranên 
wiha mûhtemel jî mûmkin e. Lêbelê ev, ew qeder 
îstisna ne, heta ku mirov dikare bibêje ew nîn in. Ji 
lewma divê lê were diqqetkirin ku wek prensîb û 
sereta zewac di navbera malbatên hevkuf û hevkêş 
de were kirin, ev diqqetkirina li hevkuftîyê wê her 
zeman bi feydetir û bi îsabettir be. 

Maneya wê ev e; ji îmkanên maddî biwêdetir, 
ew însanên ku hestên manewî yên wan, gaye û dax- 
wazên wan ji hev nêzîk bin, pirr hêsantir e ku ew ji 
hev fehm bikin û ji hev re çavnas, aşna bibin. 

Li alîyê din rewşa maddî ya malbatan, li gorî 
pile û dereceya kar û qezenca zilamî tê tertîb û ten- 
zîmkirin. Ji bavekî, talebkirina tiştên ji hêza wî û 
qezenca wî zêdetir, ji bo dê û zarokên wê ne heq 
e. Bav, di nav derfetên ku qezenca wê têrê dike de 
wezîfedar e ku ji bo malbata xwe îhtiyacên wan yên 
wekî “mesken, xurek û cilan” pêşwazî û temîn 
bilce. 

Mesken; dixwaze bila bi kirê be, dixwaze bila bi 
awayê milkîyetê be, bila ew cihekî fereh û heke der- 
fet hebe jî bila wê li semteke baş û li navbera cîranên 
qenc bibijêre ku ew bikare ferdên malbata xwe rehet 
bide jîyandin û wan têde bide hewandin. Heke derfet 
hebin jî rûniştin û îqamet-kirina li navbera cîranên 
bêexlaq û xirab û li cihên gemar û netendurust, ji bo 
ferdên malbatê neheqî ye. Ev xeta, wê bi derbasbûna 

zemanî re zemînê hazir bike ku exlaq lawaz bibe û 
hêlîna malbatê jî wêran bibe. 

Pîvana xurekê jî li gorî wê qezenca mêr e ku 
ew di encama xebateke hevkêş de bidest dixe. Di 
vê xusûsê de divê mêr ne tenbelîyê bike, ne jî xwe 
bixe bin barekî zêde giran. Wezîfeya mêr, di nava 
vê hevkêşîyê de temînkirina xurekê ye. Ev hevkêşî, 
divê ew wê di vê şeklê de damezirîne ku ew di xer- 
ckirinê de îsrafê neke; lêbelê ji lazimîyê zêdetir jî wê 
kêm neke, nebirre. Mixabin îsraf, di halê hazir de di 
roja îroyîn de problemek ji problemên mezintirîn e. 
îro gellek mirov di mijara îsrafê de îhmalkar in. Ha- 
leveku heke mêr zengîn be jî dîsa divê ew her xwe ji 
îsrafê biparêze. Di rewşa berevajî de ewê di bin barê 
giranê îsrafê de perîşan bibe. 

Xwarin, bi qasî ku nemire ferz e, xwarin bi qasî 
îhtiyacê mûbah e (yanî ne guneh e) lêbelê ji îhti- 
yacê zêdetir xwarin, heram e. Dostên Heq, îsrafa di 
xwarinê de, li gorî dereca teqwaya dilan wiha tesnîf 
kirine: 

“Di şerîatê de piştî têrbûnê xwarin îsraf e. 

Di tarîqetê de heta bi têrbûnê xwarin îsraf e. 

Di heqîqetê de jî xwarina xwarinê û gafîlbûna ji 
vê ku ew li hizûra Xuda ye, îsraf e.” 

Di xusûsa xwarin û fêkîyên ku zar û zêç ji wan 
hez dikin de divê bav hessas û şîyar bin. Ew zarokên 
ku li nav malê ji ber ku şerm dikin yan jî dilteng 

9 

dibin tiştekî naxwazin, bi taybetî jî divê ew îhtiyaca 
zarokên xwe yên keç li ber çavan bigrin. 

Di îkramkirina ji bo mêhvanan de divê ew di 
nav pîvanên meşrû de comerdane hereket bikin. Ev, 
hem mezîyeteke exlaqî ye, hem jî ew îcaba şerefa 
însanîyetê ye. 

Bavê malê, di xusûsa cil û bergan de mecbûr e 
ku j i bo xwe, j i bo xanima xwe û j i bo zarûzêçên xwe 
jî bi kêmasî du dest cilan yekîji bo zivistanê yekîjî ji 
bo havînê temîn bike. Ji bo lixwe-kirina di rojên în, 
cejn û rojên wekî rêwresmên dîlanan keyfxweşker 
de jî dan-çêkirina cileke cuda jî meşrû û mûbah e, 
yanî ne guneh e. Dînê îslamê xwe xemilandin jî 
di pîvaneke dîyarkirî de qedege nekiriye. Lêbelê 
di dereceyeke zêde de lixwe-kirina cilên zehf zêde 
rîyakarane û ji bo şanîdanê, xwe bi vê mezin kirin, 
serxwe ve çûn û xwe qurekirin, ji jor ve li mirovan 
meyzandin dînen hatiye qedegekirin. 

Di nav qîyafetan de lixwe-kirina cilên hevrîşmî 
û wergirtina zînetên wekî gustîl, saet û kordonê zêrîn 
ji bo mêran hatine heramkirin. Lewra ew tiştên zînetê 
ku ji bo jinan tenê hatine mexsûskirin, heke mêr jî 
rabin wan bikarbînin ew ji hêla exlaqî û rewîştî ve 
dibe sebeb ji bo çêbûna gellek zeîftîyên curecur. 
Divê di cilên zarokên kurik de jî bi giringî li ser vê 
mijarê were rawestin. Bi taybetî jî xetayeke zehf 
mezin e ku bi nêzîkatîyên cahilane yên wekî “bila 
hewesa xwe wergire!” mirov cilên dekolte, vekirî û 

cilên wekî qîyafetên zarokên kurik li zarokên keçik 
bike. Bi derbasbûna zemanî re ev cil û lîbas, ji wan 
re dibin tiryakî, êdî heke ew bixwazin jî nikarin wan 
terk bikin û di dawîyê de dinyaya hundurîna zarokan 
ji wan re dibe jehr. Ji lewma divê mirov di wextê wê 
de tesetturê bi keçikan bide qezenckirin û wan jê re 
aşna bikin û ehemmîyeta vê bi wan bide fehmkirin. 
Di rewşeke berevajî de berêdan û tetbîqatên şaş, her 
dem şerefa jinîtîyê û heysîyeta wê xirab dikin. Divê 
were zanîn û hîç neyê jibîrkirin ku tesettur, çawa 
wesîleya parastina îffetê ye, aynî wisan ew ji bo jinê 
wesîleya zarafet û îhtîşamê ye jî. Xanimênjîr, şîyar 
û di şeklê ku pêwîst bike de jî bi tesettur in, her dem 
ji bo hawîrdorên xwe dibin îfadeya weqûrî û qîme- 
tekê. Di dilan de her li hemberî wan hesta îhtîram û 
rêzgirtinê şîyar dibe. 


Mêr, di terbîye û perwerdekirina mal- 
batên xwe de bila li çi diqqet bikin? 


Yek ji wezîfeyên mûhîmtirîn in mêr ev e; ew 
jina xwe û zarokên xwe ji hêla dînî û exlaqî ve bigi- 
hîne, kamil bike; wan bi awayekî wisan bihavil per- 
werde bike ku ew ji bo seadeta dinya û axreta wan 
bibe sebeb. Çawa ev wezîfe di Qur’ana Pîroz de 
wiha tê eşkerekirin: 

“Gelî mirovên ku îman anîne! Xwe û malba- 
ta xwe ji agirekî biparêzin ku şewateke wî însan 
û kevir in..” 36 

Çarçoveya vê wezîfê, her kes li gorî meqam û 
îmkanên xwe, pêşî ew ji hevjîn û zarokên xwe destpê 
dike, xizmetkarên li nav mala wî, cîran û xizmên wî, 
hevalên wî yên mektebê û heta gav bi gav memleketê 
wî tevan dixe nava xwe. Lewra malbat, di bin tesîra 
mirovên li hawîrdora xwe de dimînin, her wiha ew 
hawîra derveyî ya di nava xwe de jî pêktînin. 

Bavek, divê ji bo ferdên malbata xwe giringîyê 
bi perwerdeya Qur’ana Pîroz bide û eşq û şewqa 
îbadetê bi zarokên xwe bide çêjandin û tamkirin. Li 
alîyê din jî zerûrî ye ku bav di bara dinya û axretê de 
reftar û edeban, rêz û toreyan û usûl û urfan li zarokên 
xwe bide hînkirin. Di vê çarçovê de dema zarokên 
wî bigihin çagê mektebê jî divê wan bişîne fêrgehên 
havînî yên Qur’ana pîroz û di piştî xilaskirina mek- 
teba destpêkî de divê Qur’ana Pîroz her bi zarokên 
xwe bide xwendin. Bi taybetî ev ji bo zarokên keçik 
hê elzem e. Divê neyê jibîrkirin ku mîrasa ji hemû 
mîrasan bi qîmettira ku dê-bav karibin ji zarokên 
xwe re bihêlin, mîrasa axretê ye. Xwezîya me bi wan 
dê-bavan be ku zarokên xwe dixin hafiz û bi îrfan û 
kultura Qur’anê tezyîn dikin!.. 

Pêgemberê Xuda di hedîsa şerîf de 37 dibêje: 

36. Tehrîm, 66/6. 

37. Ev hedîs, ji terefê Gonenlî Mehmet Efendî ve bi wesîleya 
cemîyeta hafiztîyekê zikr kiribû. 

“Kî Qur ’ana Pîroz bixwîne û pê amel bike, roja 
qiyametê tacek li dê-bavên wî tê kirin. Nûra vê tacê, 
ji ronahîya ku dema taverojek li maleke dinyayê 
were danîn dide, hê sipehîtir e. Naxwe nûra wî kesê 
ku bizzat bi Qur ’ana pîroz amel dike wê çawa bibe? 
Hûn ii serê bifikrin!” 38 

îro ji bo hînbûna zimanekî bîyanî hezar û yek 
ked têne xerckirin, di navbera kolejan de qiyas tê ki- 
rin û xwe ji bo ti xercî û mesrefekê jî nadin paş. Li 
hemberî vê jî rewşeke çi gemnak û hezîn e ku mirov 
fêrgehên Qur’anê piştçav bike, -heta wan biçûk 
bixe- zarokên xwe ji kelamê îlahî û ji rûhanîyeta wî 
mehrûm bike. Haleveku serkeftin û mûweffeqîyeta 
sipehîtirîn ev e; mesleke xêrdar li pey xwe bihêlin ku 
piştî em bimrin jî wê ji bo me herka heyata manewî 
ya me temîn bike û ewê li dûv me jî jime re bibin 
dûago. 

Divê zarokên me bi awayekî wisan werin gihan- 
din ku di keş û hewaya ji feyz û bereketa Qur’anê tije 
de, bi taybetî ji qissetên pêgemberan û ji peyam û 
mesajên îlahî yên di van qisseyan de xeberdar, werin 
perwerdekirin. Elzem e ku em bi heyecana îmaneke 
wiha zarokên xwe teqwîye bikin da ku di vê axir ze- 
manê de zarokên me xwe ji koncalên rezaletê û ji 
afeta bêdînîtîyê biparêzin. Ji bo vê li kêleka perw- 
erdeya Qur’anê, divê mirov li ser sîyera pêgemberê 
Xuda -sellellahû eleyhî we sellem- yanî li ser heyata 


38. Ebûdawud, Witr, 14. 

nimûneyî û mûbareka wî jî himbiz bibe. Lewra wî, 
bi jîyîna nimûneyî û mûstesna’ya xwe ji bo Qur’anê 
tefsîra zindî ye. Ji bo mirov bikare bi jîyana Mez- 
inê me Pêgember re temam bibe û bikare bi awayekî 
rastî sunneta wî talîm bikin jî, divê mirov bi jîyîn û 
exlaqê xwe li ser rêç û şopa pêgemberê Xuda birêve 
biçe û hewl bide ku xwe bi wî bişibihîne. 

Zarokên me yên ku bînahîya çavên me ne, di 
netîceya ku dê-bav wezîfeyên xwe bicih nayênin û 
perwerdeya pêdivî ya manewî nadin ewladên xwe, 
wek zarokê medya û çapemenîya ku ji xirabîyê re 
têhn e, bi zêhnîyeteke maddeperest mezin dibin. Her- 
çî ew zarok in, adeta televîzyon wan bi çiçikên xwe 
şîr dide, televîzyon şekl dide pora wan û televîzyon 
hest û xeyalên wan dîyar dike. Dema wiha bibe jî 
sade wezîfeya gulamtîyê dikeve ser milên dê-bavan, 
yanî ew daxwazên zarokên xwe bînin cih. 

Ji xwe nexasim rewşa zarokên me yên ku bi 
îmkanên wekî televîzyon, întemet û yên wekî van 
ketine koncalên programên xirab û der-exlaqî ku dil 
û hinavên mirovî ji bo wan dişewitin. Razî-bûna bi 
van halên ku kezeba mirovî dihelînin, ji bo dê-ba- 
van sînyala ezabekî ye ku mirov nikare hesabê wan 
bide. 

Hema em ji tişta besîttirîn destpê bikin; zarokê 
misliman, çi cihê dag û mixabinîyê ye ku heta hîkay- 
etên heyata gellek sporçî û artîstên xwecihî û bîyanî 
jiber dikin, wan ji bo xwe dikin nimûne û diferfi- 

tin ji bo xwe bi wan bişibihînin. Lêbelê ew navên 
pêgemberan nizanin, haleveku ew di rêya heqîqet û 
seadetê de rêber in, wan nas nakin û ji exlaqê wan 
re bîyanî mezin dibin û di bara wan de ji peyamên 
Qur’anî îbretê nagirin. Maneya vê rastîya gemnak ev 
e; ne em zarokên xwe perwerde dikin, lêbelê bîyanî 
wan perwerde dikin. Yanî barê mezinkirina maddî ya 
zarokan li ser milê dê-bavan e, lêbelê berêdana rûhên 
wan jî aîdê bîyanîyan dibe. Kulfet û zehmetîya wan, 
dê-bavên wan dikişînin lêbelê ber û menfîeta wan jî 
bîyanî diqurêfm û werdigrin. Heta ku ev galibîyet û 
serdestîya kulturî û perwerdeyî di dest xwe de big- 
rin, ev hal, wê sibeh rojê ji terefe wan ve li dijî me 
heta bi galibîyetên din jî here, Xuda neke. 

Ji bo wê, divê em zarokên xwe di navbera pe- 
vçûnên perwerdeyî û cengên kulturî yên bêeman de 
di talîm û perwerdeyê de li hemberî tarîxê îmtîhanên 
xwe dîsa bi serkeftinê mohr bikin. Divê em zarokên 
xwe li gorî şeref û heysîyeta xwe perwerde bikin, 
bigihînin. Divê zarokên me ji dinyaya rûhî ya xwe 
heta bi cil û lixwekirina xwe, li ser kok û qurmên 
xwe geş û şîn bibin. 

îslamê di bara cil lixwekirina ji bo heysîyeta 
însanîyetê guncaw de hinek qaîde û rêz û rêç anîne. 
Yek ji wan qaîdeyan jî ev e ku divê qîyafet ne ew 
qeder teng, yan jî tenik û şefaf be ku xetên bedenê 
derxîne holê, yan jî bike ku laşê mirovî têde bix- 
uyê. Dema Resûlûllah-sellellahû eleyhî we sellem- 




Hêlîna Malbata Bextewar 


Esma’ya xweha Hezreta Aîşe dît ku wa ye wê cileke 
ew qeder tenik lixwe kiriye, serê xwe ji wê vegerand 
û jê re wiha got: 

“Ey Esma! Jin piştî balig bibin, -rûyê wê û destê 
wê îşaret kir- ji wê û ji wê pê ve xuyabûna devereke 
din a wê rast nabe.” 39 

Ev mijar, yek ji wan qaîdeyên bingehîn e ku îs- 
lamê ew danîne ji bo wan bizav û tevgeran asteng 
bilce ku şeref û heysîyeta jinîtîyê rencîde dikin. Ev 
yek ji wan xusûsa ye ku divê mêr û jin herdu pevre 
bi titizî wê li ber çavan bigrin ji bo sihê neyênin ser 
şeref û fezîleta ku jin bi aferîna xwe ji wan re xwedî 
ye. 

Li alîyê din, dîsa yek ji wan xusûsên ku divê 
mirov lê miqate be ev e; berî zarok balig bibin, divê 
mirov odeyên kurik û keçikan ji hev cuda bilce da 
ku kemal û gihana manewîya zarokan pêkwere û 
şexsîyet qezenckirina wan jî tam li wan rûne. 


Wek çi berpirsîya mêran heye ji bo 
malbata xwe biparêzin? 


Mêr, divê malbata xwe ji her cure xirabîyan bi- 
parêze. Divê ew ferdên malbata xwe ji wan hevalan, 
ji wan ger û serdanan, ji wan weşanên xirab ên di 
televîzyonê de, ji wan kitêbên bêsecîye û bêsewîye û 



39. Ebûdawud, Lîbas, 31. 

ji wan rojname û weşanên ku wê nirxên dînî û sipe- 
hîtîyên exlaqî yên malbata wî xirab bikin, dûr bigre. 

Xulase, wezîfeya parastina malbatê hem ji hun- 
dur ve û hem jî ji derve ve bi temamî bi mêr hatiye 
dayîn. 


Gelo ew xusûsên din çi ne kudi esnaya 
sewq û îdareya malbata xwe de divê 
mêr li wan miqate bin? 


Divê mêr li sînorên dînî miqate be, heta mecbûr 
nebe divê her hewl bide di hawîrdorek û karekî de 
nexebite ku têde mêr û jin tevlîhev kar bikin. Heke 
ew li derveyî îradeya xwe mecbûr bimîne ku di me- 
kanên wiha de kar bike jî, divê ew li çavê xwe û 
hereketên xwe miqate be. Divê ew edeb û hessas- 
îyetên ku dînê me ferman kirine li ber çavan bigre. 
Heke ew di cih û statûyakarsaz de be, divê ew ji bo 
hawîrdoreke karê wiha tevlîhev nebe wesîle. Heke 
pêwîst bike divê ew ji bo mêr û jinan zeman û meka- 
nên cuda cuda yên kar û xebatê tertîb bike û rê li ber 
ketina çewtî û şaşîyan bigre. Bi taybetî divê ew hewl 
bide wan mirovên ku ewê bi tena serê xwe bi wan re 
bimîne ji hevcins û hevzayendên xwe bibijêre. Divê 
ew xwe bi sebebên cuda cuda û behaneyên curecur 
ji wezîfedarkirina sekretêrên xanim û yên wekî van 
dûr bigre. Di roja îroyîna me de mixabin ev rastîyeke 
tehl e ku ev bizav û tevgerên şaş rê li ber hevberdan 
û ruxîna malbatî vedike. 

Mêrekî aqilmend û dîrayetmend, dema gav di- 
avêje pêpelinga mala xwe dizane aqilê xwe li ber 
derîzana derî bihêle; dema ew diçe kargeh û ticaretx- 
aneya xwe jî dizane hissîyatên xwe li ber derîzana 
derî bihêle. 

Divê mêr, di mûnasebet û têkilîyên digel malbat 
û zarokên xwe de di xusûsa karên dinyewî yên wan 
de xeta û qusûrên wan xweş bibîne û li wan bibûre, 
wan efû bike. Divê ew bi merhemet û helîmtîyê ji 
wan nêzîk bibe û ji wan re berbuhêr be. Divê ew ayb 
û sirrên xanima xwe ji her kesî veşêre. 

Divê ew ji kêmasî û îhmalkarîyên dînî yên wan 
jî bi ciddîyet nêzîk bibe. Divê ew bi biryardarî bi 
ser neyênîyên wekî cehalet û sistahîyên wan de here. 
Divê ew di her halûkarî de ji bo daxwazên agahîyên 
dînî û temamkirina kêmasîyên xanima xwe û zarokên 
xwe titîzî û hessasîyetê şanî bide. Di vê xusûsê de 
Hem divê ew bi xwe kedê xerc bike, hem jî divê ew 
di vê xusûsê de ji perwerdekarên pispor û bilîyaqet 
ên ku divê feyde ji wan were dîtin jî, îstîfade bike. 
Ev jî peywir û wezîfek ji wezîfeyên bavan e. 

Mêr, di karên nav malê de divê li hemberî 
hevsera xwe û ferdên malbata xwe bi peyvên nerm 
û xeberên xweş dilê wan razî û memnûn bikin û bi 
çehreyeke abûs, rûtirş û hovane wan ji cem xwe 
nede dûrkirin. Mezinê me pêgemberê Xuda -sellel- 
lahû eleyhî we sellem- gotiye: 

“Qenctirînê we ew kes in ku li hemberî jinên 
xwe qenc bin.” 40 

Divê mêr, bi jina xwe re di mijara debar û rêve- 
birîya malê de îstîşare bike û divê ew karên ji taqeta 
wê zêde jî bi wê nesipêre, jê re hewale neke. Divê 
ew dem bi dem di terbîya zarokan de ji xanima xwe 
re bibe arîkar. Lewra hem zarok, hem jî karên nav 
malê bi şev û roj zehf zêde jinan diwestînin. Di vî 
barê giran ê wan de ji bo wan arîkar-bûn, wê ji bo 
zêdebûna mehebbet û di hev gihiştina navbera wan 
de bibe wesîle. 

Divê mêr, di hizûra jina xwe de û li pişt wê jî 
her jê re dûa bike. 

Divê mêr ji xanima xwe bêxeber dernekeve neçe 
rêwîtîyên dûr. Dîsa divê ew wan kesên ku nas nake 
bêxebera jina xwe wek mêhvan neyêne malê. Divê 
ew li derveyî pîvanên meşrû ji xanima xwe nexwaze 
ku ew derkeve pêşberî nemehreman û xizmetê ji 
wan re pêşkêş bike. Bi qasî ku mûmkin bibe divê 
ew malbata xwe ji hawîr û qadên jin û mêr tevlîhev, 
dûr bigre. 


Bi hemû derd û harê wê ve berpirsîya 
sewq û îdareya malhatê li ser pişta 
bavan hative barkirin, dema ew bi 
awayekî rastî vê wezîfeya xwe bînin 


40. Tirmizî, Rada, 11. Ji bilî vê jî li Ebûdawud, Sunnet, 15; 
Ibnûmace, Nîkah 50’an binêrin. 

cih, gelo ewê hi çi higihin, çi ji wan 
re hene? 

Dînê îslamê, adeta malbat ji bav re bi emanet 
kiriye û di xusûsa pêşwazî û temînkirina hemû îhti- 
yacên maddî-manewî de hem tam wezîfe, hem jî tam 
selahîyet û desthilatî bi wî daye. Bi vê sebebê di nav 
malbatê de meqamê reîs û serdarîyê ji bav re hatiye 
terxankirin. 

Bav, di asîmanê dilşadî û seadeta malbatê de 
taveroj e; dê, ew heyv e ku şewq û berqînokên dilên 
malbatê û perdeyên îffeta wan ji xwe re bi xêlî û 
sêhwanrohnîya zîvî kiriye; zarok jî wekî stêran li 
asîmanê wê fezîletê durr in. 

Bavê ku hêza xwe, îradeya xwe, zanîna xwe û 
tecrûbeya xwe ji bo terbîye, hizûr û gihandin û ke- 
mala malbata xwe hesr û texsîs dike; helbet heta 
tu bibêjî bes ew ji bo xwe hurmet, îtaet, hezkirin 
û rêzgirtinê zehf zêde heq dike. Naxwe bê-îtaetîya 
wî, îsyan û nankorî û peyvên xirab ji wî re hîç layiq 
nabe. 

Bi vê sebebê Mezinê me pêgemberê Xuda -sel- 
lellahû eleyhî we sellem- gotiye: 

“Rizamendîya Xuda, di rizamendîya bavî de, 
gezeb û ezabê wî jî di hêrz û geyda bavî de veşartî 


41. Tirmizî, Birr, 3. 

Divê di nav malbatê de xanim û zarok berê 
xwe ji îtaet û hunneta ji bavê re ku ew di meqamê 
serdarîya malbatê de ye, hîç venegerînin. Lewra ew 
wextên ku ji bavan werin mehrûmkirin, tarîtîya meh- 
rûmîyeta ji hemû mehrûmîyetan gemnaktir û hezîn- 
tir e. Ehemmîyeta ku bav di nav malbatê de bi xwe re 
hildigrin, di nebûna wan de zehf kûrtir tê hisskirin. Ji 
ber vê ye ku dema ew sag û li heyatê bin divê qîmetê 
wan were zanîn, divê jin û zarok ji bo qezenckirina 
dûayên wî hewl bidin, divê ew ji fermanên rewa yên 
wî re îtaet bikin û divê ew di hurmet û xatir-girtina 
wî de jî sistahî û qusûrê nekin.. 







QMijarên ku ^3iwê çêjin û 
QMêr di cHdp cMcdbalê 
de li wan cMicfate ÖS/n 



Dê-bavên ji heinû dê-bavan dilovantir û bi mer- 
hemettir in ew dê-bav in ku hem xwe hem jî ewladên 
xwe ji bo evdînîya ji Xuda re hazir û amade dikin. 

Mêr û jin, bi hev re hêlînekê dadi- 
mezirînin, heyata xwe bi yek dikin û 
biryarê didin ku çi bi serê wan de were 
jî bi nîvî parve bikin. Dema ew heyatê 
parve dikin ew xusûs û mijar çi ne ku 
divê herdu teref jî li wan diqqet bikin? 

Li vir divê mirov balê bikişîne ser du nuqtey- 
an: 

-Parvekirina dilşadî û keyfxweşîyan, 

-Parvekirina bar û tengasîyên jîyanê 

Parvekirina hevbeşa ku em j ê re heyata mûşterek 
dibêjin, divê ew di her halê heyatê de di keş û hewa- 
ya rûhanîyet û mehebbetê de berdewam bilce. Çawa 
ew keyfxweşî û dilşadîyan parve dikin, divê aynî 
wisan keder, gemgînî û îbtîlayan jî parve bikin; divê 
teref her dem ji hev re bibin piştevan, divê ew ji hev 
re bibin wekî herdu destên mirovekî ku ew bi xwe 
hev û din dişon û dîsa divê ew herdu ji hev re bibin 
serkehnîya hev-tesellî-kirin û hev-hedananînê.. 




Hêlîna Malbata Bextewar 


Lewra jîyan, her dem li ser ewrên pembe dewam 
nake. Divê ew jibîra nekinkujîyan, daketin-rabûnên 
wê, bager û tofanên wê, vîraj û fetlên wê hene. Rojên 
ku hê tên ji bo mirovan, bi mechûl û surprîzan tije 
ne. Qeder jî sirreke îlahî ye. Bi vê nêrînê serkehnîya 
piştevanî û hêza ji hemû hêzan mezintir, berî her tiştî 
îmana bi Xuda û pêbendbûna bi wî ye. Piştevanîya 
mezina duduyan jî ew hevjîn bi xwe ne ku bi hev û 
din ve kelîne. Divê were diqqetkirin ku heke însanên 
bêçare û bêhal, di mûsîbet û felaketên mezin ên ku 
bi serê wan de tên de ji nava malbata wan bi xwe 
ew piştevanîya ku hêvî dikin jê re neyê, dikarin bi 
herifîn û ruxanên mezintir re rûbirû bimînin. Lêbelê 
di wan hêlînên ku ji wan ferdên bi rûhê xwe gihayî 
û têgihiştî pêktên de badîre û dîyaredeyên ku bi serê 
wan de tên dikarin wan bi qasî saglemîya malbata 
xwe bi hêsanî berteref bikin. 

Saglemîya malbatê, wek di dehma gihana rûhî 
de bi taybetî bi ehl-bûna wan ji bo pevre derbaskiri- 
na li hemberî hev û din ve bend e. Ev, ji bo encamên 
sipehîtî û xêran şertê ji hemû şertan mûhîmtir e. 

Hezretê Mewlana dibêje: 

“ Gulê, ji ber ku bi strî re xweş derbas kiriye, 
ew bêhna xweş qezenc kiriye. Vê heqîqetê ji gulê jî 
bibihîze. Binêre ew çi dibêje: «Ji ber ku ez bi strî re 
bûme çima bikevim geman, çima ez xwe bi dest ked- 
erê ve berdim? Min kenîn, ji ber ku pevrebûna bi wî 
strîyê xuy-xirab re tehemmul kirive, bidest xistiye.. 

Ez bi wesîleya wî bi wan îmkanan giham ku sipehîtî 
û bêhna xweş ji êş û eleman re pêşkêş bikim.” 

Ev gul, ji me re jî dibêje; 

“Tu jî wekî min bibe!” 


Divê ew li çi diqqet bikin ji bo bikarin 
pêkhatina malbateke wiha tendurust, 
saglem û xurt damezirînin? 

Berî her tiştî di malbatê de saedet, mijareke 
ku dikare bi dualîyan were bicihanîn. Bingeha vê jî 
evênhan: 

1. Baş bi hev re derbaskirin, 

2. Bi têgihiştinî û bi kamilbûnî hereket kirin, 

3. Fedakar bûn, pêktînin. 

Ev jî bi taybetî bes bi fezîleta exlaqî, dîrayet, ze- 
kawet, semîmîyet û hessasîyeta hevber mûmkin e. 

Dîsa wekî ku mirovên berê jê digotin; “Husna 
mûaşeretê” ji bo baş pevre derbaskirinê divê di her- 
du alîyan de jî ev taybetmendîyên ha hebin: 

1. Dîndarî, 

2. Fezîlet, 

3. Mehebbet, 

4. Merhemet, 

5. Sedaqet. 

Zerûreta (bivê-nevê-bûna) hebûna van wesfan 
wek li hemberî hev hem di mêr de hem jî di jinê de, 
bi wesîleya karesat û facîayên malbatî yên ku her roj 
têne jîyîn bi awayekî hê eşkeretir derdikeve holê. 

Dîndarî û fezîlet, çawa di civakê de wisa ne di 
malbatê de jî bingeha hemû wesfên sipehî ne. Ew 
hêlînên ku di wan de dîn bi awayekî rast û sipehî tê 
jîyîn û têde fezîletên exlaqî û mezîyet têne raêxis- 
tin, ji însanan re seadeta herdu dinyayan bexş dikin. 
Di rewşeke berevajî de di halên ku dûrketina ji dîn 
çêbûbe û exlaq zeîf bûbin de çawa ferdên malbatê 
zirarê ji wan dibînin, aynî wisan civak jî zirareke 
mezin ji wan werdigre. 

Li vir, divê mirov mijara dîndarîyê rast fehm 
bike. însan hem dîndar hem jî hov, bernebuhêr û 
bênezaket nabe. Lewra dînê îslamê ji serî heta bi 
binî ji nezaket, zarafet û nezafetê (paqijîyê) îbaret e. 
Yanî ayîna 42 îslamê edeba sipehî ye, edeba sipehî ye, 
edeba sipehî ye.. 

Çawa şair gotiye: 

“Edeb tacek bûye ji nûra huda, 

Wê tacê wergire, emîn bibe ji her bela.” 


Hezretê Mewlana dibêje: 



42. Ayîn; dîn, ol e. 






Mijarên ku divê jin û mêr di nav malbatê de li wan miqate bin 


“Aqilê min xwe tewand ber guhê dilê min û jê 
pirs kir: 

«-Dîn çiye?» 

Dilê min jî ev bersiv davê: 

«-Dîn, ji edebê îbaret e.»” 

Herçî mehebbet e, ew jî havên û xureka malbatê 
ye. Di rewşên ku mehebbet kêm bûbe û bi hovane 
hatibe perixandin de lerze û hej li malbatê dikeve. 

Mehebbet, divê dualî bibe. Lewra mehebbet, 
wekî mîsala derxûnên hevgirtî yên di fîzîkê de dilan 
ji bo dan û standina tesîrê dixe rewşeke mûsaid û 
amade. însan çi qeder hez bike, ew qeder tê hezki- 
rin. 

Li alîyê din, çi qeder mehebbet zêde bibe divê 
ew qeder tevger û peyv jî zirav bibin bi nezaket, 
zarafet û hurmetê werin xemlandin. Mehebbet, divê 
bi ti awayan nebe laûbalîtî, divê daîmî çarçoveya 
edebeke dîyar li ber çavan were girtin. Mehebbet, 
merhemet û hemû hestên wekî van, divê tim li ser 
îtîdalê bibin. Mehebbeta zêde zêde çawa zirarê dide, 
aynî wisan bi temamî mehrûmkirina hezkirîyên xwe 
ji mehebbetê jî dikare berê wan bide hinek cihên din 
ji bo van hestên xwe tetmîn û têr bikin. 



Mehebbet di plana nefsanî tenê de hiştina wê û 
derbasbûna wê ji tixûbê xwe, çawa ew dikare rê li 
ber çavnebarîya zêde zêde û zext û fişaran veke, aynî 




Hêlîna Malbata Bextewar 


wisan kêmbûna wê jî dibe sersebebê îhmalê. Her yek 
ji van herdu rewşan jî ji bo hêlîna malbatî afet e. 

Bi aynî awayî merhemet jî, divê ew jî ji zê- 
degavî û îhmalê dûr bibe. Merhemeta zêde zêde în- 
sanî lawaz dike, berê wî dide ser vê şaşîyê ku ew 
li hemberî xetayên zirarbexş û ruxaner jî xweşbîn û 
mûsamehakar bibe. Ev ne merhemet e, lêbelê lawa- 
zîyeke qelbî ye. 

Li alîyê din dema merhemet kêm bibe jî 
hişkbûnîyê dide qelb û însanî bi ber zulim û zord- 
arîyê ve diajoyê. Merhemeta bi rêya navîn di qi- 
wameke navbera şîrîn û dijwarîyê de jî berhemdar 
dibe û seadetê tîne malê. Dê-bavênji hemû dê-bavan 
dilovantir û bi merhemettir ew dê-bav in ku hem hev 
û din, hem jî zarokên xwe radikin nimêja sipêdê û ji 
her nêrînê ve cîgerpareyên xwe ji bo seadeta axretê 
hazir dikin. 

Herçî sedaqet e, ew jî yek ji wan mijaraye ku 
divê herdu teref pevre îhtîramê ji hev re şanî bidin. 
Sedaqet, bi maneya xwe ya peyvî, rastî ye, rast bûna 
însanî hem di peyvên xwe de hem jî di karê xwe de 
maneya wê ev e; ew derewan neke. Bêşiwar ji hêla 
sihhet û tendurustîya zewacê û berdewamîya wê ve 
zehf giring e ku hevjîn, di her halûkarî de li ser ras- 
tîyê dewam bikin û xwe ji her bizav û peyvên ku 
pevbawerbûna navbera wan xirab dikin, dûr bigrin. 



Mijareke zehf mûhîma dîgera ku divê hevjîn 
lê miqate bin jî ev e; ew xwe ji pev-bawer nebûna 

zêde zêde û ji çavnebarîyan biparêzin. Lewra yek ji 
tiştên ku zehf însanan nerehet dikin, îtîmad li wan 
nekirine. Heke di vê mijarê de gellek sebebên ciddî 
derkevin meydanê berî sûc xistina stûyê hev, divê ew 
li hev-rûniştin û pevre-xeberdanê biceribînin. Heke 
na divê ew meseleyên biçûk-miçûk mezin nekin û 
wan nexin problemên mezinên ku êdî mirov nikaribe 
xwe ji nav wan derxîne. 

Dîsa ji hev re sadiqbûna mêr û jinê, çavên xwe 
û dilên xwe nedana ser însanên din e ku ew jî ji hêla 
selametîya malbatê ve yek ji wan şertên nebe-nabe 
ye. Ji bo mirov nekeve tehlûkeyên wiha şert e ku 
mirov hessasîyetê ji wan esas û qaîdeyan re şanî 
bide ku îslamê ew di bara mûnasebet û têkilîyên 
mêr û jina ji hev re bîyanî de, danîne. Kirina wan 
bizavên ku însanan bixin şubhe, zen, şiwar, gotegot 
û wesweseyan, hem şeref û îtîbara însanî xirab dikin, 
hem jî hêlîna malbatê dixin xeterê. 

Tezahureke dîgera sedaqet û pevbendîyê jî ev e 
ku herdu teref ji dê-bavên hev û din re gayet hurmet- 
kar û ehlê xizmetê bibin. Li ser vî esasî, divê keçên 
me yên bûk û xortên me yên zava jî çawa hurmet û 
elaqê ji dê-bavên xwe re şanî didin, divê aynî hur- 
met û elaqê ji xezûr û xesûyên xwe re jî şanî bidin. 
Sibehrojê ew jî dê di aynî nuqtê de bibin. Heke ew 
bi xetakarane bizav bikin bi tabîreke erebî: “Men 
deqqe duqqe!” yanî “kî çi bike ewê jê re bibe mûx- 
ateb.” Ya rasttir mîsaleke din ji bo vê peyvê; “ewê 

bilce wê bibîne.” Wê ew bi xwe bibin. Yanî wan çi 
kiribe di rojekê ji rojan de ewê heman tiştî li pêşberî 
xwe bibînin. 


Di zewacan de temînkirina debarê 
wezîfeya mêraye. Baş e, gelo di xusûsa 
li ber çavan girtina malbatê ya ji bo 
îqtîsad û teserrufê de jî mesûlîyet û 
berpirsî sade ya mêr tenêye? 

Dînê îslamê, di bara pêşwazîkirina li xercî û 
mesrefên debara malbatê de wezîfe li ser mêr bar 
kiriye. Lêbelê ev, nayê vê maneyê ku divê ew her 
cure daxwazên ferdên malbatê derhal bîne cih. îhti- 
yacên meşrû û zerûrî, divê bi qasî derfetan werin 
dabîn û temînkirin. Heta heke ew zengîn bûbe jî ne 
rast e ku her daxwaza însanî ya dibe-nabe jî were 
pêşwazîkirin û bicihanîn. Lewra kirina her tiştê ku 
hatibe xwestin, bi derbasbûna zemanî re daxwaz û 
îştahan dinepixîne û dikare ji tetmîn nebûna nefsê, 
harbûnî û heta îsyana wê re bibe sebeb jî. Nefseke 
wiha, her ku biçe wê xwedbîn bibe û ewê xwediyê 
xwe di girdab û gera xwe tenê hizirînê de helak bike, 
bibe nemanê. Ewê malbatekê tevî bi hemû ferdên wê 
ve ji xwe re dîl û yexsîr zen bilce. Ewê destpê bike 
her tiştî îstismar bike, ji bo berjewendîya şexsî ya 
xwe bikar bîne. 



Bi kurtî ew însanê ku îmkan û derfetên wî zehf 
hebin û ew jî van derfetan di îstîqameta arzûyên 

nefsê de bikar bîne, nefsa wî adeta wê bibe welcî 
“hespekî” ku ligab û gemê qebûl nake. Bi vê sebebê 
digel ku derfet û îmkanên wî bi zehfî hebin jî dereng 
xistina hinek daxwazên zêde zêde şert e ji bo însan 
ji hêla manewî ve kamil bibe, lingê wî li erdê sabit 
û cihgir bibe, rastîyên heyatê bibîne û rizamendîya 
Xuda qezenc bilce. Divê neyê jibîrkirin ku sebra eslî, 
sebra di dema hebûna derfet û îmkanan de ye. Le- 
wra hebûna derfetan bi berdewamî regez û unsura 
tehrîkê ye. 

Her tişta xwestî derhal bicih neanîn û di rêya 
gihandin û kamilkirina însanî de şopandin û taqîb- 
kirina metodeke perwerdê, di aynî zemanî de hik- 
meteke îlahî ye. Cenabê Heq, hinek caran taleb 
û dûayên evdên xwe qebûl nalce, hinek caran wan 
texîr û dereng dixe, hinek caran jî wan qebûl dike. 
Meqsûd ji vê ev e; bende bi temamî xwe bi vê din- 
yaya fanî û mirok ve girênedin, di nav nîmetan de 
nekevin harbûnîya serxweveçûnê û mûhtacbûna 
xwe ji Xuda re fehm bikin. Lewra însan, dema di 
nav hezar û yek texlît diltengîyan de be, dema ew bi 
hêvî û emelên xwe negihabe jî naxwaze ji dinyayê 
biqete. Ji xwe nexasim heke her daxwazên wî bicih 
werin, heke ew bi hemû xeyalên xwe bigihe, ewê bi 
ti awayan nexwaze ji dinyayê cuda bibe here. Ew 
dikare ber bi xetayên mezintir ve heta bi ber îsyanê 
ve jî were ajotin. Çawa ji ber ku Adem -eleyhisse- 
lam- nexwestiye ji cennetê veqete, derkeve “zelle” 
kiriye û ew ji bo dinyayê hatiye peyakirin. Bi vê 

nêrînê, di perwerdekirina zarokan de û di bicihanîna 
daxwazên wan de divê mirov hem wan demên zor 
ên ku dibe ew di paşerojê de li wan rast werin, hem 
jî roja hesabê li ber çavên xwe bigre û bi awayekî 
endazmend û bipîvan hereket bike. 

Tabîî ye ku ji tixûbê pêwîst zehf zêdetir kêm- 
kirina xercîyan û kar gihandina bi nemerdî û xe- 
sîsîyê jî, berê xwe vegerandina ji hinek îhtiyacên 
zerûrî-heyatî jî ne bizaveke rast û meqbûl e. Divê 
ew di navbera van herdu halan de xeteke rêya navîn 
taqîb bike. Xuda di ayeta pîroz de dibêje: 

“(Ew bende) dema xerc dikin ne îsrafê dikin, 
ne jî nemerdîyê dikin, di navbera herduyan de 
rêyeke navîn digrin.” 43 

Ev rêya navîn, hevkêşîya heyatê ye. Xesîsî û 
nermerdî çi qeder xirab be, îsraf yanî bi destbelavî 
çarcur kirin û xerckirin jî ew qeder xirab e. Mêr 
yan jî jin, çi qeder îmkanên wan berfereh bin jî bi 
ti awayan maf û heqê wan nîn e ku malê xwe çarcur 
bikin û wî bi îsrafeke destbelavane û hovane xerc 
bikin.. Eleqê ti kesî nîn e, bibêje: “Mal yê min e, ez 
çawa bixwazim ezê wisan wî xerc bikim..” Ellah 
Teala ew mal bi emanetî daye wan û ewê roja qi- 
yametê jî ji wan re bibêje; “we malêxwe li kuderê û 
li çi tiştî xerc kir? ” Ewê hesabê her cure xerckirinê 
yek bi yek ji wan bipirse. 


43. Furqan, 25/67. 

Çawa Xuda di ayeta pîroz de dibêje: 

“Heqê lêzimên xwe, xizanên xwe û rêwîyan 
bide. Li cihê nepêwîst jî bi destbelavî îsraf neke!.. 
Lewra ewên ku wiha bi destbelavî îsraf dikin, 
hevalên şeytên in. Şeytan jî li hemberî Rebbê xwe 
zehf nankor e.” 44 

Islamê her texlîtê îsrafê ji bo her kesî qedege 
kiriye. Destbelavîya di nav malbatê de jî çi ji mêr be, 
çi ji jinê be hîç ferq nake. Ew nexweşîyeke xirab e, 
her divê were astengkirin. Helce ev nexweşî li rûhê 
însanekî hatibe bikaranîn, zor e ku êdî ew însan di 
nav hizûr û rehetîyê de bijî. 

Ev îbtîla, di roja me ya îro de jê re “harbûnîya 
xerckirinê” tê gotin. Insan bi tişta heyî bes nake, te- 
makarî û îhtîrasa ji bo her tiştê nû û cihêreng nor- 
malîze dike. Pertalên malê, telefon, qîyafet, araba û 
tiştên wekî van di gellek qadên din de jî, digel ku 
îhtiyac bi wan nîn e dîsa pertalên di dest xwe de bi 
yên nû diguherîne, dibêje; “moda” ye, qîyafetên taze 
û nû ji xwe re dikirre û tiştan werdigre, hewl dide ji 
bo cilan ji hinek markayan lixwe bike.. Ev tişt tim 
û daîm zeîftîyên însanê di pençeyên vê nexweşîyê 
de ne. Netîce jî xusran e! Dema îmkanên wan netêr 
û kêm bin jî deynan werdigrin, kartên krêdîyê bikar 
tînin û bi taybetî jî tevlî ribayê dibin. Encama mirovên 
ku hewl didin ji bo arzû û hewesên xwe tetmîn û 
têr bikin, zehf xirab dibe. Mirovên wiha zêdebarî vê 


44. îsra, 17/26-27. 

jî ji ber ku di teqana deynan de têne veşartin,vêca 
radibin bi nêzîkatîyên wekî; “arîkarîya min nakin!” 
derdorên xwe îtham dikin. 

Ev hal, netîceyeke gernnak ya bikar-neanîna aq- 
ilî û hestan bi awayekî hevkêşane ye. Ji lewma divê 
mirov berê xwe nede ser harbûnîya xerckirinê; lêbelê 
divê berê xwe bide ser bereketa sebrê. Lewra Xuda, 
hindikî jî gellekî jî tim û daîm ji însanan re bexş dike 
ji bo ew ji hikmetekê, îmtîhanekê re bibin wesîle, 
naxwe ji bo ew ji sebr û şukrê re bibe wesîle. Divê 
mirov bifikre ku wek dinyewî xurt be jî hindikbûna 
îmkanan zehf bêhtir evdî ji Rebbê wî nêzîk dike. 
Daîmî dema îmkanên wî xilas dibin însan dibêje; 
“eman ya Rebb!” û Xuda tîne bîra xwe. Tişta ku în- 
sanî dike însan jî, hest bi nekarîna xwe kirina wî ye. 
Mezinê me pêgemberê Xuda -sellellahû elkeyhî we 
sellem- gotiye: 

“Jh Rebbî, min bi awayekî laviq tu nas nekirî, 
min bi awayekî layiq evdînî ji te re nekir .” Di nav 
nekarînê de bi Rebbê xwe îltîca kiriye. 

Dostên Heq, li gorî sewîya qelbî ya mûmînan, 
pîvanên qiyafetên wan wiha diyar kirine: 

-Di şerîatê de qiyafet, ji hêla helal û heramî ve 
tixûb nebûrandin e. 

-Di tesewwifê de qiyafet, ji tixûbê îhtiyacê bi- 
wêdetir neçûn e. 

-Di heqîqetê de jî, ji cil û bergan re mehebbet û 
elaqeyeke zêde zêde şanî-nedan e. Yanî lixwe-kirina 
cilên sade û temîz e, digel vê jî meşgûl nekirina qelbî 
ye. 

Heke însan, bi rastî di dîtina cihê ku diravên xwe 
lê xerc bike de dikeve zorê û bi vê sebebê berê xwe 
dide ser îsrafê bila ew vê jibîra xwe nederîne; bila 
ew destê xwe yê arîkarîyê ji bo mirovên ji xwe hew- 
cedartir dirêj bike. Lewra heke ew ji xwe arîkarîyê 
dilce hingê bila wê arîkarîya xwe hîn zêdetir bilce. 
Lewra ev hem îcaba însanî ye, hem jî îcaba dînî ye. 
însanê difikre ku di diravên wî qezenc kirin de heq 
û para feqîr, hewcedar û sêwîyan jî heye, ew nikare 
serweta xwe bi hovane xerc bike. îslamê çawa ew 
prensîbên ku dîyar dikin ka dirav ji kîjan cihan têne 
qezenckirin, danîne aynî wisan ew qadên ku ew 
dikare malê xwe li wan xerc bike û ew qadên ku ew 
nikare malê xwe li wan xerc bike jî dîyar kirine. 

Xuda di ayeta pîroz de gotiye: 

“Di rêya Xuda de xerc bikin! Xwe bi destên 
xwe neavêjin tehlûkê. Ya ku hûn bikin, sipehî 
bikin! Ellah ji mirovên ku (kirinên xwe) sipehî 
dikin, hez dike.” 45 

Divê hîç ev neyê jibîrkirin; di zeman û meka- 
nekî ku însan di nav birçîtî û sefaletê de diferfitin 



45. Beqere, 2/195. 

de qurûşeke tenê ya ku li îsrafê were xerckirin jî li 
axretê hesabekî giran ê wê heye. 

Li ser vî esasî însan, nîmetên ku bidest xistine 
her şev berî raze bila wiha tefekkur bike û ji bo wan 
jî ji nîmetbexşê xwe Cenabê Heq re şukir bike. Divê 
ew vê mijarê bihizire; 

Di demeke ku çendîn însan di rewşeke birçî û tî 
de ne têr nivistin, di demeke ku bêjimar kes hene di 
nav tehlûke yan jî îhtiyacê de dihejin de di hewce- 
nebûnî û asayîşê de bûn, bi sebeb felaketan di mews- 
ima zivistanê de çendîn însan hene ku bi awayekî 
ji êwirgeheke germ mehrûm li qûntara çîyayên 
Hîmalaya’yê şeva xwe derbas dikin bi awayekî re- 
het xwe li ser nivîna xwe dirêj kirin, hem nîmeteke 
çi mezin e, hem jî mesûlîyeteke çi mezin e.. 

Ha divê di heyata me de ji bo tefekkura mûhase- 
beyeke wiha ku her roj berî razanê were kirin wê 
cihek hebe ku hîç neyê îhmalkirin. Çawa Hezretê 
Ûmer -radîyellahû anhû- gotiye; “ berî hesab ji we 
werepirsîn hûn hesabê ji nefsa xwe bipirsin.” 46 

Hezretê Ûmer -radîyellahû anhû- dîsa gotiye: 

“Heke li kenarê Dîclê mêşinek bikeve avê û 
bixeniqe, Xuda wê hesabê wê ji Ûmer bipirse .” “Ya 
Ûmer! Te îro ji bo Xuda çi kir? ” Wî bi îfadeyên wekî 
van hesab ji nefsa xwe pirs kire û wî mûhasebeyeke 
wijdanî ya kûr dikir. 


46. Tirmizî, Qiyamet, 25/2459. 

Ha di wan însanên ku di nava xwe de vê hes- 
ta mûhaseba nefsê zindî digrin de taybetmendîyek 
dertê holê ku ew hizûra rûhî û asayîşê temîn dilce ku 
ew taybetmendî jî “qenaet” eL. 

Qenaet zengînîya ji hemû zengînîyan mezintir 
e. Sewîya zengînîya dilî ya însanekî, bes bi qenaet- 
karîya wî tê pîvan. însanên qenaetkar, dizanin bi îm- 
kanên di dest xwe de bes bikin. Di xusûsa hê ji wan 
zêdetir (xwestin) de îhtîrasên zêde yên wan nîn in. 
Ev jî dibe sebeb ku ew bi rûhê xwe rehet bibin û bi 
qederê jî razî bibin. Lêbelê divê ev jî bi ti awayan 
wek tenbelî û berê xwe vegerandina ji heyata kar û 
xebatê neyê fehmkirin. Tam berevajî vê tişta ku em 
hez dikin bibêjin ev e; piştî kar-kirina di nav pîvanên 
meşrû û hêvkêş de razîbûna bi lutfa Xuda ye. Ewê 
ku bi tişta di dest xwe de razî be, ew bi qasî taqeta 
xwe hewl dide arîkarîya dîgerên xwe jî bike. Lêbelê 
ew kesê ku tişta di dest xwe de bes û kafî nabîne, her 
dem hê bêhtir dixwaze ji xwe ew arîkarîya dîgeran 
nake; lêbelê her dem çavnêrî dike ku dîger bi xwe 
arîkarîya wî bikin. 

Civaka esrê seadetê ku ev fezîletên me jimar- 
tin û çendîn fezîletên din jî têde dijîyan, civakeke 
wisan bûye ku bi ufûqa “wuslet”ê gihabûne. Ew 
serdem, serdema feyzdara ji nêzîk ve û ji dil û can 
naskirina Xudê Teala û Resûlûllah -sellellahû eleyhî 
we sellem- bûye. Di wê civakê de menfîet û îhtîrasên 
dinyewî ji dilan hatibûne deranîn. Mal û can bes wek 

wasîteyeke nêzîkbûna ji Xuda û Pêgemberê wî hate 
bikaranîn. Di navê de îman bû lezzet û merhemet her 
berefeh bû. Êdî xizmet-kirina ji mexlûqatên Xuda re 
bû terzeke heyatê. Hevhal-bûna bi halê pêgemberê 
Xuda ji bo eshabê kîram bû îdeala ji hemû îdealan 
mezintir. Kîjan tewsîye û îqaza ku pêgemberê Xuda 
ferman kiribe wek fermaneke pîroz bi hurmet û îtîna 
heta hetayê ew bi taca ser seran hate kirin. 

Civakek temam bi pîvanên qenaetê jîya. Xer- 
clcirina zêde zêde, luks, îsraf, goştxwerî û rîyakarî 
terzeke heyatê bûye ku nesl û civaka sehabîyan ew 
nas nekiriye. Dilan ev heqîqeta; “sibe wê qûnaga 
vê nefsê mezar be” îdrak kir. Mewla û pêgemberê 
wî di navenda dostanîyê de hatin bicihkirin. Ew ci- 
vaka ku berê nizanîbû bixwîne û binivîse, dema berê 
xwe da ser tehsîla îslam û îmanê di medenîyetê de 
bi zirwe bû. Hemû qelb di nav hesta “Ellah ji me 
dixwaze em çawa bibin? Resûlûllah arzû dike di 
me de çi bibîne?” jîya. Heyat bi rizaya Xuda ve hate 
girêdan. Merhemet û şefqet kûr bûn; hessasîyeta ji 
heq û edaletê re bi zirwe bû. Ji bo sehabîyan, wextên 
heyatê yên bizewqtirîn û bimanetirîn, bûne ew zem- 
anên ku di wan de peyam û mesaja wehyê ji însanan 
re dihatin gihandin û teblîgkirin. îro em jî divê bi 
taqîbldrina karwanê vê fezîleta wan bigihin bilind- 
bûna manewî û divê em wek civak jî bigihin heman 
hizûr û sipehîtîyan. 

Dê û bav, ha divê bi vê mûlcemmelîyetê werin 
stran û divê ew bi heman awayî sêlek û zarûzêçên 
xwe jî terbîye û perwerde bikin. Bi taybetî jî divê 
ew hîç ferq û meylê di navbera ewladên xwe de 
nekin. Çi di navbera kur û keçan de, çi jî di navbera 
zarokên xwe yên ji heman zayendan de edalet û yek- 
sanî (wekhevî)yê li ber çavan bigrin. Dibe ku însan 
nikaribe hezkirina di nava xwe de tixûbdar bike, 
lêbelê ji hindikahî ve divê ew di dan-xuyakirina vê 
hezkirina xwe de ferqdarîyê li holê nedeyne. Mesela 
dema ew tiştekî ji yekî re bikirre, bila wê ji yê din re 
jî bikirre. Dema ew yekî ramûse bila yê din jî ramûse 
û bila yekî ji wan îhmal neke. Welhasil divê ew bi 
ti awayan nebe sersebeb ku tuxmê hesûdî û çavne- 
barîyê di navbera zarokên wî de geş û cihgir bibe. 

Divê dê-bav cîranên xwe jî ji însanên çak (baş) 
bibijêre. Divê ew bala xwe bide ser mûnasebetên 
xwe yên bi cîran û lêzimên xwe re ewên ku exlaqê 
wan xirab û dînê wan zeîf bin. Yanî dema ew bifikre 
wan îrşad û îqaz bike jî divê ew zarokên xwe neavêje 
tehlûkê. 







^ 2 / IQerwerdepa 
(dkarökan 



Heke bera em bixwazin zarokên me ji eyb û 
qusûran xalî bin, divê em hewl bidin ku her yek ji 
dê-bavan jî bêeyb û bêqusûr bin. 

Divê malbat di perwerdeva zaro- 
kan de wekî çi li ber çavan bigrin? 

Pêşî divê em bînin bîra xwe ku ji bo me tevan 
zarok sipare û emanetekî îlahî ne. Ew gulpikên gi- 
ranbiha ne, ku ji cewhera hebûna me dirêj bûne, zîg 
dane. Bi dilên dilovan, di nav malan de pêşî mûzîka 
dilşadîyê bi dengê zarokên nûza destpê dike ku ew 
dilan aram dikin. 

Zarok çawa di hedîsa şerîf de hatiye îfadekirin; 
ew “çîçekên cennetê", “fêkîyên dilan’’ û “bexşîş û 
ajareke îlahî” ne. 

Li ser vî esasî zarok, kerem û nîmeta Rebbê me 
ne, ew çi xweş nîmet in!.. Ma hîç ew dilşadîya gihayî 
tê jibîrkirin, ewa ku dema zarokê me yê nixurî, yê 
pêşî tê dinyayê, ewê ku me dike dê, me dike bav? 

Lewra çîriskên keyfbûrandin û sefaya di kenê 
wan de dişibihe paqijî û beriqînîya bihiştê. Xwedî- 
kirina zarokan, terbîyekirina wan, perwerdekirina 
û hedîye-kirina wan ji bo civakê, ji bo her dêyekê 
karê ji hemû karan çêtir e. Lewra dilê dê, mekteba 

pêşî ye ku têde her zarok perwerdeya xwe û terbîya 
xwe werdigre. Zarokên salihan ku cehd û xebat ji bo 
perwerde û terbîya wan tê kirin, li axretê di navbera 
dê-bavên xwe û cehennemê de dibin perde û hîcab. 
Wezîfeyeke ji hemû wezîfeyan giringtir ji bo dê-ba- 
van perwerdekirina zarokên xwe bi xêr û fezîletên 
fitreta îslamê ye. Ew zarok ajar û nîmeteke Heq Tea- 
la ne, ji dê-bavan re hatine bexşkirin. 

Her wiha perwerdekirina zarokan li ser îman û 
îstîqametê û wek welatparêz rakirina wan û ders û 
talîm-dana wan, ji bo her dê-bavî berpirsîya ji hemû 
berpirsîyan mezintir e. Perwerdekirina zarokan bi 
tore û edebên îslamê wesîle ye ji bo xêr û hesenat 
di deftera amelên dê-bavan de werin nivîsîn û heta 
di piştî wefata wan de jî ew defter wê her vekirî 
bimînin.. 

Zarok di hêlîna malbatê de fêkîyekî bêhem- 
pa yên dilşadîyê ne, ew di navbera dê û bavê de 
saglemtirîn û bikoktirîn peywendî ye. Bi rastî ew ji 
Xuda, ji bo her dê-bavî emanetekî giranbiha ne. 

Mezinê me pêgemberê Xuda -sellellahû eleyhî 
we sellem- di hedîsên şerîf ên xwe de berpirsîya 
mirovan wiha eşkere dike: 

“Hûn tev şivan in û hûn ji şivantîya xwe jî 
berpirs in. Lîder şivan e û ew ji şivantîya xwe 
berpirs e. Mêr di bara ehlê mala xwe de şivan e 
û ew ji şivantîya xwe jî berpirs e. Jin jî di bara 
mala mêrê xwe de şivan e û ew jî ji şivantîya xwe 

berpirs e. Xizmetkar di bara malê xwediyê xwe 
de şivan e û ew ji şivantîya xwe berpirs e. Hûn tev 
şivan in û ji şivantîya xwe jî berpirs in .” 47 

Ev berpirsî û mesûlîyet di vê ayetê de jî warid 
bûye, hatiye: 

“Gelî yên ku îman anîne! Xwe û ehlê xwe ji 
agirekî mûhafeze bikin ku şewateka wî însan û 
kevir in; li ber wî agirî hinek melaîketên dilhişk û 
dijwar wezîfedar in; Xuda çi fermanê li wan bike 
bêemrîya wî nakin û çi ferman li wan were kirin 
wê dikin, bicih tînin .” 48 

Pêgemberê Xuda -sellellahû eleyhî we sellem- 
berpirsîya ku di vê ayetê de warid bûye wiha tefsîr 
kiriye, gotiye; 

“Xuda çi li we qerdege kiribe, hûnê wê li ehlê 
xwe qedege bikin. Xuda çi ferman li we kiribe hûnê 
wê fermanê li wan jî bikin. Ev, wê di navbera wan û 
êgir de bibeparêz.” 49 


Di perwerdeya zarokan de divê mirov 
ji kuderê destpê bike? Gelo lêdana 
zarokan û cezakirina wan cureyekji vê 
perwerdê ye? Di perwerdeya zarokan 
de ew karên ku divê malbat wan li ber 
çavan bigre, çi ne? 

47. Buxari, Wesîyet, 9/839; Sahîha Mûslim, el-îmare, 20. 

48. Tehrîm, 66/6. 

49. Alûsî, Cild 28/156. 

Perwerdeya zarokan pêşî divê ji perwerdekirina 
dê-bavan destpê bike. Lewra ev perwerdeya mezin, 
ew terbîye û talîm e ku derfet bi her dê û bavê gihayî 
bexş bikin ji bo ew bikarin wê bicih bînin. Ew dê- 
bavên ku bikarin sifetê mûrebbî yan jî perwerdekar 
qezenc bikin. Vêca ew dê-bavên ku bi xwe bê per- 
werde bin wê çawa bikarin zarokên xwe perwerde 
bikin? 

Şair ev hewcedarîya dê-bavan bi perwerdê wiha 
daye nasîn û gotiye: 

Ew kalê bi arîkarîyê hewce be 

Ew bi xwe wê çawa arîkarîya dîgerê xwe bike! 

Ji bo vê, heke perwerdeya zarokan bi perw- 
erdeya dê-bavan destpê bike hingê wergirtina fêkîyên 
berhemdar mûmkin dibe. Çawa şair gotiye: 

Bav sitûna malê ye, divê rizqê wî helal be, 

Dê dilê malêve, divê ew guleke gayet germ be. 

Şair Seyrî 

Di ronahîya van heqîqetan de, bi kurtî em dikar- 
in wan karûbarên ku divê dê-bav di perwerdekiri- 
na zarokan de li wan miqate bin wiha rêz û xulase 
bikin: 

a- Divê dê-bav «navekî sipehî» li zarokê 
xwe bikin. Divê ew nav rûhanîyetê îşaret bike. Le- 
wra navê sipehî, heqekî pêşîn ê zarokaye li ser dê- 
bavên wan. Lewra nav bandorê li navokê dike. Yanî 

ew navê ku li zarokî hatibe kirin sifetê wî li ser wî 
zarokî xuya dibe. 

Çawa ew rîwayeta ku Taberanî tedwîn kiriye jî 
vê rastîyê îfade dike, dibêje: 

“Rojekê pêgemberê Xuda -sellellahû eleyhî we 
sellem- gazî kir hêştirek hate anîn, got: “Kî wê vê 
bidoşe?” Zilamek rabû ser xwe, pêgemberê Xuda 
-sellellahû eleyhî we sellem- jê re got: “Navê te çi 
ye?” Zilamî jê re got; Merre ye. Pêgemberê Xuda 
-sellellahû eleyhî we sellem- jê re got: “Tu rûne.” 
Piştre got: “Kî wê vê bidoşe?” Zilamek rabû ser 
xwe, pêgemberê Xuda -sellellahû eleyhî we sellem- 
jê re got: “Navê te çi ye?” Zilamî jê re got; Harb 
e.. Pêgemberê Xuda -sellellahû eleyhî we sellem- 
jê re got: “Tu rûne.” Piştre got: “ Kî wê vê bidoşe?” 
Zilamek rabû ser xwe, pêgemberê Xuda -sellellahû 
eleyhî we sellem- jê re got: “Navê te çive?” Wî jê re 
got; Ye‘îş e. Pêgemberê Xuda -sellellahû eleyhî we 
sellem- jê re got: “Tu wê bidoşe.” 50 

b- Ji bo zarok di hawîreke geş û xweş de xwedî 
bibe, divê diqqet lê were kirin ku luqme û parîyên 
ew jê dixwe ji helalî bin. 

c- Dema zarok mezin dibin bi awayekî berde- 
wam digel zarokên ji xwe mezintir dipeyivin, wan 
teqlîd dikin û hereket û reftarên xwe ji wan digrin. Ji 
ber ku xusûsîyeta teqlîdê raser û zal e, ewê ku teqlî- 

50. Taberanî, el-Mûcem, 22/277; el-Mûwetta, el-îiti’zan, 
24/3569/794. 

da mirovekî dilce çi xuy û bizavên wî hebin, wan jî 
teqlîd dike û wanji xwe re dixe nimûne. Ji bo vê tiştê 
ku ji zarokan re werin rapêşkirin jî bila ew ji tiştên 
sipehî bin û ew hal û bizavên ciwan binji bo zarok 
wan jî ji xwe re bixin nimûne. 

Mesela zarok di hawîreke mûnaqeşe û pevçûnê 
de be, exlaqê wî xirab dibe û tebîetê wî hişk û di- 
jwar dibe. Lêbelê dema zarok li hawîreke aram û se- 
qamgîr be, ew ji xwe re exlaqê xweş û tebîetê nerm 
û nazik digre û ew wisan mezin dibe. 

d- Divê dê-bav bêyî agahî û xebera zarokên 
xwe tim û daîm hal û hereketên wan û reftar û biza- 
vên wan kontrol bikin. Bi taybetî divê mecal ji wan 
re neyê hiştin ji bo ew li cihên nependî û goşeyên 
tenha çewtî û xetayan bikin ku ew neşên li ber çavên 
xelkê wan xeta û çewtîyan bikin. Lewra di rewşeke 
wiha de şexsîyeta wan lawaz û bêîrade dibe û kesay- 
etîya wan averê dibe. Xuyahîya pêşîna vî halê xirab 
jî di şexsîyeta wan de wek derew û rîyakarî xuya 
dibin. 

e- Divê dê-bav reftar û bizavên qenc ên 
zarokên xwe «teqdîr» û «xelat» bikin. Lêbelê divê 
ew çavên xwe ji xetayên zarokên xwe jî negirin. 
Lewra dema reftar û bizavên erênî werin xelatkirin 
ew di şexsîyeta zarokan de koka xwe kûr berdidin û 
saglem dikin. Li hemberî vê jî dubarekirina “xetayên 
ku ew di bara wan de neyên şîyarkirin” jî di aynî 

wextî de ew xeta û çewtî dibin beşeke xwezayî ji 
şexsîyeta zarokan. 

Ji ber vê sebebê, divê di bara xetayên qiyafet 
û cil lixwe-kirinê de di salên biçûkîtîya zarokan de 
bi taybetî ji bo keç-biçûkan sistahî û gemsarî neyê 
kirin. Lewra ew tiştên ku ji însanî re bibin adet, dibe 
ku paşê ew li ser wan bi israr dewam bike û êdî dest 
ji wan berdan mûmkin nebe. 

f- Divê dê-bav bi dubare dubare cezaki- 
rina zarokên xwe wan nexin rewşeke erzşikandî û 
bêqîmetkirî êdî ew bibin zarokên lêdanxwer. Her 
wiha dema ew bêhemdî xwe firagekê yan surahîyekî 
yan jî cêrekî bişkînin ne rast e ku mirov li erza wan 
bide û bi wan de bigeyide. Lewra ev rewşên halo ji 
rêzê ne dibe ku em dê-bav bi xwe jî bûyerên wisan 
bikin. Di helwesteke wiha de zarok bawer û fehm 
dikin ku li erza wî hatiye xistin û îtab lê hatiye kirin 
ji ber ku ew ne xurt e. Lewra dema em tiştekî wiha 
dikin ti kes bi me de nageyide û li erza me naxe. Hem 
jî ev helwesta ha di zarokan de li hemberî nirxên 
durust ên perwerdeyî yên din de jî ku kîjan dê-bav 
bidin bertek û reaksîyoneke tund tîne holê. Kengê 
firsend were dayîn ewê bandoreke xirab têde çêke. Ji 
ber vê divê em pirr bi baldarî û diqqet hereket bikin. 
Divê em di rûdanên besît ên di nav malê de her wekî 
şikandina firagan, îstîkanên çayê û yên wekî van 
-ku em mezin bi xwe jî dikarin bêhemdî xwe wan 
bikin- jî li hemberî zarokên xwe bizavên dijwar û 





Hêlîna Malbata Bextewar 


nedilovanane nekin. Divê em şîyarî û îqazên xwe jî 
bi zimanekî nerm û xeberên xweş îfade bikin. 

Digel vê jî bi awayekî qet‘î çênabe em li hem- 
berî xeta û geletîyên zarokan gemsar û mûsameha- 
kar bibin. Lewra ew xeta û geletî wê bandora xwe li 
ser tebîet û exlaqê zarokan bikin. Lêbelê ya giring 
ev e; em pê bidin qebûlkirin ku ew kirina wî xeta 
bûye û ew ne mafdar bûye. Divê ceza, berêdan û 
qedegeyên ku li serê têne sipandin jî û ew terbîye 
û perwerdeya ku ji zarokan re tê dayîn jî ji xeta û 
bizavên çewtên wan re guncaw û mûnasib bin. Le- 
wra ev, di pêkanîna zarokan de dibe arîkar ku ew 
xetayên xwe îtîraf bikin. Lewra rabûna bi cezadanê 
bêyî îsbatkirina xeta li serê û dan pê iqrarkirina bi 
gunehê xwe, berhemdar û bihavil nabe. Mesela heke 
zarok li cihekî derewan bike û dê-bavên wî, wê li 
serê îsbat nekin û pê nedin îtîrafkirin mûmkin e ku 
ew xwe heqdar bawer bike û ji ber ku dê-bavên wî 
ew li serê îsbat nekirine û jê re îzah nekirine jî vêca 
ew bi xwe rabe wan îtham bike û xetayên xwe jî bixe 
stûyê wan.. Ji bo vê: 

g- Dema ferman, qedege û rêz û tore li zarokan 
werin hînlcirin bi qasî têgihiştina wan divê sebebên 
wan ferman û qedegeyan ji wan re werin şerhkirin û 
ew werin iqnakirin. 

h- Divê dê-bav edebên mûaşeretê (usûlên 
mûamelê) û bingehên exlaqî li zarokên xwe hîn 
bikin. Bi taybetî divê malbatên zengîn zarokên xwe 

ji teserrufatî û danstandinên îsraflcarî, xwe mezinld- 
rin û tekebbura li hemberî hevtemen û hevaldersên 
xwe qedege bikin. Lewra ev danstandin, bi zemanî 
re ahengsaz û adetî dibin. Divê dê-bav tewazû û 
nefsbiçûkatîyê li zarokên xwe bidin hînkirin û divê 
qisseya “Qarûn” ya ku di sûretê Qeses de derbas 
bûye bi zimanekî ku ew fehm dikin ji zarokên xwe 
re vebêjin. 

i- Her wiha divê dê-bav di çarçoveya tixûbên 
dînî de firsend û keysê bidin zarokên xwe ji bo ew 
“zarokatîya xwe bijîn”. Lêbelê divê azadî zehf ji wan 
re neyê dayîn. Lewra rehetîya zêde rûhê ezperestîyê 
di wan de geş û bilind dike, dibe sersebebê tenbelbû- 
na wan. Her wiha zext û fişara zêde jî dibe sersebeb 
ku zarok bibin xwedî şexsîyeteke bi xwe nebawer, 
lawaz û qels. Zext û fişara zêde zêde ne ku tenha 
dibe sersebeb ji bo zarok bibin xwedî şexsîyeteke bi 
xwe nebawer û qels, her wiha ew carina serdide û 
dibe sersebeb ku zarok li înad û rikdarîyê siwar bibin 
û bibin serhildêr û îsyankar. Her wiha zarok di piştî 
bigihin hinek salên mûayyen de wek encama wan 
zext û fişarên zêde bi awayekî taybetî li ber dê-bavên 
xwe radibin û li şîret û gotinên wan guhdarîyê na- 
kin. Bi van sebeban divê bi uslûbeke hevkêş wextên 
wan bi reftar û bizavên wisan werin tijekirin ku bibe 
wesîle ji bo ew bibin însanê baş. 

j- Divê dê-bav ajar û nîmetên Heq Teala di bîra 
zarokên xwe bixin û bikin ku hemd û şukir-kirin ji ^ 

wan re bibe adet û hîndekarî. Divê dê-bav hewl bidin 
ji bo hawîra civakî ya zarokên xwe di şûveke rûhanî 
de normalîze bikin û ji sîyera Mezinê me pêgemberê 
Xuda -sellellahû eleyhî we sellem-nimûneyan ji wan 
re bide ji bo ew fezîlet ji wan re bibin tebîet. 

k- Divê dê-bav hîn di salên biçûkatîya wan de 
zarokên xwe ji bo kirina nimêj û taetê û amelên xêrê 
hîn bikin. Mesûlîyeta îbadetê û giringîya amelên 
xêrê li zarokên xwe bidin fêrkirin. 

Bi kurtî heke em bixwazin zarokên me ji eyb û 
kêmasîyan xalî bin pêşî divê em dê-bav jî hewl bidin 
ku ji eyb û qusûran xalî bin û em bi xwe ji zarokên 
xwe re bibin nimûne. 

Perwerdeya zarokan pêşî divê bi vê destpê 
bilce; divê dê-bav di dilê xwe de ji zarokên xwe yên 
mewcûd hez bikin. Divê dê-bav bi vî sifetê wan 
ji zarokên xwe hez bikin; ew li cem me emanetên 
Xuda ne. Divê ew vê hezkirina xwe jî ji bo gihiştina 
dilşadîya dinya û axretê bikin wesîle. Heke em li dûv 
xwe kinês û nesleke qenc perwerde nekin wê qebra 
me gerîb û bêkes bimîne. Divê em jibîr nekin ku si- 
behrojê wê mala rasteqîne ya me qebr be. Tefekkur û 
temennîyeke çi sipehî ye, ya di wê çarîne ya ku şair 
Seyrî di rêya mûhaseba sibehrojê de nivîsîye: 

Nepirse, gelo dahî ji nû ve têne cezakirin 

Bila paşeroj li hev bitewe û ezma rabûrîyê were 
îdrakkirin 

Bila her dê, careke din Fatîh û Selîman bi- 
welidînin 

Dergûş vala maye, ey sibehroj, xwedî bendên 
gerîb! 


Ew hessasîyeta ku divê dê di bara per- 
werdeva zarokên xwe de li ber çavan 
bigre û wê bide xuyakirin çi ye? 

Di mîsalekê de tê gotin: “Dê mektebek e.” Wê 
dê bibe “perwerdekara pêşî û mezintirîn”. Ev perw- 
erdekarî jî bi vê çêdibe; ew nimûneyên sipehî û xweş 
ji zarokên xwe erz dike, bi vî awayî di rûhên wan 
de hinek berhem û eserên sabit dihêle. Lewra ew li 
malê zehf zêde bi zarokên xwe re dimîne. 

Naxwe her gotin û peyva ku j i devê dê derdikeve 
wekî wê kelpîçê ye ku di avakirina şexsîyeta zarokî 
de tê danîn û lêkirin. Dilê dê yek ji beşên dersê ye 
ku zarok têde hîn dibe. Dê, mezintirîn serkehnîyên 
dilovanî û rahmê ne. Perwerdekirina zarokên ji ter- 
bîya dê mehrûm zehf zor û zehmet e. Kesên xwedî 
şexsîyeta bilind ji nav wan zarokan dertên ku dêyên 
salîha bi terbîye û perwerdeya wan rabûne. 

Her dêya salîha ya fedakara ku barê rabûna bi 
wezîfe û erkên giranbiha hildide ser pişta xwe, her 
wekî karûbarên nav malê, terbîya zarokan û xizmeta 
mêrê xwe di dirêjahîya temen û emr de hêja ye ku ^ 

însan zehf jê hez bike, xatirekî kûr jê re bigre û jê re 
spasî û şukirê xwe pêşkêş bike. 

Mislimanên rêzdar û xwedî fezîlet li alema îs- 
lamî di bara rêzgirtina ji dê-bavan re bi taybetî ji bo 
dê nimûneya ji hemû nimûneyan bilindtir raxistine 
ber çavan. Di serê van de jî Mezinê me pêgemberê 
Xuda -sellellahû eleyhî we sellem- tê. Ew her hefte 
diçû serdana şîremaka xwe Helîme û wî cubbeyê 
mûbarek ê xwe li ser axê radixist û dixwest şîremaka 
wî li serê rûne. Çi dema şîremakên wî dihatin hun- 
durê odeya wî, yan jî ew jê derdiketin ew her ji ber 
wan radibû ser xwe û wan jî hurmet û sîyaneta xwe 
jê re didane xuyakirin. 

Çawa divê bi awayekî taybetî ew dêyên ku 
firsenda wan heye zehftir têkilîyan ji nêzîk ve bi 
zarokên xwe re deynin, divê ew di bara perwerdeya 
zarokan de ku ew bînahîya çavên wan e, xanimên 
sehabî ji xwe re bikin nimûne û li pey rêç û şopa wan 
herin. Yanî ew xanimên sehabî ku li ber destê terbîye 
û perwerdeya Mezinê me pêgemberê Xuda -sellel- 
lahû eleyhî we sellem- rabûbûn û êdî bûbûne dêyên 
nimûneyî, ew zarokên xwe yên ku di dîdar û lîqaya 
pêgemberê Xuda -sellellahû eleyhî we sellem- de 
dereng mabûn û ew zarokên wan yên ku ji demeke 
dûv-dirêj û mêj ve çav bi pêgemberê Xuda -sellel- 
lahû eleyhî we sellem- neketibûn şîyar dikirin.. 


Li ser vî esasî dêya Hezretê Hûzeyfe -radîyel- 
lahû anhû- îtab lê kiribû ji ber ku çend rojan wî 

pêgemberê Xuda -sellellahû eleyhî we sellem- nedî- 
tibû. Ew bi xwe wê hîkayeta xwe wiha vedibêje: 

“Dêya min ji min pirs kir; 

Cara dawî ya ku te mezinê me pêgemberê Xuda 
-sellellahû eleyhî we sellem- dîtî kengê bûye? 

Minjî jê re got: 

Ji çend rojan ve min nekarî herim hevber wî. 

Ew zehf ji min hêrs bû û bi awayekî xirab îtab 
limin kirin. Min jî jê re got: 

Dayê firsendê bide, li min hêrs nebe, ezê bi 
lezûbez herim cem pêgemberê Xuda -sellellahû 
eleyhî we sellem-, ezê pê re nimêja megribê eda bi- 
kimû ezê jê bixwazimji bo ew hem ji bo min hem jî 
ji bo te lêbûrînê bixwaze .” 51 


Di rêya vê terbîye û perwerdê de divê em 
zarokên xwe ji dudilî, hîlebazî, şeytanî û îsrafê bi- 
parêzin. Divê em navên sipehî û şîrîn li zarokên xwe 
bikin. Divê em Qur’ana Pîroz bi wan bidin naski- 
rin. Divê em derfeta tamijîya îbadetê ji Xuda re bi 
wan bidin çêjandin. Bi taybetî jî divê em di hê di 
salên biçûkatîya wan de kirina nimêjê li wan bidin 
hînldrin. Divê em bikin ew dilên paqij ên zarokan ku 
hê nelewitîne, zewqê ji wê dilşadîya ku bi arîkarîya 
hewcedaran û bi înfaqê çêdibe, ta‘m bikin. Di van 





51. Tirmizî, Menaqib, 30; Ehmed bin Hembel, Mûsned, c. 
5/391-2. 

karûbaran de divê em bi dereceyeke zehf mezin 
xwe ji reftar û bizavên şaş û nerewa biparêzin. Yanî 
divê em xwe ji nelêyîtî û neyênîyên ku ezperestîyê 
zêde dikin, biparêzin. Lewra zarokjî ji bo hemû ref- 
tar û bizavên li cem dê-bavên xwe aynî wekî vîdeo 
û kasêtên qeydkirinê meyla qeydkirin, teqlîd û jê- 
girtinê dikin û ew nizanin ka ew reftar û bizavên dê- 
bavên wan rast in, yan jî nerast in. Mesela, heke em 
li ser vê bûyera ku tê, tefekkur bikin, emê sûretekî 
bikişînin ka çawa teserrufatîya xirab di bara înfaqê 
de dorê li aqilê zarokê besît û negihayî digrin: 

Wêjezanekî li erza hewcedarekî yextiyar û 
nexweş dida. Di wezîyeteke perîşan de ew hatibû ber 
derîyê wan. Edebîyatzanjî li ber keç-biçûka xwe bû. 
Keçbiçûka wê bi besîtî û dilpakî jê re got: 

“Ey bavê xweşewîst ê min! Çima tu dilê vî be- 
lengazî dişkînî?” 

Bavê dilhişk jê re got: 

“Keça min, tu li van nemeyzîne! Evên ha, ji vê 
şerm nakin û ew xwe di stûyê mirovên din de dikin 
bar! Dema mirov mal dide wan jî ew îsrafê dikin û 
wî di tiştên heram de xerc dikin. I leta dibe ku evên 
ha jime jî hê dewlemendtir bin.” 

Ji ber ku ew kesê hatibû ber derîyê wan mirovekî 
zehf mûhtac bû, çi dema wî di xwestinê de israr kir 

“Ji bo Xudê, sedeqekekê!” Bavê wê hêrs bû û bi 
dengê bilind got: 

“Bêşenno, ji vir dûr here!” 

Ji bo vê, ma ev keçbiçûka ku bi çavên serê 
xwe ji vê bûyer û van teserrufatî û xeberên tehl û ne 
xweşên bavê xwe re bûye şahid çendîn ew di serê 
pêşî de ji hessasîyatan tije bûbe jî lêbelê dema ew 
mezin bibe, nabe keseke ku arîkarîya hewcedaran 
nake?. Li tenişta vê jî êdî ma ewê nebe ku ew hest bi 
hewcedarîya wan nake, ew wan hiss nake û wijdana 
wê dê ji bo êş û elemên wan naêşe? 

Ji bo vê, bavê merhûm ê min Mûsa Efendî 
-quddîse sirûh- dema dixwest sedeqe û tiştekî bide 
hewcedarekî car caran ew dida destê zarokan û dikir 
ku ew herin wê sedeqê bidin hewcedaran û wî hewl 
dida înfaq-kirin û sedeqe-dan ji bo zarokan bibe adet 
û hîndekarî. Carekê dema wî ji bo xizmeteke giring 
sedeqe û arîkarî kom dikir, çavê wî li ser kurikekî 
heft-salî yan jî heşt-salî bû, ew li kêleka wî zehf jê 
nêzîk bû. Her wekî ku wî kurikî hest bi van awirên 
wî kiribû û wî jî xwe amade kir ji bo ew jî wekî 
mezinan înfaq bike, wî jî destê xwe bi berîka xwe 
ve dirêj kir û wî tebab û miqdarekî hindik ji diravên 
di berîka xwe derxistin û ew xistin sindoqa sedeqan, 
ew daneke mezin ji dilekî biçûk bû.. Mûsa Efendî 
-quddîse sirûh- ev kurik li tenişta xwe dît, hêdîka 
destê xwe bi ser serê wî de bir û anî. Piştî ew hemêz 
kir jî bi uslûbeke nazik jê re got: 





Hêlîna Malbata Bextewar 


“Kurikê min, te pirr baş kir, ev bîstek bû çavên 
min li ser te bûn. Heke te tiştek nedaba, te ev kalê 
xwe gemgîn dikir!” 

Ev nimûne hemû çi xweş îzah dikin ka helwest, 
reftar û exlaqê mezinan çawa xwe di zarokan de jî 
didin xuyakirin. 

Li alîyê din jî di hedîsên şerîf de bi sifetê wan 
ku ew ji kurbiçûkan cuda ne, bi awayekî xusûsî ji 
bo keçbiçûkan wesîyet hatiye kirin. Lewra îhtiyaca 
keçbiçûkan ji kurbiçûkan bêhtir bi xizmet, îhtîmam 
û elaqê heye. 

Pêgemberê Xuda -sellellahû eleyhî we sellem- 
di hedîsên şerîf ên xwe de dibêje: 

“Kîdebara sê keçan bike, wan terbiye/pen\>erde 
bike, wan bide zewicandin û qencîyê li wan bike, jê 
re cennet heye. ” 52 

“Kî debara du keçan bike heta ew bigihin ber 
zewacê, ew roja qivametê tê û ez û ew wiha ne ‘û 
telîyên xwe bi hev û din ve dan. ’ ” 53 

Di vê hedîsa şerîf de îzaheke mûbarek heye, 
ew mûamela bi zarokan re bi taybetî jî mûamela bi 
zarokên keçik re eşkere dike. 

Herçî tişta ku di terbîye û perwerdeya zarokan 
de divê em bi awayekî taybetî lê miqate bin, mesela 

52. Ebûdawud, Edeb, 121/5147; îbn Henbel, c. 3, 97/11924. 

53. Mûslim, Birr, 149/2631; Tirmizî, Birr 13. 

lêdanê ye. Ev lêdana zarokan reftar û bizaveke çewt 
e ku mirov bi ti awayan nikare wê qebûl bike. Di esil 
û esasê de ji ber ku wan adetên xirab û kevneşopîyên 
neçê kesb kiribin mirov dikare usûl û qaîdeyên 
çavtirsên li ser zarokan tetbîq bilce; lêbelê hîç çênabe 
ku lêdan jî di navbera van usûl û qaîdeyan de hebe. 
Lewra lêdana zarokan, wê bibe sersebeb ku xortên 
paşerojê newêrek, tirsonek, bêar û bêşerm bin. 

Bi îlawe li ser van pêgemberê Xuda -sellellahû 
eleyhî we sellem- bi tundkarî û lêdanê terbîye-kirina 
însan û heta heywanan jî qedege kiriye. 

Li ser vî esasî pêgemberê Xuda -sellellahû 
eleyhî we sellem- hêştireke ku hê ji bo lê siwarbûnê 
nehatî perwerdekirin ji bo Hezreta Aîşe -radîyellahû 
anha- hedîye kiribû û tenbih lê kiribû ku divê ew 
bi lêdan û tundkarîyê wê perwerde neke. Pêgemberê 
Xuda -sellellahû eleyhî we sellem-jê re gotibû: 

“Şefqet, di çi karî de bibe wî sipehî dike û ew ji 
çi jî were kişandin wî berbat dike. ” 54 

Welhasil dêya salîha, hemêzeke rahmê ye ku bi 
şîyan û qudreta îlahî fereh dibe. Ji bo vê pêgemberê 
Xuda -sellellahû eleyhî we sellem- gotiye: 

“Cennet, di bin lingên dêyan deye. ” 55 

Cewhera fezîletê di hêlîna malbatê de ku ewê 
reftara xiraba ferdan û hiddeta bêzarker bi taybetî 



54. Mûslim, Birr, 78/4952; Ebûdawud, Edeb, 10. 

55. Eş-Şîhab, Mûsned, 119. 

jî ji bo zarokan bihelîne û ji holê rake, dilê dê ye. 
Tovên çîçekên dilşadîyê ji bo dilên dêyan hatine 
hiştin û sipartin. 

Ji lewma pêgemberê Xuda -sellellahû eleyhî we 
sellem- bi kirp û israr li ser hezkirina dê sekiniye. 
Dema jê hate pirskirin; ji her kesî bêhtir kî ji min ku 
xizmet û hurmetê heq dike? Pêgemberê Xuda -sel- 
lellahû eleyhî we sellem- sê caran li ser hev jê re got: 
“Dêya te! ” Piştre jê re got: “Bavê te! ” 56 


Jin, divê li hemberî zarokên mêrê xwe 
yên ku ne ji wê ne; lêbelê ji jina wî ya 
berî wê ne, çawa mûamele bike? 

Divê ew wan biparêze û guhê xwe bide ser wan 
her wekî ku ew zarokên wê bin û ji wê bi xwe bin. 
Divê ew bi hezkirina xwe, îhtîmama xwe, rahma 
xwe û xizmeta xwe bexîltîyê li wan neke. Mezinê 
me pêgemberê Xuda -sellellahû eleyhî we sellem- 
îhtîram daye xuyakirin û wî di dirêjahîya heyata xwe 
de her di dilê xwe de hezkirina xwe ji Fatima bint 
Esed dêya Hezretê Elî -radîyellahû anhû- mûhafeze 
kiriye. Lewra wê di zarokatîya wî de ew xwedî 
kiribû û aynî wekî dêya esilî ya wî îhtîmam şanî 
dabû. Dema vê xanima salîha wefat kir, mezinê me 
pêgemberê Xuda -sellellahû eleyhî we sellem- hate 
ser cenazê wê û li ber serê wê sekinî.Wî ev peyvên 



56. Binêrin: Buxarî, Edeb, 2; Mûslim, Birr, 1, 2; Ibnûmace, 
Wesaya 4; Ebûdawud, Edeb, 120; Tirmizî, Birr, 1. 

xwe yên ku tên, di hizûra Heq de wek şahid ji bo 
fedakarî û xizmetên wê gotin: 

“Dayê, rahma Xuda li te be! Piştî dêya min tu 
bûyî dêva min. Te ez têr dikirim, te ez dinixumandim, 
te cil li min dikirin, te tiştên xweş li xwe men dikirin 
û te xwarin dida min, te bi vê rizaya Xuda û mala 
axretê dixwest. ” 

Piştre wî ferman kir ku ew sê caran were şûştin. 
Çi dema ava ku kafûr di navê de bû gihayê, pêgemberê 
Xuda -sellellahû eleyhî we sellem- bi destê xwe ew 
av xist nav ava şûştina wê. Piştre pêgemberê Xuda 
-sellellahû eleyhî we sellem- gomlekê xwe ji xwe 
kir, ew lê kir û ebayekî ku li ser wî bû jî jê re kire 
kefen. Piştre pêgemberê Xuda -sellellahû eleyhî we 
sellem- Usame bin Zeyd, Ebûeyyûb el-Ensarî, Ûmer 
bin Xettab û lawekî reş gazî kirin, wan qebr diko- 
lan. Wan jê re qebr kolan, çi dema ew gihan bergorê, 
pêgemberê Xuda -sellellahû eleyhî we sellem- ew bi 
destê xwe kola û axa wê jî bi destê xwe jê deranî. Çi 
dema qebr temam bû, pêgemberê Xuda -sellellahû 
eleyhî we sellem- dîsa xwe berda navê, wî bi xwe 
ew di qebra wê de dirêj kir û wî ji vê xanima salîha 
re dûa kirin . 57 

Ev hezkirin û hurmeta mezinê me pêgemberê 
Xuda -sellellahû eleyhî we sellem- û şukrê wî ku li 
hemberî hemêza dêyeke wiha dilovan hest pê kiriye 



57. Taberanî, el-Mûcemû’l-Kebîr, c. 24/351-2/871; Hakim, c. 
3/116-117. 

û îfadekirina wî ya vê wefadarî û şukrê, ji bo me bi 
xwe jî çi îbret û nimûneyeke sipehî ye! Li alîyê din 
ev çi rewşeke sipehî ye, dêyekê sêwîyek ew qeder 
baş li ber pêsîra xwe xwedî kiriye ku mehrûmîyeta 
wî ya ji dê jî pê bide jibîrkirin. Wê ew di hemêza 
şefqet û dilovanîya xwe de xwedî kiriye û wê bi vê 
dilovanî û qencîya xwe, bi mûamela xwe ya nazik 
û bi peyvên şîrînên xwe di dilê vî yetîmê hest na- 
zik û dilşikestî de textek ava kiribû. Ew dêya mezin, 
wê bi wesîleya wan dûayan di rahma îlahî de gerq 
bibe. Bi sebeb van bîranên şîrîn ên ku wê di qelbê 
vî yetîmê ku di dirêjahîya temenê xwe dilşikestî bû 
de hiştibûn. 

Bi heman awayî heke bav heyata xwe digel 
zarokên xwe yên ji jinên xwe yên ku berî jinên xwe 
yên vêga derbas bikin divê nehêlin ku ferq bikeve 
navbera wan û zarokên wan yên esilî. 


Ez benî, em dikarin hinek nimûneyan 
ji mûamela mezinê me pêgemberê 
Xuda -sellellahû eleyhî we sellem- ya 
bi zarokan re bigrin ku ew bandorê li 
me jî bikin? 



Belê, Mezinê me pêgemberê Xuda -sellellahû 
eleyhî we sellem- tim û daîm hezkirineke zehf kûr ji 
zarokan re dida xuyakirin, wî destê xwe bi ser serê 
wan de dibir û dianî û wî bi telîyên mûbarek ên xwe 
pora wan şeh dikir. Wî ji mirovên ku hezkirina xwe 

ji zarokan re nedidan xuyakirin jî, hez nedikir û wî 
ew bi dilhişk û qesawetê didane nasîn. 

Li gorî Hezreta Aîşe -radîyellahû anha- rîwayet 
kiriye, gotiye; «Bedewîyekî ji rahm, şefqet, letafet 
û ziravîya îslamê dûr ji bo serdana Mezinê me 
pêgemberê Xuda -sellellahû eleyhî we sellem- di 
navbereke ku ew diçû nav nevîyên xwe de, hatibû 
balê. Ew ji hezkirina dijwara pêgemberê Xuda -sell- 
ellahû eleyhî we sellem- ji bo zarokan, ketibû dehşetê 
û gotibû: Ya Resûlellah! Ma hûn zarokan maç dikin? 
Em bi xwe wan maç nakin.»Vêca pêgemberê Xuda 
-sellellahû eleyhî we sellem-ji dilhişkîya vî bedewî 
yê ku li hemberî van ewladên ku jê re nîmetên Xuda 
ne, gemgîn bûbû û ji wî bedewîyî re gotibû: 

“Ma ez dikarim çi ji te re bikim, heke Xuda 
rahm ji dilê te kişandibe! ” 58 

Bi mûcibê vê hedîsa şerîf; divê qelbê mûmînî 
bi mehebbet, şefqet û rahmê li hemberî zarokan ku 
emanetê Xuda ne, tije be. Divê ew têbigihe ka ewê 
şefqet û mehebbetê çawa bide xuyakirin ewê berê 
wan bide kuderê. 

Mezinê me pêgemberê Xuda -sellellahû eleyhî 
we sellem- daye xuyakirin ku divê ev hemû rewşên 
kederdar ên zarokan werin tehemmulkirin. Wî ev jî 
bi gotina xwe ya ji Ummû Fedlê re gotibû, dema wê 


58. Buxarî, Edeb, 22/5998. 

xwestibû li nevîyê xwe yê biçûçik bixe ku wî carekê 
pêve mîz kiribû: 

“Te ezîyet da pêgemberê Xuda -sellellahû eley- 
hî we sellem-, te ew şil kir”. 

Wî jê re got: 

“Rahma Xuda li te be, te kurê min êşand. ” 59 

Pêgemberê Xuda -sellellahû eleyhî we sel- 
lem- dest bi nimêjê dikir û nivîyên wî jî di hemêza 
mûbareka wî de bûn. Paşê dema ew diçû sicûdê, 
Hûseyn dihat li ser pişta wî siwar dibû, wî jî sicûda 
xwe dirêj dikir. Pêgemberê Xuda -sellellahû eley- 
hî we sellem- ji bo mirovên ku dixwestin bikevin 
navbera wî û zarokan jî digot: 

“Dest ji zarok berdin bila ew îhtiyaca xwe 
bibîne. ” 

Her wiha nûra hebûnê pêgemberê Xuda -sellel- 
lahû eleyhî we sellem- dema dengê girîyê zarokan 
dibihîst, nimêj kurt dikir. Carekê ji bo girîyê zarokekî 
nimêja xwe kurt kir, di navbereke ku li malê nimêj 
dikir de jî ji ehlê mala xwe re got: 

“Ma hûn nizanin ku girîyê wan ez gemgîn 
kirim. ” 

Hezretê Enes ku ji deh salîya xwe pê ve tam 
deh salên xwe di xizmeta pêgemberê Xuda -sellel- 
lahû eleyhî we sellem- de bûrandine, vedibêje; 



59. îbnûmace, Tabîr, 10/3923. 

“Min deh salan xizmet ji pêgemberê Xuda -sel- 
lellahû elevhî we sellem- re kir. Qesem bi Xuda ve, 
wî hîç ji bo tiştekî ku min kirî negot; te çima ew wiha 
kir?! Yan jî bila te wiha bikira?!” 60 

Di dawîyê de ew zarokên ku di hizûra mezina 
pêgemberê Xuda -sellellahû eleyhî we sellem- de 
mezin bûn bi ciwanî û fîraseteke cipûcuda xemilîn. 
Di vê xusûsê de li wir rîwayeteke Sehl îbn S‘ad heye 
vê rastîyê wiha îfade dike, dibêje: 

Vexwarinek ji bo Mezinê me pêgemberê Xuda 
-sellellahû eleyhî we sellem- hate anîn, wî jê vex- 
war, li rexê rastê wî zarokek hebû, li rexê çepê wî jî 
kalemêr hebûn, Mezinê me pêgemberê Xuda -sellel- 
lahû eleyhî we sellem- ji zarokî re got; “Tu destûra 
min didî ku ez wê bidim van.. ” 

Zarokî jê re got; wellahî, ya Resûlellah! Ez para 
xwe ji te Pêştir nadim ti kesî! Vêca pêgemberê Xuda 
-sellellahû eleyhî we sellem- ew xiste destê wî . 61 

Ev hedîs ji hêla îzharkirina qedr û qîmetê ku 
pêgemberê Xuda daye zarokan û verêhtina meheb- 
beta hevber û dualî ve pirr mûhîm e. 

Pêgemberê Xuda -sellellahû eleyhî we sellem- 
hate serdana me, ew bi şev li dev me ma û Hesen û 
Hûseyn jî razayî bûn. Hesen av xwest, pêgemberê 
Xuda -sellellahû eleyhî we sellem- rabû ber meşka 

60. Buxari, Sewm, 53, Menaqib, 23; Sahîha Mûslim, Fedaîl 
82, 51/2309. 

61. Buxarî, Eşrîbe, 19/2451. 

me, av jê xiste qedehê û piştre av dayê, Hûseyn 
destê xwe avêtîyê ji bo jê vexwe, wî nehişt pêşî ew 
jê vexwe û bi Hesen destpê kir. Hezreta Fatima jê re 
got; ya Resûlellah! Her wekî ku tu ji herduyan bêhtir 
ji wî hez dikî. Pêgemberê Xuda -sellellahû eleyhî 
we sellem- jê re got: “Na, lêbelê pêşî wî av xwest. ” 
Piştre pêgemberê Xuda -sellellahû eleyhî we sellem- 
ev peyvên li jêrê tên, gotin: 

“Di danê de wekhevîyê di navbera zarokên xwe 
de bikin. Heke min kesek di ser kesekîre bigirta, min 
jin di ser (kuran) re digirtin. ” 62 

Bi rastî pêgemberê Xuda -sellellahû eleyhî we 
sellem- ehemmîyeteke zehf mezin bi terbîye û per- 
werdeya zarokan daye. Wî di vê xusûsê de bi gellek 
hedîsan eshabê xwe dane hînkirin. Ew di hedîsên 
xwe de wiha dibêje: 

“Qedrê zarokên xwe bigrin û wan rind perw- 
erde bikin. ” 63 

“Bavekîji perw>erdeyeke sipehî ti mîraseke çêtir 
ji zarokê xwe re nehiştiye. ” 64 

“Heke zilam zarokê xwe peiwerde bike, ev ji bo 
wî ji dana sa ‘ek sedeqe çêtir e. ” 65 

62. Binêrin. Ibnû Henbel, c. 1/101; Ibnû Hecer, el-Metalîbû’l- 
Aîlîyye, c. 4/69; Taberanî, el-Mûcemû’l-Kebîr, c. 
11/354/11997. 

63. îbnûmace, Edeb, 3/3671. 

64. Tirmizî, Birr, 33/1952. 

65. Tirmizî, Birr, 33/1951. 

"Dema însan bimre amelê wî qut dibe; lêbelê ji 
sê tiştan tenê qut nabe; sedeqa carîye, îlmê ku men- 
fîet jê tê kirin, yan jî ew zarokê salihê ku jê re dûa 
dike. ” 66 

“Heqê zarok li ser bavê wî ev e ku navê sipehî lê 
bike, rind şîr bidiyê û wî rind perwerde bike. ” 67 

“Kîdebara sêkeçan bike, wan terbiye/perw’erde 
bike, wan bide zewicandin û qencîvê li wan bike, jê 
re cennet heye. ” 68 

“Kî debara du keçan bike heta ew bigihin ber 
zewacê, ew roja qiyametê tê û ez û ew wiha ne 'û 
telîyên xwe bi hev û din ve dan. ’ ” 69 

“Kî bi tiştekî ji van keçan were îmtîhankirin, 
vêca ew jî qencîyê li wan bike, ew jê re ji êgir dibin 
perde. ” 70 


Gelo wekî mezinê me Enes -radîyel- 
lahû anhû- hinek sehabîyên din jî hene 
ku zarokatîya xwe di bin terbîya Mez- 
inê me Pêgemberê Xuda -sellellahû 
eleyhî we sellem- de derbas kiribin? Ji 

66. Mûslim, Wesîyet, 14/1631; Tirmizî, Ehkam, 36/1367. 

67. Beyheqî, ŞûabûT-îman, c. 6, 11, 401-402/8300. 

68. Ebûdawud, Edeb, 121/5147; îbnû Henbel, c. 3/97. 

69. Mûslim, Birr, 149/2631; Tirmizî, Birr 13. 

70. Binêrin: Buxarî, Zekat, 10, Edeb, 18; Mûslim, Birr, 147; 

Beyheqî, ŞûabûT-îman, c. 11, 142/8308. 

kerema xwe hinek nimûneyan ji wan ji 
me re vebêje? 

Zehf asayî (tebîî) ye ku gellek sehabîyên wisan 
hebin. Bêşiwar di serê van de jî mezinê me Hezretê 
‘Elî -radîyellahû anhû- tê. Dema ew hate îmanê hê jî 
di salên zarokatîya xwe de bû. Mezinê me Hezretê 
‘Elî yê kurmamê pêgemberê Xuda -sellellahû eleyhî 
we sellem- ji nav wê terbîya mûbareka Mezinê me 
pêgemberê Xuda, dilê xwe bi îlm û marîfetê tije kir û 
ew bû dergehê îlmê. Wî destpêka sîlsîleyeke tesew- 
wifî pêkanî ku ewê heta roja qiyametê jî her dewam 
bilce. 

Birayê wî Hezretê Caferê Teyyar jî mîsaleke 
cipûcuda ye ji bo mehebbeta pêgemberê Xuda -sel- 
lellahû eleyhî we sellem-. Hezreta Fatima keça 
pêgemberê Xuda -sellellahû eleyhî we sellem- jî bû 
şahjina ummetê û wê ji xwe re leqeba «Dêya Bavê 
xwe» wergirt. Ji ber ku wê hevaltîya dirêja wê bi 
bavê xwe re û reftar û bizava bilinda ku wê di te- 
menê xwe yê biçûkatîyê de daye nîşan. Herdu kurên 
wê mezinên me Hesen bû taca serê eşrafan û mezinê 
me Hûseyn jî bû taca serê sadatan. 

Mûsab bin Ûmeyr jî cîrantîya pêgemberê 
Xuda -sellellahû eleyhî we sellem- ji bo xwe bijard û 
wî temamê serweta hevbeşa malbata xwe red kir. Ew 
di rêya îslamê de ji bo mirovên dîger jî di fedakarî û 
tefekkurê de bû nimûneyeke bêhempa. Hezkirina wî 
ji pêgemberê Xuda -sellellahû eleyhî we sellem- ew 

ajot ser vê ku di vê rêya heq de rûh û rewanê xwe 
feda bike. 

Hê di bîst salîya wî de Usame bin Zeyd ji terefê 
pêgemberê Xuda -sellellahû eleyhî we sellem- ve 
wek fermandar ji bo artêşa îslamê hate tayînkirin. 

Bi rastî gellek sehabe hene ku em dikarin wan 
ji zarokan bijimêrin û ew di hemêza pêgemberê 
Xuda de perwerde bûne. Lêbelê ewên ku me di van 
mîsalan de zikr kirin ji xwe têrê dikin, ne hewce ye 
em hê bêhtir wan zêde dirêj bikin. 


Ez benî, heke destûra we hebe, em hez 
dikin piçekê li ser salên zarokatîya 
şexsî ya we biaxivin. Mesela, ji salên 
zarokatîya we ti bîranîn hene ku hîç we 
jibîr nekirine yan jî hûn nikarin wan 
jibîr bikin? 


Helbet li cem her însanî ji zarokatîya wî gellek 
bîranîn hene ku ew nikaribe wan jibîr bike. Hinek ji 
van bîranînan jî tesîr û bandorên zehf kûr li ser în- 
sanî dihêlin. Ez dixwazim li ser çend bîranînên xwe 
biaxivim ku wan jî tesîr û bandoreke zehf zêde li ser 
min hiştine. 

Zarokatîya min li «Erenköy»ê derbas bûye. Di 
wê demê de li dora malan cihek hebû li navê gellek 
park û bostan hebûn. Zêdebarî vê jî li wir mêhvanx- 
aneyek hebû, li qata jêrê bû û gellek serdan û zî- ^ 

yaretên semîmî û tije heyat hebûn. Bi taybetî jî di 
heyva Remezanê de bangên ji bo îftarê ji mala me 
re pirr dihatin. 

Herçî însan bûn, di rojên cuda cuda de û ji çînî û 
grûpên curecur ji bo îftarê dihatin bangkirin: Rojekê 
şifêr dihatin gazîkirin. Rojeke din karker dihatin 
gazîkirin. Rojeke din çopçî û malkêş dihatin gazîki- 
rin. Rojeke din pîşesaz dihatin gazîkirin, rojeke dîtir 
mamosta dihatin gazîkirin... Piştî îftarê jî hedîyekek 
ji wan re dihate pêşkêşkirin ku bi navê “kirêkirina 
diranan” dihate naskirin. 

Hinek caran ev hedîye qumaşên cilan bûn. Cari- 
na jî hinek dirav bûn di nav zarfekê de bûn, tabî ev 
jî li gorî rewşa mirovê ku hatibû gazîkirin dibû. Piştî 
nimêja terewîhan jî çayê dihat vexwarin û her kom û 
grûpê ji karûbarên xwe xeber dida. Ew dem, sipehî- 
tirîn wext bûn ku têde qelbê mirovan tevlîhev dibûn 
û dilên wan bi hev xweş dibûn. 

Yek ji wan karên ku di serdema zarokatîya min 
de bala min kişande ser xwe jî peywendîyên xweş ên 
di navbera cîranan de hebûn. Cîranî mûamela xizm 
û lêzimên xwe bi cîranê xwe re dikir. Em zarok bûn 
û em jî diketin navbera cîranên xwe û lêzimên xwe. 
Cîranên dewlemend ji bo hewcedaran wekî hemêze- 
ke hezkirin û mehebbetê bûn. Akincîyên taxê, her 
îhtiyaca feqîr û miskînan temîn dikirin, heta bi 
hevkarî cihêzê bûkatîyê jî ji bo keçên sêwî amade 

© dikirin. 

Di wan wextan de êşa ziravê zehf belav bû. 
Antîbîyotîk jî nebûn. Nexweşên êşa ziravê li de- 
verên nav daristanên darkejan (çaman) dihatin der- 
mankirin. Xelkê taxê jî ji bo van ciwanên ku bi êşa 
ziravê ketibûn şefqeteke mezin nîşan didan. Lewra 
dermankirina ciwanên ku bi êşa ziravê ketibûn bes li 
nav daristanên darkejan ew jî bi bêhnlcirina darkejê 
dihate kirin. Gellek caran jî hê di temenekî ciwanîyê 
de haletên mirinê diqewimîn. Cîran û akincîyên bi 
merhemet ên taxê jî ji wan re xwarinên ku xwînê 
çêdikin, hazir dikirin û îkram dikirin. 

Ji bo her malbatê karê yekem zîyaretkirina 
nexweşan bû. Di van serdanan de her kesî li gorî 
rewşa xwe ya maddî ji nexweşan re bi xwe re 
xwarinên wekî şorbe û mûhellebîyê jî dibirin û ji 
nexweşî re pêşkêş û îkram dikirin. Herçî zîyaret bûn, 
ew kurt bûn û keyfxweşî jî dixistin dilê nexweşan. 

Cenaze jî wiha bûne. Bi awayekî bi komel kon 
û çetr ji bo xwendina Qur’anê û dûakirinê dihatin 
vedan û heta sê rojan xwarin ji bo mala cenazeyî re 
dihatin pêşkêş û îkramkirin. 

Berî pêncih salan zehf kêm berfgîr (dolaba 
qeşayê) peyda dibûn. Ji bo hînik-kirina avê cêr, 
kedûn û sewîl li ber bîrên di nav bexçeyan de diha- 
tin daleqandin. Malbatên ku berfgîrên wan hebûn jî 
êvarê qeşa ji cîranên xwe re hedîye dikirin. Bi tay- 
betî jî wan ev hedîye bi zarokan re ji cîranên xwe re 
dişandin. Ev jî ji bo zarokan hê di salên biçûkatîya 

wan de qadên perwerdeya dîgergemî, hevkarî û 
xizmetê dihatin jimartin. 

Di biçûkatîya min de sahilê «Erenköy»ê vala 
bû. Li cihên ku têde behr û bejî bi hev digihan kêm- 
zêde bi qasî du metreyan qadeke sêlihî/qûmî hebû. 
Me li wir digel zarokan xanîkên sêlihî çêdikirin. 
Piştî mûddetekê em bi hev re diketin îxtîlafê, em pev 
diçûn û me ji hev re digot: “Te cihê min girtiye!” û 
“Na, ji xwe tu bi xwe hatî tixûbê min!” Piştre pêleke 
ava behrê dihat li xanîkên me yên ji wê sêlihê didan, 
me nedikarî di wan xanikan de bi hev re şirîkatîyê 
bike; lêbelê av dihat li wan dida, ew xirab dikirin û 
li ber xwe dibirin.. 

Ev bîranîn îro dikin ku em li ser vê tefekkur 
bikin; di navbera mezin û biçûkan de bes derecekeke 
tenê ferq heye. Çi qeder temenê însanî bi pêşve here 
emel û hêvîyên curecur wî meşgûl dikin, ew emel û 
hêvîyên ku nayên bawerkirin û ew lerze û hejînên 
vala ne; lêbelê di dawîyê de her kesek bi zelzeleyekê 
yan jî bi pêlekê nefesa dawî ya xwe dide û ew ji 
heyatê cuda dibe û diçe ebedîyetê.. 

Bi hikmeteke zehf zêde ev miqdarê dawîya 
heyatê ji bo wan mirovên ku di bara tenzîma îlahî 
de korîtî li wan ketiye çi qeder xapîneke êşdar û 
gemnak e! 

Di zemanê zarokatîya me de dema zehftir bi 
heyecana ku me hestpêkirî ew roj bûye ku têde bi şeklê 
esilîyê wê hem jî bi dengê bilind ezana Mûhemmedî 

hate xwendin. Her kesî bi rêya şîyarbûna zû ya di wê 
şevê de çavnêrîya bangê dikir. Her wekî ku ew şev, 
amadekarîya ji bo sibeha îdê bû. Heta dêya min hê ji 
êvarê ve em şîyar kirin û ji me re got: 

«Di vê sibehê de ezana esilîwê bi dengê bilind 
were xwendin; bila em sibehê zû şîyar bibin ji bo 

em ji vê wextê nemînin!» Ehlê malê ketin nav hewa 
û atmosfereke cuda cuda ya îsar û dîgergemîyê. 

Her wekî ev sibeh ew dem bû, ew zemanê ezana 
pêşî ya ku mezinê me Bîlal -radîyellahû anhû- çûbû 
li ser banê Kabê bang dabû, wê jî wisan bi hest û 
heyecana manewî dilême nixumandin. Ew her wekî 
bayê sibehê bû ku olan û dengê banga li Medînê 
dida xuyakirin. Lewra bang ji bo milletê me îştiyaq, 
bêrîkirin, meyl û heweseke tam cihêwaz bû. 

Li ser vî esasî em hemû carina dema ji Tirkîyê 
diçin welatekî din vê îştiyaqê dijîn. Dema em li welêt 
vedigerin qelbê însanî di keyfxweşî û heyecaneke 
mûmtaz de gerq dibe. 

XudêTeala Qur’ana Pîroz, banga şerîf, alaya 
me, welatê me û milletê me ji her cure xirabîyan 
mûhafeze bike, wan ji hemû xirabî û neqencîyan 
biparêze.. Amîn!.. 


Gelo hinek şexsîyetên din jî hene ku 
di serdema zarokatîya we de bandor û 
tesîreke kûr li we kiribin? 

Du kesayetîyên zehf rêzdar hebûn, di salên 
zarokatîya min de bi awayekî taybetî bandora wan li 
ser min zehf mezin e. Ew jî dêya min û bavê min in.. 
Bi îlawe li ser van jî, tabîî hawîreke xweş û sipehî 
hebû.. 

Dêya min şexsîyeteke bimbarek bû, ew xwedî 
rûhekî ferîşteyî û melaîketî bû. Wê, hê ji dema ner- 
mîya neynokên me ve, yanî hê ji dema ku bêhna şîr 
ji devê me dihat ve gellek gencîneyên hêja di ale- 
ma dilên me de dane komkirin. Wê bi her navgîn 
û wesîlê hezkirin û mehebbeta ewlîya dixiste dilên 
me û wê bi feraseta xwe fezîletên nûranî di bexçê 
dilên me de diçandin. Digel ku wê ji du zarokan re 
xizmet dikir û ew bi hinek kar û meşgûlîyetên din 
radibû jî dîsa wê Qur’ana Pîroz jiber dikir. Yanî di 
piştî wîladeta birayê min de wê hewldana xwe ji bo 
hifz û jiberkirina Qur’anê zêdetir û himbiztir kir. Vê 
hewldana wê jî tesîreke zehf limin kir. îşqa wê ji bo 
Qur’ana Pîroz û hewldana wê di rêya heq de ban- 
doreke pirr zêde li min kir. 

Herçî bavê min e, ew ji bo min di hemû waran 
de şexsîyetekî îdeal bû. Têde hemû sifetên qenc he- 
bûn; îşqa Xuda, wecd, îman, îxlas, teqwa, exlaqê 
xweş, weqûrî û yên wekî van. Ew xwedî hessasîy- 
eteke zehf kûr bû. Ew însanekî ufûq fereh û bilind 
bû. Mesela di wê wextê de axaftin li ser vekirina 
lîseya îmam-xetîban hebû. Ji bo derçû û mezûnên 
lîseya îmam-xetîbê ti paşwexteke dinyewî tine bû. 

Lêbelê bavê me bi dilşadîyeke zehf zêde navê me di 
wê lîseyê de qeyd kir. Wî kir ku em sala paşîyê jî di 
mektebeke hundurîn de bixwînin. Wî di rojên tatîlê 
de em bi xwe re li mizgeftan, Seraya Topkapîyê û li 
cih û mekanên tarîxî yên din digerandin. Wî bi qasî 
sewîya aqilê me û asta têgihiştina me, ew xizmet û 
fedakarîyên ku bav û kalên me di rêya dîn, îman, 
welat û millet de pê rabûbûn û amelên manewî yên 
esilî yên wan jî ji me re vedigotin.. Li rexê din berê 
me dida ser vê ku em jî bibin nesleke ji wan re layiq 
û hêja. Her wiha wî ji dil û can dixwest em car caran 
biçin serdana seydayên mezin û wî di aqilê me de 
şefqet, dilovanî û terbîye diçandin. Zêdebarî vê jî wî 
mirovên xwedî dilên nimûne û îdeal jî bime didane 
nasîn. 

Herçî hezkirina bavê min ji feqîran bû, ji xwe 
ew jî her wekî behra fereh û okyanûsê bû. Dema wan 
her xizmeteke ku wî ji wan re pêşkêş kiribû, qebûl 
dikir, wî ji bo vê qebûla wan ji wan re spas dikir. 

Dema wî hedîyekeke maddî dida, ew di nava zarfeke 
zarîf û giranbiha de teqdîm dikir. Heta wî li ser zarfê 
jî ev hevoka ha dinivîsî: “Ji bo we bi qebûlkirinê 
kerem kir, ez ji we re spas dikim!” Ev rewşa wî 
netîceyeke siriştî bû, ji ber ku wî ji bo xatirê Xal- 
iqê zulcelal bi letafet, nezaket û mehebbet bi mex- 
lûqatan re mûamele dikir. Wî bi dêya min re xwarin 
ji nexweşan re çêdikirin û pev re ew ji nesagan re 
dibirin şîfagehan, dibirin nexweşxaneyan. Wan xuy- 
ahîyên rahmê di wan salên zû û vimî yên min de di 

(g) 

rûh û gîyanê min de wekî nexş û nîgarekê kar diki- 
rin; lêbelê min ferq nexistiyê. Bi kurtî dêya min û 
bavê min ji bo min rahm û bereketeke mezin bûne. 

Her wiha ji nav mûhîmtirîn bûyer û bîranînên 
zehf ên ku bandora wan li ser min çêbûye jî bi îlawe 
li ser van bûyer û weqaetên ku li salên zarokatîya 
min vedigerin, ew salên talebetîya min tên, ku min 
hingê di lîseya îmam-xetîban de dixwend. 

Nexasim em di warê seydayên ku di polên dersên 
me de pişkdar dibûn de şensdar bûn. Em ji rûkenîya 
bimbareka wan zehf fêr bûbûn û ew xweşbextî hîç 
jibîra me naçe. Hinek ji wan seydayên me jî ev bûn: 

Seyda «Celaleddîn Oktem» e. Ew kesekî di 
heftê salîya xwe de bû. Hem jî wî ji ber êşa felcê bi 
lerz û reerînê dûçar bûbû. Digel vê jî ew dihate pola 
mektebê, li ser milê yekî ji hevdostên me pal dida û 
wî bi heyecana xortekî di bîst û pênc salîya xwe de 
ders ji me re şerh û îzah dikir. 

Seyda «Ebdûlqadir Keçeoglû» ye, ku ew jî bi 
esilê xwe ji cemaeta Rûman bû; lêbelê îman jê re 
bûbû qismet. Ew bi leqeba «Yaman Dede» dihate 
naskirin. Piştî wî pazdeh deqîqeyan rêz û rêçên zi- 
manê Farisî şerh dikirin, wî du malikji Mesnewîyê 
jî dixwendin. Wî bi girî hemû ders şerh dikirin. Bin 
herdu çavên wî wekî birkê çûbûne navê. Dema hê- 
stirên wî ji wir dibarîn û xwe bi rûyê wî ve berdidan 
xwarê, wan rûhanîyeteke cipûcuda belav dikirin. 
Qelbê wî bi temamî cihêwaz bû û ew bi hezkirina 

pêgemberê Xuda -sellellahû eleyhî we sellem- mişt 
û tije bû. Dema jê re dihate gotin: 

“Tu çima ev qederji Mewlana hez dikî?!” 

Wî ew bersiva ku ji alema qelb vedirêht, dida, 
digot: 

“Ewladê min, ezê çawa ji Mewlana hez nekim, 
ma ne ew e, yê ku bi destê min û dilê min girtî û ez 
birim ber derîyê pêgemberê Xuda -sellellahû eleyhî 
we sellem-?!” 

Gellek tişt hatin û çûn, me ji wê rojê û heta bi 
vê rojê her ji wan îstîfade kir. Lêbelê ji wê rojê hinek 
berhem û eser mane ku di qelb de peyda bûne û wî 
ew di rûh û gîyanê me de dane xuyakirin. Ew lerzeya 
ku pê digirt hê jî li ber çavê min e, ku dişibiha hirîya 
payîzê û girîyê wî yê her wekî avrêhtîya biharê bi 
taybetî dema wî malika; “Me bi xweşikahîya xwe 
ferehnak bike, ez şewitîm, ya Resûlellah! ” ji ne‘atê 
meşhûrê ku nivîsîbû, dixwend. 

Me seydayekî din hebû, ew sibehê di saeta hef- 
tan de dihat û ji me re şorbe li ser sifrê didanî. 

Me seydayekî dîtir jî hebû, dema wî qetek nanê 
li ser sifrê mayî didît, bi awayekî sipehî nesîhet û 
şîret li me dikirin, lêbelê bêyî ku li erza ti kesî bide, 
wî wiha digot: 


“Binêre, lawê min! Gellek hewcedar hene, 
nikarin vê nîmetê bidest bixin. Heke em hurmetêji vê 

nîmetê re bigrin û em ji bo wê hemd ji Xuda re bikin, 
ewê vê nîmeta xwe ji me re hîn zêdetir bike. Heke em 
qedrê wê negirin, ewê wê ji dest me bistîne. ” 

Herçî seydayê me «Nûreddîn Topçû» bûye, 
ew seydayê me yê grûpa felsefê bû. Dema wî di nav 
civakê de ferdên xwedî ezperestî û xwedbîn didîtin 
pirr pê gemgîn dibû. Ji bo îhya nekirina îslamê di 
heyata ferd û civakê de kedermend dibû û wî ev hey- 
ret û dehşeta xwe jî wiha îfade dikir, digot: 

“Ev mirovên ha çima ev qeder giringîyê bi tes- 
ewwifê nadin?! ” 

Me seydayekî din hebû, wî dersa xeta sipe- 
hî (destnivîsa sipehî) dida. Lêbelê wî bi xwe ji 
xwendekaran re hem qamîş/çîtik hem jî hibr hazir 
dikir. 

Me seydayekî dîtir jî hebû. Ew bi şev li ra- 
zangehê digerîya û lihêfa kê ji ser çûbûwî dîsa lihêfa 
wî bi ser de dikir. 

Me hinek seyda jî hebûn, wan di piştî dersa dawî 
de dersên îzafî didan ji bo kêmasîya xwendekarên 
ku ji tehsîla dersên xwe dereng mabûn, telafî bikin. 
Wan bi heyecaneke naweste her hewl û cehd dikir ji 
bo ders û talîmeke baştir ji her xwendekarî re dabîn 
û temîn bikin. 

Herçî ew karê ku hemû seydayên me ji her 
tiştekî din bêhtir hewl didan li me bidin hînkirin, 
dersa naskirina keyfîyeta bikaranîna rûh û mal bû. 

Wan ev ders jî ji me re bi reftar û bizavên xwe erz 
dikirin. 

Ji wan rojan heta bi îro tam çil sal derbas bûn. 
Lêbelê heta îro jî bandorên wan mirovên baş ên di 
wan rojan de hê jî ji ser me xîç nebûne, neçûne. Ji 
ber ku bandorên manewî û mûbarek di aqil û qelbê 
me de heta vêga zindî û bi bandor in.. Ez her wextê ji 
bo mirovên ku ew dem û an sipehî kirine, dûa dikim. 
Cenabê Heq ji wan tevan razî be! Lêbelê sipehîkiri- 
na vî zemanî û zemanên paşerojê jî.. Ev jî dikeve ser 
milên me.. Cenabê Heq me tevan ji bo vê serfiraz 
bike!. 


Ez benî, dema em werin ser van rojan, 
gelo ewxeter û tehlûkên ku îro li benda 
zarokên me ne, çi ne? Gelo mesûlîyet 
û berpirsîya dê-bavan li hemberî van 
xeter û tehlûkan çi ye? 

Xetera ku di serê van xeteran de tê jî ku îro li 
benda zarokên me ne, bi awayekî ji rûhê manewî 
dûr (bê-exlaqî) perwerdekirina wan tê. Yanî girtina 
pencereya uxrewî ye, hem jî wekî netîceyeke talîma 
ku berê wê li dinyayê tenê ye. Yanî heyata qelb bi 
lawazîyê dûçarbûn e. Divê em bizanin ku kîjan nifş 
bi taybetmendî û fezîletên uxrewî şîn nebe, nikare 
hest bi asayîş û hizûrê bike, çendan ew tûr û çentê 
xwe bi dosyayên pêbawername û dîploma’yan tije jî 
bike.. Di civakê de ew qeder nimûneyên gemnak ji 

kêstek û dinyaperestan hene ku nayên jimartin. îro 
gellek adetên zehf xirab jî hene. Bi taybetî jî di wan 
mirovên ku gîyanên xwe ji bo pençeya tevzênerîyan 
teslîm kirine, neparastina rûmeta jinîtîyê û binpêkiri- 
na wê îffet û namûsa ku bi berdewamî jehra wê bi 
alîyê nifşên biçûk ve tê weşandin û reşandin.. 

Ev hemû bi şeklekî zehf eşkere nîşan didin ka 
ew xeterên ku li benda zarokên me ne, çi qeder zehf 
û xetemak in. Heke em vê xeterê dibînin, naxwe divê 
em baştir têbigihin ku çareserî bi cihkirina îmanê û 
exlaqê mezin û xweş di singa wan de mûmkin dibe. 
Ew dilên ku nûra wehyê nas nekiribin, ewê çawa 
bikarin hest bi dilşadîya rasteqîne bikin û pê bigi- 
hin? Divê em li ser wê hesta bilinda şairê îstiqlalê 
Mehmed Akîf Ersoy ya di vê xusûsê de rawestin: 

Iman çi mezin e, ew cewhera îlahî! 

Dilê zingarîyê bêîman di singê de abes e.. 

Ne serwextbûna di bara karûbarên dînî de tarî- 
tîyeke zehf tirsnak e! Lewra însan çi nizanibe jê re 
dibe dijmin. Dûrbûna ji dîn, însanî ji hessasîyetên 
rûhanî mehrûm dikin û asoya wijdanîya wî jî teng 
dikin. Ew nûrên hundurîn û derveyî dimevirîne. 
Ew însanî ji hikmetên hûr ên Kîtab û Sunnetê û ji 
nûra rûhanî mehrûm dike. Ew dike ku însan wan ce- 
wherên ku ji terefê Xaliq ve wek nîmet jê re hatine 
îkramkirin, jidest bide û ew însanî dike kîsekî çermî 
yê ku ji goşt û hestîyan tije ye. Heta ev jî dilce ku 
însan bes menfîeta xwe tenê difikre. 

Qisseyek heye di navbera xelkê de tê rîwayet- 
kirin, zehf naskirî û pêzan e. Çi dema bav kurê xwe 
yê ji dîn, dîyanet û fezîletê mehrûm dibîne, jê re 
dibêje; “kurikê min, tu hîç nabî zilam!” Zarok jî li 
hemberî bavê xwe înadê dilce, diçe mekteban, tehsîla 
xwe temam dilce û dibe walîyê bajarekî.. Ew zilamên 
xwe dişîne pey bavê xwe û wî ji bo dîwana xwe bang 
dike ji bo wê peyva wî bîne bîra wî. Dema bavê wî tê 
dîwana wî, ew ji bavê xwe re dibêje: 

“Bavo! Te ji min re digot; tu hîç nabî zilam. De 
bibîne va ye, ez bûme walî!. ” Vêca bavê wî li kurê 
xwe dinêre, bi şeklekî manedar jê re vê bersivê dide, 
dibêje: 

“Kurê min! Min ji te re negotibû; tu nikarî bibî 
walî; min ji te re digot; tu hîç nabî zilam. Heke tu 
bûbavî zilam, te bavê xwe ji bo dîwana xwe bang 
nedikir, tu bi xwe diçûvî ber lingên wî!.. ” 

Aynî wekî vê mîsalê ye, îhmala terbîya dînî mer- 
az û nexweşîya îbadetê ji maddê re diwelidîne, heta 
ew bi xwe jî sebebeke bingehîna dûrbûnaji dîn e. 

Hebandina maddê ne felsefeyek e, lêbelê 
şemitînek e. Ew ne hikmetek e, lêbelê nexweşî û 
tarîtîyek e. Ew tevizandina hessasîyetên manewî ye, 
civak kirina bes laşekî zindî ye. Bi îfadeyeke din; 
berî mirinê defmkirina di bin kevir û axê de ye. 

Divê qelb ji îqaz û şîyarîyên Qur’ana Pîroz re 
were teslîmkirin ji bo mûmkin bibe beşerîyet bigihe 
şerefa însanîyetê. 

Ellah Teala nîmetên xwe yên ji hemû nîmetan 
mezintir ji me re wiha dide zanîn, dibêje: 

“Rahman, Qur’an daye hînkirin, însan afe- 
randiye, ew ji bo beyanê (xwe îfadekirinê) daye 
fêrkirin. Taveroj û heyv bi hesabekî digerin. Giya 
û dar jê re diçin sicûdê. Wî asîman bilind afe- 
randiye û mîzan danîye.” 71 

Naxwe tu jî vê mîzanê xirab neke. 

Rebbê me yê ku dinya bi mîyar û mîzanên îlahî 
û bi şehînên Qur’anî yên ji mîyar û nîzama kaînatêre 
berevajî, xemilandine ji me re dide zanîn; wekî van 
mîzanên li dinyayê di piştî mirinê de jî hinek mîzan 
hene. Dinya û axret bi hemû mîzanan tije ne. Heyat 
û mirin bi temamî mîzanên hessas û cuda cuda ne, 
ku hîç şaş nabin. 

Zerûrî ye ku hemû rewş û halên me di çar- 
çoveya mîzanan de bibe. Divê ji bo nifşên ku hê tên 
nimûneyekji bo îbadetê, nimûneyek ji bo hal û her- 
eketan, nimûneyekji bo reftarû bizavanû nimûneyek 
ji bo exlaq hebe. Di ayeta pîroz de ev hatiye gotin: 


71. Rahman, 55/1-7. 

“Kî, bi qasî giranîya zerreyekê xêrekê bike, 
ewê hemberê wê bibîne. Kî bi qasî giranîya zer- 
reyekê şerekî jî bike, ewê jî hemberê wî bibîne.” 72 

Di demeke ku dinya bi mîyar û mîzanên îlahî 
tê xemilandin de û Qur’ana pîroz jî van mîzanan ji 
me re eşkere dike, rewşa wan kesên ku di tarîtîyê de 
dijîn û rewşa wan mirovên ku li derveyî van mîyar û 
şehînên îlahî dijîn jî çi qeder di gefleteke dehşetdar 
û gemnak de ne!. 

Di ronahîya vê ayeta di sûretê Rahman de zerûrî 
ye ku mirov sirrê aferînê, Qur’an û ubûdîyetê bi 
şeklekî rind û ciwan ji zarok û ewladên xwe re bide 
hînldrin û şerhkirin. 

Bi kurtî; divê em zarokên xwe di çarçoveyeke 
wisan saglem de perwerde bikin ku mekan û meqamê 
pak û birûmetê wan bi awayekî wisan baş biparêze 
ku ew tewazûn, hevkêşî û ahenga îlahî ya di kaînatê 
de wekî ku di vê ayetê de hatiye zikrkirin, xirab 
neke. Bêşiwar ev jî wê di mala malbatê de ji dilên 
pispor ên dê-bavan xuya bibe. 


Nesla ku wiha xuya bibe, ew encama keda wan 
dê-bavaye ku bi awayekî jidil û ciddî li ser paşwexta 
zarokên xwe difikrin. Tabîî ye ku em paşwexteke 
ebedî qesd dikin ku di heman demê de ew heta bi 
dilşadîya heta hetayê jî dirêj dibe; ne ku paşwexteke 
tixûbdara heta bi îro ye. Mixabin, di rêya xilaskirina 





72. Zelzele, 99/7-8. 

rojeke tenê de ku ev jî bi navkirina paşwextê bi navê 
vê rojê, paşwexta zarokên me di tehlûkê de tê avêtin. 
Gellek tiştên çewt û şaş hene, tev jî zarokên me di 
erda heq de bi ber guneh û îsyankarîyê ve dikişkişînin 
ku ew jî bi vê mazeretê pêktê; “paşwexta zarokên me 
zehf giring e, divê em çi bikin!” 

Lewra heke em zarokên xwe hinekê bi hestên 
manewî perwerde bikin. Cenabê Heq wê bi vê tebabê 
paşwexteke ronak ji wan re dabîn û temîn bike. Fere- 
hbûna Osmanîyan ji bo 24 mîlyon kîlo metreyên 
çarçikî, ji vê rêbazê derdibe. Yanî piştevanîya Xuda 
di wextên zor û zehmet de bi vê rêbazê ve bend e. 
Serkeftina cenga Çanaqqaleyê û serkeftina cenga 
serxwebûnê jî bereket û xuyahîya vê heqîqetê bûne. 

Şair Mehmed Akîf çi xweş îfade kiriye, goti- 

ye: 

Divê em yekser îlhamê ji Qur ’ana Pîroz wer- 
girin, 

Divê em Islamê bikin ku bi îdraka serdemê, bi- 
axive!. 

Di vê rewşê de em mecbûr in zarokên xwe wisan 
perwerde bikin ku ew mizgînber in, ji bo wê xêraku 
ewê bidest bixin hem ji bo xwe hem jîji bo malbatên 
xwe. Ya ji vê jî giringtir ev e; em zarokên xwe heta bi 
dawîyê bi rêya terbîya bi exlaqê Qur’anê, fikrê wê û 
îstîqameta wê perwerde bikin ku ew ji bo dînê xwe, 

ji bo welatê xwe û ji bo milletê xwe bibin mizgînber 
in xêrê. 

Şair Mehmed Akîf vê rewşê di van malikên 
xwe de çi xweş îzah dike, dibêje: 

Millet gerq bûye ji bo heq pasevan nîn e, 

Heke tu bibîpasevan ev welat hîç gerq nabe. 

Ev jî wekî me îfade kir; berî her kesî wezîfeya 
pêşîna dê-bavaye. Divê em bizanin ku serkeftinên 
zehf û mezin wekî cenga Çanaqqale û cenga îs- 
tiqlalê çawa ew di zahirê xwe de bûne berhem ji bo 
fermandar, gazî û şehîdên ku di wan serkeftinan de 
rolek leyistine, aynî wisan ewji hêleke din ve jî bûne 
berhem ji bo dê-bavên ku bi terbîye û perwerdeya 
xwe ewladên xwe rakirine û ji bo berevanîya ji welêt 
şandine cengê.. 

Li ser van encaman, şair bi hesret rewşa hêlîna 
malbatê ya îro îşaret dike; ka divê ew çawa bibin: 

Ey bavo, herifîn li mala ye, ne li çîya ye, 

Carina jî televîzvon guvaştina li ser rûhê zarok e! 

Bila ji nû ve gul bêne çandin, bila mal bibe cen- 

neta însên, 

Ey dayê! Ev wezîfe ya te ye, hezkirinê di malan 

de bicih bike!.. 

Şair Seyrî 

(g) 

Hinek malbat hewl didin ji bo zarok 
ji wan re çêbibin, hinek mirovên din 
jî hene, ew hîç naxwazin bibin xwedî 
zarok, adeta çi di dest wan de hebe ji bo 
vê xerc dikin, gelo ev bizaveke rast e? 

Ew kesên ku dizewicin û bê hebûna sebebekî 
zerûrî û rewa zarokan naxwazin, her wiha ewên ku 
hewl didin bi desttêwerdanên curecur ên di malzaro- 
ka dê de wan tine bikin, yan jî di tinekirina neslê 
de dibin sersebeb, bi kîjan mentiqê, bi kîjan wijdanê 
îzahkirina hewldana wan ji bo pûçkirina cewhera ne- 
sla însanî ya ku ew ji temamê mexlûqatan bilindtir 
e, mûmkin dibe.. Di demekê de giya û heywan bi 
hezaran delîlên curecur pêşkêş dikin ji bo nesla xwe 
bidin dewamkirin. Heta mar bi rêyeke pêbawerane 
bi hiştina wan li cihekî tenha hêkên xwe diveşêre û 
wan diparêze. 

Pirr gemnak e ku bilindtirîn bûnewer (hebûn) li 
kaînatê însan, ji hestên vê şefqet û merhemetê meh- 
rûm be, hem jî di hemberî heywanan de ku ew di 
çarçoveya hesta parastina kinêsa xwe de kar dikin! 

Xuda di ayeta pîroz de balê dikişîne ser 
temaşegehekê ji sahne û temaşegehên roja qiyametê, 
wiha dibêje: 





Li Dor Perwerdeya Zarokan 


“Dema ji keça ku hê bi sagî hatî kuştin û 
veşartin were pirskirin: Ew ji bo çi sûçî hatiye 
kuştin ?” 73 

Mixabin, ji însanîyetê re şerm û fehêt e ku ew 
cînayetên berî hezar û çarsed salan rûdane, di roja me 
ya îro de jî bi awayê «jiber-xistin»ê werin dubareki- 
rin. Hinek dê-bav di sedsala me de bêyî ku zerûretek 
hebe sirf ji bo rehetî, refah û ezperestîya xwe hewl 
didin zarokê xwe di rewşa cenînî’ya wî de ji ber xwe 
bixin!! Her wekî bi qasî nîvê wan keçên ku hê bi 
sagî di axê de hatine defmkirin bi guneh û cînay- 
eteke modern ew jî bi derxistina rûhê zarokên berşîr 
ên bêguneh ên di malzaroka dêya xwe de bêsebeb 
dikin qurbanî û wan ji nav dibin. Her wiha ew bi vê 
kirina xwe bi ehlê cahilîyetê re dikevin pêşbazîyeke 
wehşî ya barbarane.. Ev di meqamê pêşî de înkara 
nîmeta îlahî ye. 

Bi îlawe li ser vê, ne malûm e ka ewên ku wiha 
dikin wê bi kîjan surprîzên dijwar ên heyatê re rû- 
birû bimînin. Ewên ku vî sûcî dikin divê li ser tişta 
ku ji bo vî zarokî wê li wan peyda bibe rûbide baş 
bifikrin dibe ku ew bi destê wan bibe sersebeb ji bo 
ew sibehrojê di heyatê de bi tena serê xwe bimînin. 
Heke dê-bavên wan bi xwe jî di dema rabûrî de ew 
nexwestibûna, heke dê-bavên wan jî heman en- 
cam ji bo wan guncaw dîtibûna, wan îro nedikarî li 


73. Tekwîr, 81/8-9. 

heyatê mewcûd bibin. Divê ew ji bo vê hesabekî baş 
bikin.. 

Bi sebeb mehrûmbûna ji dîn û îmanê, tarîxa 
alemê gellek carên bêjimar ji bo temaşegehên fela- 
ketê bûye şahid û dîtiye ka nifşeke xwedbîna ku 
heyatê di planeke seresereyî ya sade de dijî; ewa ku 
li cemê ji bilî bersivdana arzûyên ezperestî û zatî 
yên xweti fikreke din nîn e û ewa ku xatir ji şeref 
û rûmeta însanîyetê xwestibe, çawa dibe sersebeba 
felaketan!. 

Cenabê Heq, bi damezirandina hêlîna malba- 
ta me ya li ser xêr û xweşîyê nîmetên xwe bi nesîbê 
me bike. Ew bi qismetê me bike ku em nifşên wisan 
ji van malbatên nimûneyî perwerde bikin ku ew ji 
bo xêrê mizgînbexş bin û bi vî awayî em xizmetê ji 
ummeta Mûhemmed -sellellahû eleyhî we sellem- û 
temamê beşerîyetê re bikin.. 


Amîn! 





&ihê çdjmê di ddskmê de 
û QdCmkirina êêKeçan 



Fezîlet û îffeta jinê, civakê dike cennet. Ew 
nifşên ku di wê bihiştê de radibin û mezin dibin jî 
di civakan de dibin serkehnîya aştîyê. Ji bo vê, jina 
salîha di nav malbatê de ji bo civakê wekî avîzeyeke 
camî ye. 



Cihê Jinê di îslamê de û Hînkirina Keçan 


Cihê jinê di Islamê de çi ye? Jin 
di roja me ya îroyîn de, halê hazirxwe 
diavêjin ser caddeyan û hi navgînên 
curecur û peyvên zêrîn li dilşadîyê 
digerin. Divê jin li kuderê, li asayîş û 
dilşadîyê bigere? 

Cenabê Heq, jinji hêla pêhis û hestan ve ji mêr 
zengîntir aferandiye. Ev zengîntirîya wê ya di pêhis 
û hestan de jî bi mûcibê wezîfeyeke esasî ye ku Xuda 
ew bi jinê sipartiye. Ev peywir û wezîfe çavdêrî, 
parastin, terbîye û perwerdeya neslê ye. Dema ew 
ji tixûbê vê tenzîma îlahî derkeve, hingê ew bi xwe 
dibe ku heqaretê li fitret û aferandinîya jinê dike. 

Di sedsala me de pêşbirka biserxistina wekhevî 
û yeksanîya di navbera mêr û jinan de hatiye dest- 
pêkirin. Ev pêşbirka ha, li dijî xusûsîyetên di aferîna 
herdu zayendan de ye. Vê pêşbirkê peywirên jinanî û 
dayîktîyê bêkar kirine, hizûr, dilşadî û aramîya mal- 
batê berze kiriye, jîyana civakê hejandiye û kesay- 
etîya ferd û takekesan winda kiriye. 

Lewra aferîna fîzîkî, bedenî, gîyanî û aferand- 
inîya mêr û jinan ne wekhev e. Vêca wekhevî wê 
di kirin û hiqûqan de çawa bibe? Ya giring hevkêşî 
û yeksanîya di maf û peywiran de ye; lêbelê ne 
wekhevîya di hemû qad û mecalan de ye. 

Cenabê Heq, ji bo her yekî ji mêr û jinan 
qabilîyet û jêhatinîyên cuda cuda bexş kirine. Wî 
gellek wezîfe û peywir di navbera mêr û jinan de 
dabeş kirine da ku ew hev û din temam bikin. Dema 
mêr û jin bi maddî û manewî li hev kom bibin, wê 
gihiştineke guncaw ji bo emanca aferînê xuya bibe 
û wek encama vê, wê malbat û civak jî bi asayîş û 
aramîyê bigihin. 

Gihiştina jinê bi parastin û pêşvebirina taybet- 
mendî û xusûsîyetên sipehî yên ku Xuda jê re bexş 
kirine, xuya dibe. Dema jin berê van xeslet û mezîy- 
etên xwe yên ku ji wan re xwedî ye, bide ser awayekî 
ji tenzîma îlahî re berevajî, çendan ew heqîqeta xwe 
û şerefa xwe biparêze jî dîsa ewê qedr û qîmetê xwe 
tine bike, ewê xweşikîya xwe, edeba xwe û ziravî û 
zarafeta xwe winda bike.. Bi vî awayî ewê ji bo têk- 
dan û jinavçûna jîyana civakê jî bibe sersebeb. 

Jîyîna jinê bi awayekî bi aferîna wê re ahengsaz 
wê civakê bike cennet. Jin di malbatê de ji bo civakê 
her wekî avîzeyeke camî ye. Dema em rûpelên tarîxê 
wergerînin emê bibînin ku civak bi jinan avasaz 
bûne û carina jî heta tu bibêjî bes bi destên wan ci- 
vak xirab û wêran jî bûne. 

Heke rê ji jinan re ji bo dilşadîya wan werin 
xuyakirin divê ew rêyên jîyanê bi perçeyên caman 
tije nebin. 

Dilşadîyajinê di jîyana wê de bi parastina şerefa 
wê di bin çavdêrîya malbata wê de mûmkin dibe. 

“Cennet di bin lingên dêyan deye. ” 74 , 75 

Ev hedîsa şerîf ji mezinê me pêgemberê Xuda 
-sellellahû eleyhî we sellem- ji bo dêya rasteqîne çi 
mizgînîyeke mezin e! 

Jina bêhnpak û qenc hemêza rahmê ye, ew bi 
şîyan û qedera îlahî fereh dibe. Jin, di nav malbatê de 
serkehnîya dilşadîyê ye. Ew bînahîya keyfxweşîyê û 
dilpakîyê ye. Ew ji bo ferdên malbata xwe merkez û 
navenda şefqetê ye. Ew ji bo tecellîbûna navên Reb- 
bê me yên “Rahman” û “Rahîm” li dinyayê cihekî 
cihêwaz û bingehîn e. 

Bi qasî dêyên me ku pêşî mûddetekê em di 
zikên xwe de, piştre li ser zendên xwe û paştir jî heta 
bi mirina xwe di dilên xwe de hilgirtine ti mexlûqekî 
din nîn e ku mûsteheq be em ew qeder jê re hezki- 


74. Eş-Şîhab, Mûsned, 119; Suyûtî, Qamûsa Segîr, c. 1/125. 

75. Herçî hedîseke wekî vê ye, ew jî wiha ye: Sehabîyek bi 
navê «Cahime» hate cem pêgemberê Xuda -sellellahû 
eleyhî we sellem- jê re got; ya Resûlellah! Ez dixwa- 
zim biçim gezwê, ez hatime şêwra xwe bi te bikim? 
Pêgemberê Xuda jê re got: “Dêya te heye?” Wî jê re got; 
belê. Vêca mezinê me pêgemberê Xuda jê re got; “naxwe 
tu here balê, lewra cennet li ber lingên wê ye.” Nesaî, 
Cîhad, 6. 

rin û hurmetê şanî bidin. Dêya me ya ku birêxistin, 
terbîye û perwerdeya zarokên xwe hildaye ser milên 
xwe, di dirêjahîya temenekî temam de hezkirina zehf 
mezin, hurmeta kûr û şukir û spasîyê heq dike. 

Gelo pîvan û endazek heye ku mirov pê bikare 
tixûbên şefqeta fereh û pevgirtî ya di gîyanê dêyekê 
ji dêyan de dîyar û tayîn bike? Wê xwarin nexwariye 
lêbelê bi zarokên xwe daye xwarin. Wê cil li xwe 
nekirine lêbelê ew li zarokên xwe dane kirin. Ew 
ranezaye lêbelê zarokên xwe dane razandin.. Dê- 
bavên me hemû jîyana xwe dane rawestandin ji bo 
di bahoz û bablîsokên jîyanê de toz û ax li ser me 
nedeyne, gelo mûmkin e ku mirov bikare heqê wan 
ji stûyê xwe eda bike? 

Hezretê Mewlana dibêje: 

“Li heqê dê şîyar be! Wê bike taca ser serêxwe! 
Lewra heke dêyan êşa zayînê û wîladetê nekişanda, 
zarokan ji xwe re rêya hatina dinyavê nedidît. ” 

Hezretê îmamê Ezam, welîyê mezin, alimê 
fiqha îslamê qazîtîya Begdadê red kir da ku ji bo zul- 
mê nebe alet. Xelîfe Ebûcafer el-Mensûr ji bo seza- 
pêdanê ew avête girtîgehê û bi sezaya hedlêdanê jî li 
hulcm lê birrî. Her roj hijmara hedlêdanê çend caran 
zêde dikir. Herçî mezinê me îmamê Ezam bû, digel 
zêdebûna jana ku di bin çovan de bi wî digiha jî, dîsa 
wî bi nerehetî xeber ji hevdostên xwe re dişand û jê 
re digot: 

“Dêya min wê çi bike heke ew vî halê min za- 
nibe? ” 

Wî gellek nimûne pêşkêş kirine ku tev nîşan 
didin ka ew çi qeder zehf ji dêya xwe hez dike, ew 
dibêje: 

“Hema bila dêya min a ezîz vê rewşa min nebi- 
hîze. Lewra ew hîç nikare xwe li ber vê jana êşdara 
min bigre!.. Ez jî hîç nikarim xwe li ber gemgînîya 
wê bigrim! ” 

Hezkirina dêya wî bi ti awayan nekiriye ku ew 
di bin çov de hest bi êş û elemê bike. 

Hezretê Behauddîn Neqşebendî bi vê gotina 
xwe mîsaleke nêreber û mûşexxes ji bo ferehkirina 
hezkirina dê pêşkêş kiriye: 

“Ewên ku têne serdana qebra min, pêşî bila 
werin serdana qebra dêya min!” 

Herçî Mela Camî ye, wî jî gotiye: 

“Ezê çawa ji dêva xwe hez nekim haleveku wê ez 
muddetekê di bedena xwe de hilgirtime, wê mûddeteke 
din ez li ser zendên xwe hilgirtime û wê di dirêjahîya 
jîyana xwe de jî ez di dilê xwe de hilgirtime! ” 

Çi giringîya dêyan di terbîye û perw- 
erdekirina neslê de heye? 


Pêzanîna paşwexta ku çavnêrîya milletekî 
ji milletan dike ka ewê çawa bibe, ne mûcîze ye, 

mirov dikare wê bizane. Naxwe ji bo vê, meyzan- 
dina li xortên wî milletî kafî ye. Xortê her sedsalê di 
alemeke bi heyecan û cuda de dijî, ew dikare taqet 
û enerjîya xwe di awayekî ji tebîetê xwe re guncaw 
de xerc bilce. Ev jîyan, dibe her wekî nebzê temamê 
milletekî jî. Yanî her millet ji xwe re şeklekî ji bo 
alema hissî û fikrî ya ciwanê xwe mûtabiq û aheng- 
saz werdigre. Heke ciwanê milletekî enerjîya xwe di 
rêya xêrê, gîyanê manewî û fezîletê de xerc bikin, 
wê paşwexta wî milletî helbet ronak û xweş be. Bi 
berevajî vê heke ciwan enerjîya xwe û hêza xwe di 
ezperestîyê de yanî di hêza zulimkar de xerc û berze 
bikin, wê paşwexta wî milletî sirgun, derbederî û 
têkçûn be. Naxwe di terbîye û perwerdekirina ciwa- 
nan de peywira ji her peywirê mezintir dikeve ser 
milê dêyan, divê ew xwedî manewîyateke bilind bin 
ji bo ew şeref û rûmeta milletê xwe li ser milên xwe 
hilgirin. Lewra dê, nifşan perwerde dikin. Welîyên 
Xuda û fetihkaran pêşî rênîşanên xwe ji dêyeke 
fezîletmend û qenc wergirtine. 

Ji bo vê nimûneyên ji her nimûneyan sipehîtir, 
sehabîyên xanim in. Wan ewladên xwe ji bo feda- 
karî-kirina bi canên xwe û malên xwe, hîn kirine. 
Wan dilê ewladên xwe bi mehebbeta mezinê me 
pêgemberê Xuda -sellellahû eleyhî we sellem- tije 
kirine. Her wiha wan ji nû ve bi sedsalên geş û xweş 
û aramîyên ku pêkanîne îsbat kirine ku civakên xurt 
ji malbatên xurt têne holê. Malbatên xurt jî berhema 
hinek xanimên fezîletmend in ku talîm û tehsîleke 

zehf a rûhanî û manewî wergirtine, yanî ew ji as- 
tenga nefsê derbas bûne. 


Gelo çi rola dersên Qur ’ana Pîroz di 
talîni û hînkirina keçan de heye? Divê 
mirov di terhîye û talîma ku wê di van 
dersan de were davîn de li çi miqate 
be? 

Divê temamê sazîyan bi taybetî jî fêrgehên 
jiberkirina Qur’ana Pîroz ku tehsîl û talîma manewî 
û rûhî didin, bibin mala şefqet, cangorî û xizmetê. 
Her wiha zerûrî ye ku rahm, îşq, dilovanî û xizmet 
ji kome-malûmatên sade zehftir cihê xwe di wan 
dîwaran de bigrin. Lewra kîjan mûallim bêhest be, 
ew nikare mehebbetê bixe dilê şagirtê xwe. Kîjan 
perwerdekar nikaribe îşq, wecd û îmanê bi dilên 
biçûçik û bêguneh bide hisskirin, kîjan dersdar 
nikaribe hezkirin û kûrahîya Qur’ana Pîroz biçêje, 
ew di bin fişar û zexta webalekî mezin de ye. Le- 
wra her xanîyê ku malê mûşterek ê dewlet û milletî 
be, xwendekarên wî jî li cem wê sazîyê emanet in. 
Dema xwendekar talîma metlûb wernegire, berpirsî 
li ser binbarê wê dibe. 

Di zemanê me de ku pirranîya însanîyetê bi dûv 
maddîyatê ketiye, divê dersdarên Qur’ana Pîroz bi 
awayekî taybetî îhtîmameke zêdetir bi feqihên xwe 
bidin. Divê mûallim û mamosta berî her tiştî dilê 
feqihî bi hezkirina seydayê wî tije bikin û divê ew 

berî dest bi “Elîf û Be”yê bikin, divê heqîqeta “elîf’ê 
bidin hînkirin. Divê bi wergirtina nûran ji meheb- 
beta Xuda û Pêgemberê wî, dilên biçûk bi çêja rûhî 
cîla û rohnî bikin. Divê mamosta, letafet, şefqet û 
temamê pakîyên îslamê di wan dilên paqij de bidin 
xuyakirin. 

Hewldan û cehda her mûallimî carekê rola 
dadger dileyize, careke din jî rola celladî dileyize. 
Ew bi uslûbeke tirsnak hewl dide feqihan kontrol 
bilce. Kîjan gafil û yên wekî van bi qijkirina birhê 
xwe rabe Qur’ana Pîroz bide hînkirin, encama talî- 
ma wan wê binketin û xusran be. 

Xetayeke din ji îhmalkirina ku li hemberî 
Qur’ana Pîroz were şanîdan bêhtir nîn e ku heyata 
rûhî ya însanî reş bike. 

Divê mûallim û hifzkarên ji talîmê berpirs di 
van mal û fêrgehan de hewl bidin ku bibin însanên 
xizmetkarên gihayî. însanê xizmetkarê gihayî ew 
kes e ku dilê xwe bi feyza rûhî tije dike. Yanî ew 
xwedî hêvî ye, xwedî mezîyetên exlaqî ye; xwe dî 
mezîyetên wekî rahm, şefqet û îffetê ye, ew ji kîn û 
nefretê dûr e. însanê xizmetkar ew kes e ku di nav 
her mirovan de bijî lêbelê her dikare hebûna xwe û 
îmana xwe mûhafeze bike. Heta di hewa û atmos- 
ferên fitnê de jî divê ew di rewşeke wisan de bibe 
ku bikare tesîrên baş li ser mirovên li hawîrdora xwe 
bike; lêbelê ew bi ti awayan di bin tesîra mekrohîyan 
û xuyên xirabên dîgeran de namîne. 

Bi kurtî ehlên xizmetê yên heqîqî ew kes in ku 
dikarin dilên xwe bi her awayan ji fikra mal, milk, 
meqam û menfîetê dûr bigrin. 

Di gotineke bi hikmet de ev şîretên ha hatine 
kirin: 


“Dinya bi sê tiştan dibe cennet: 

1. Bi înfaqkirina bi dest, ziman û dil e; 

2. Bi eybdar-nekirina bendeyên Xuda û 
efûkirina wan e; 

3. Bi zulimê hember-nedana zulma zalimî û 
wergirtina wesîleyekê ji bo hîdayeta wî ye.” 

Di gotineke bi hikmeta din de jî hatiye gotin: 

Sê komên mirovan heqîqeta xwe fehm dikin, 
ew jî ev in: 

Ewên ku azarê nadin ti kesî. 

Ehlê tewazû û dilnizmîyê ku ji gotina navên 
xwe û sifetên xwe şerm dikin. 

•/ Ewên ku bi çavê Eleq li emanetê îlahî û li 
mexlûqatan dinêrin. 

Piştre tu dîmenên gul û çîçekan çawa dikî bike 
însanê ji her însanî hişktir û dijwartir jî ji bo dîtina 
wan tebessum dike, ji wan re dikene. Naxwe divê 
dilê wî mirovê ku ji însanan re dibe nimûne û rê- 
zan jî wekî gul û çîçekan be. Divê ew keyfxweşî û 
dilşadîyê bi ser hemû aferîndeyan de biweşîne û ew 

(p 

bibe ku heta qelbê ji her qelbî hişktir û xirabtir jî li 
hemberî wî nerm û şîyar bibe. 

Divê li dev me hedefa fêrgehên Qur’ana pîroz ji 
talîm û hînkirinê bêhtir terbîye û edeb-bexşî be. Divê 
ew xanîyê fezîletê be. Lewra dêyên ku wê rûpelên 
şerefa paşerojê tije bikin, ewê bes qezenca van sazî 
û mûessesan bin. Dema ew keçên ku ji van fêrgehan 
mezûn dibin û derdiçin û ji surprîzên jîyanê re rûbirû 
dibin divê ew karibin zarafet û sipehîtîyên îslamê 
bidin xuyakirin. 

Divê fêrgehên Qur’ana Pîroz hewa û atmosfera 
rûhî ya herdu Fatima’yan bidin hewandin. 


Ez benî, ev herdu Fatiina kî ne? Ji ker- 
ema xwe hûn dikarin wan hinekê îzah 
bikin ka ew kî ne? 

Belê, Fatima’ya yekem ew Fatima ye ku I ieq 
Teala fezîleta wê di sûretê însan ayetên 8-11’an de 
daye zanîn. 

Malûm e di zarokatîya xwe de herdu mezinê me 
Flesen û Flûseyn nexweş ketibûn. Mezinê me ‘Elî- 
radîyellahû anhû- û mezina me Fatima-radîyellahû 
anha- li xwe nezir kirin ku ew sê rojan rojî bigrin. Di 
roja yekê de dema dikirin îftara xwe bikin belengazek 
hate berê derîyê wan sekinî û ji wan re got: 

“Silav li we ehlê mala Mûhemmed be! Ez be- 
lengazekji ewladê mislimana me, xwarinê bidin min, 
bila Xuda jî li ser sifrên cennetê xwarinê bide we! ” 

Wan xwarina xwe danê. Wan ew roja xwe wisan 
bê xwarin derbas kir û ji avê pê ve tiştek tam nekirin. 

Wan ji bo roja duduyan jî nîyeta xwe li rojîyê anî. 

Di roja duduyan de jî wextê îftarê sêwîyek hate ber 
derîyê wan sekinî û ji wan re got: 

“Silav li we ehlê mala Mûhemmed be! Ez 
sêwîvek ji ewladê mûhacira me, bavê min şehîd keti- 
ye, xwarinê bidin min. ” 

Wan xwarina xwe danê. Ew roja duduyan jî bê 
xwarin man û ji avê pê ve tiştek t‘am nekirin. Wan ji 
bo roja were jî nîyeta xwe li rojîyê anî. 

Çi dema roja sisêyan jî hat di heman wextê îf- 
tarê de yexsîrek hate ber derîyê wan sekinî û ji wan 
re got: 

“Silav li we ehlê mala pêgembertîvê be, hûn me 
vexsîr dikin, me girêdidin û hûn xwarinê nadin me, 
xwarinê bidin min lewra ezyexsîr im. ” 

Wan xwarina xwe danê, ew sê şev û sê rojên 
xwe bê xwarin man û ji avê pê ve tiştek tam nekirin. 

Vêca ji bo vê helwesta wan ev ayetên sûretê însan 
nazil bûn, hatin xwarê: 

«Ew, digel ku pêdiviya wan pê heye û jê hez 
dikin jî dîsa xwarinê didin xizan, sêwî û yexsîran. ^ 

Ji wan re dibêjin: Em bes ji bo rizamendîya Xuda 
xwarinê didin we; em ji we ti perûyekê û ti spasi- 
yekê jî naxwazin. Em vê qencîyê dikin, lewra 
em ji Xudayê xwe ditirsin da ku ew me di rojeke 
rûtirşker û tehlker de ji tirs û ezabê xwe ewle 
bike. Ha ji ber vê Xuda, wan ji ezabê neqenciya 
wê rojê diparêze, rûsipehîtî û dilşadiyê dide wan. 
Xuda, di hemberî sebra wan de bihiştekê û cilên 
hevrîşimî dide wan .» 76 

Di van ayetan de sê tişt bala me dikişînin ser 

xwe: 

Ya yekê; Bi çavê Xuda meyzandina li mex- 
lûqatên Xuda û bi rahmkirina li wan, mûmkin dibe. 
Ew bi ketina dilê sêwî, xizan û êsîran mûmkin dibe. 
Di vê xusûsê de mezinê me Ebûbekr el-Werraq wiha 
dibêje: 

“Kî, înfaqê nake ew cennetê naflkire! Kî ji 
feqîran hez nake ew nikare bibêje; ez ji pêgemberê 
Xuda -sellellahû eleyhîwe sellem- jî hez dikim. Her- 
du jî derewîn in! ” 

Ya duduyan; Bi înfaqkirina ji bo rizaya Xuda 
mûmkin dibe. Li ser vî esasî mezinên me Hezretê Elî 
û Hezreta Fatima-radîyellahû anhûma- gotine: 





76. însan, 76/8-12. 

“Em bes ji bo rizamendîya Xuda xwarinê 
didin we; em ji we ti perûyekê û ti spasiyekê jî 
naxwazin .” 77 

Divê em jî wekî wan ji amelên ku em pê radibin 
û dikin ti hemberekî ji mirovan çavnêrîyê nekin û 
divê em her tiştî ji bo rizaya Xuda tenê bikin. 

Ya sisêyan; Ev mirovên îdeal û nimûneyî 
dibêjin; 

“Em vê qencîyê dikin; lewra em ji Xudayê 
xwe ditirsin da ku ew me di rojeke rûtirşker û 
tehlker de ji tirs û ezabê xwe ewle bike. “ 7S 

Bi îlawe li ser vê divê dilê mûmînî bi tirsa ji 
Xuda tije be. 

Di hemberî vê îxlas û xizmeta wan de jî Heq 
Teala fennan dike, dibêje: 

“Ha ji ber vê Xuda, wan ji ezabê neqenci- 
ya wê rojê diparêze, rûsipehîtî û dilşadiyê dide 
wan. ” 79 

Mîsala duduyan ya ku alema qelbê Fatima dide 
xuyakirin jî wiha ye: 

Dema pêgemberê Xuda -sellellahû eleyhî we 
sellem- li Kabê li cem ruknê Yemanî nimêj dikir, 
Ebûcehl hat û ew li wir bi tenê dît, pê keyfxweş 


77. Insan, 76/9. 

78. însan, 76/10. 

79. însan, 76/11. 

bû, hevalekî xwe bilez şand ji bo pizanê hêştiran jê 
re bîne wî jî ew jê re anî û dayê. Dema pêgemberê 
Xuda -sellellahû eleyhî we sellem- çû sicûdê, wî ew 
pizanên ku giranîya wan kêm-zêde 70-80 kîlogram 
bûn avêtin ser pişta wî. Ebbas mamê pêgemberê 
Xuda -sellellahû eleyhî we sellem- li wir bû, lê ew hê 
misliman nebûbû. Mezinê me jî nedikarî dengê xwe 
derîne û hewar bike, lewra ew ji dijwarîya mûşrikan 
ditirsîya. 

Di wê navberê de Hezreta Fatima derbas dibû. 
Ew jî hingê kêm-zêde neh, yan jî deh salî bûye, ew 
bilezûbez hat û wê destpê kir ew qirêj û çepelî ji ser 
mezinê me pêgemberê Xuda -sellellahû eleyhî we 
sellem- paqij kirin. Hêstir ji çavên wê dibarîn, mez- 
inê me pêgemberê Xuda -sellellahû eleyhî we sel- 
lem- jî hedana wê dianî û jê re digot: 

“Keça min, negri!. ” so 

Hezreta Fatima, li hemberî wê tirsa ku heta es- 
abîyet û rehgirîya lêzimtîyê jî nekarîbû xwedîtîyê lê 
bilce, jineke çavnetirs û xwedan şehamet (tijefehm û 
bicesaret) bû. Wê, Xuda û pêgemberê wî li ser her 
tiştî tercîh dikirin û wê ji her tiştekî din bêhtir ji wan 
hez dikir. Ji bo vê sebebê ji mezina me Fatima re 
“dêya bavê xwe” hatiye gotin. 

Dema em tên cem Fatima’ya duduyan, ew jî 
ew Fatima ye ku dema mezinê me Ûmer diçû ji bo 





80. Binêrin: Buxarî, Selat, 109, Cîhad, 98, Cezîye, 21; 
Mûslim, Cîhad, 107. 

cînayeteke mezin bike, yanî dihat ku pêgemberê 
Xuda -sellellahû eleyhî we sellem- bikuje, wê nehişt 
ew biçe vê merama xwe bîne cih û wê berî wî da ser 
hîdayetê. Wê, di wê rojê de bi dilekî wiha Qur’ana 
Pîroz xwendibû û wê mirovekî cahilîyetê yê xwedî 
dilekî dijwar û kevirîn ê wekî Ûmer helandibû û 
ew kiribû însanekî wisan dil birahm, hêstir ji herdu 
çavên wî dibarîn, xwe ji Heq re nizm dikir û ji cemê 
vegerîya.. 

Ji bo vê sedemê zehf mûhîm e, keçên me yên 
ku wê di fêrgehên Qur’ana pîşroz de werin perw- 
erdekirin van herdu Fatima’yan ji bo xwe bi nimûne 
û rêber bigrin. Divê her yek ji keçên me wekî wan 
bi îffet û rûmetdar bin. Divê ew amelên xwe ji bo 
rizaya Xuda eda bikin. Divê ew Qur’ana pîroz bi 
dilekî kûr û keyfxweş bixwînin da ku qedr û qîmetên 
bilind ên xwestî, di wan de tecellî bibin û dilên me jî 
bi feyz û tesîrên îlahî tije bibin. 

Di vê xusûsê de divê em dêya xwe Hezreta Aîşe 
jibîr nekin ku ew ji navbera hevjînên Mezinê me 
pêgemberê Xuda -sellellahû eleyhî we sellem- zehf 
bi zekawet bûye. Ew ji navbera sehabîyên kîram yek 
ji her heft mûctehidan bûye. Mezinê me pêgemberê 
Xuda -sellellahû eleyhî we sellem- di bara wê de 
gotiye: 

“Sêyeka dînê xwe, ji mala Aîşe bigrin. ” 81 


81. Deylemî, c. 2, 165/2828. 

Li ser vî esasî divê her jina misliman para xwe 
ji zekawet û feraseta dêya me Hezreta Aîşe bigre. 
Pêgemberê Xuda -sellellahû eleyhî we sellem- bi 
xwe medhê wê kiriye û Heq Teala bi xwe ji îffeta wê 
re bûye şahid. 

Em vê zarzar û laklakê dikin; ya Rebbê me, 
parekê ji heyata dilî ya mezina me Hezreta Fa- 
tima, parekê ji zekawet, feraset û îffeta mezina 
me Hezreta Aîşe û parekê ji sedaqet û cangorîtîya 
dêya me Hezreta Xedîce ji bo temamê keçên me 
bi nesîb bike.. Amîn!. 


G ^r^ ) 

Bi îlawe li ser ku Osmanî dewleteke mezin bûne, 
wan di heman demê de bi sifetê xwe ku medenîyeteke 
weqfan bûne jî cihekî giring di rûpelên zêrînên tarîxê 
de dagir kirine. 

Ez benî, ma em dikarin bibêjin; 
ji dan berdewamkirina wê geşbûna 
nimûneyî ya ku me ji heyata eshaban 
daye di sedsalên werin de jî çêdibe? 

Ma heyata malbatî ya sipehî û hestên 
qelbî yên wan di sedsalên werin de jî 
jîyane? 

Hîç şubhe nîn e. 

îslam dînekî dînamîk e, bizavxwaz e, ne bêbizav 
û statîk e. Li ser vî esasî hebûna hemû sipehîtîyên di 
rojên pêşîn de ew her zemanî di dilên mûmînên evîn- 
dar û semîmî de dewam kirine çendan rêjeya çend ji 
sedî guherîbe jî. 

Bi taybetî jî di serdema Osmanîyan de ji navbera 
hemû sedsalên di piştî esrê seadetê de wekî serdema 
duyema seadetê tê jimartin. Bi rastî bav û kalên me 
ketibûne pêşbirkeke îmanîya kamil, îrfan, îhsan û 
xêrê, çi di warê êminî û seadetê de be, çi jî di warê 
pêkanîna qelbê civakê de be. Zehftirîn delîlên zindî 
ji bo heqîqeta ku me gotî, di van nuqteyan de xuya 




Hêlîna Malbata Bextewar 


dibin; zengînîyên maddî û manewî û mîrasên kulturî 
yên ku nimûneyeke din wekî wan nîn e, û hinek ji 
wan heta bi îro jî ji me re mane. 

Ji hêleke din ve jî Osmanîyan ji bûna xwe wek 
dewleteke mezin bêhtir; wan bi sifetê bûna xwe wek 
medenîyeteke weqfan, qada tarîxê dagir kirine; wek 
netîce ji bo vê medenîyeta wan temamê dinyayê ew 
ji bo xwe kirine taca ser seran û wan bi vî awayî 
temenekî dirêj dewam kiriye.. 


Dêyên Sultanan û Hinek xanimên Se- 
rayê jî hinek berhemên din jî hene ku 
di nava mûzexaneya avasazîya dew- 
leta Osmanî de peyda dibin û paşê jî 
ew bûne medenîyeta weqfan. Gelo hûn 
dikarin di vê mijarê de jî hinek malû- 
mat û agahîyan bidin me? 

Zehf mûhîm e, em bizanin ku di serdema Os- 
manîyan de bi texmînîji terefê hezar û çarsed xan- 
iman ve tam bîst û şeş hezar û sêsed weqf hatine 
damezirandin. 

Yek ji van xaniman jî dêya Sultan «Nûrbanû » 82 
ye ku wê li îstanbûlê li ser sahilê Anadolu û Rûmelîyê 

82. Leqeba resmî ya mensûbên malbata de&hilatedara 
Osmanîyan Sultanefendî ye. Maneya vê peyvê ev e; bav, 
ji malbata de&hilatedar e, yanî emîr e, yan jî sultan e. Her 
wiha heke jinek bi mêrekî re bizewice ku ne ji malbata 
de&hilatedar be, ji keçên wan re «Xanim-sultan» tê gotin. 
Herçî kurên wan e, ji wan re jî «Begzade» û «Sultanza- 

çendîn eser ava kirine. Camîya Walîde ya Etîq ya li 
«Toptaşî» û «Uskudar»ê xeyratgeha wê, medreseya 
wê, nexweşxaneya wê û hemama wê ya du-qat ji 
wan yadîgar û xizmetên nemir in ku ji alema qelbê 
wê bi me gihane. 

Her wiha yek ji van xaniman jî walîdesultan 
«Mahî Bekîr Kosem» e. Wê raknê mizgefta nû 
avêtiye û li Uskudarê mizgefta «Çînîlî» ava kiriye. 
Li tenişta wê jî medresekek, çeşmeyek, qedengehek, 
hemameke du-qatî û sebîlek heye. Zêdebarî vê, wê 
mizgefta li «Qavagî» ya li Anadoluyê jî ava kiriye. 
Dîsa meşhûr e ku wê weqf ji bo zewicandina keçên 
sêwî û xizan jî damezirandiye. Ji bilî van ên ku me 
gotin, wê gellek amelên xêrxwazî yên din jî hene. 
Tişta ku pirr balê dikişîne ser xwe jî ev e; digel ku 
«Kosem sultan» di navbera dêyên sultanan de bi 
tebîetê hişk û dijwar ê xwe tê naskirin jî lêbelê di 
rastîya xwe de ew di bara şefqet û rahma li feqîran 
de şexsîyeteke zirweyî bûye û wê ji bo arîkarîya la- 
waz û xizanan weqf damezirandiye.. 


de» tê gotin û ew bi dêya xwe têne naskirin. Heke Begza- 
de û Sultanzade bi jineke geyrê malbata de&hilatedar re 
zewicîbin, zarokên wan ji malbata de&hilatedar nayêne 
hesabkirin. 

Ji hêleke din ve; ew jinên ku ewladên wan bûbin sultan; 
lêbelê ew bi xwe ne ji malbata de&hilatedar bin, hingê 
bi pirranî îfadeya resmî ya wan ev e; «Walîde-sultan». 
Ji hevserên sultanan re jî «Qadinefendî» tê gotin. Lêbelê 
dema hevserên sultanan ji yekê zehftir bin hingê ew bi 
sifetê «1. Yan jî 2. Qadinefendî» têne naskirin. 

Digel ku «Kosem sultan» bingeha wê avêtiye jî 
lêbelê şerefa vekirina wê ji bo îbadetê û temamkirina 
camîya nû ji «Xedîce Tûrxan Sultan» re bûye nesîb 
ku hingê hê nîvê wê temam nebûbû. Lewra temenê 
«Xedîce Sultan» têrê nekiribû ku wê temam bike. 

Li tenişta vê, wê hinek amelên xêrxwazî yên 
din jî hene, her wekî destnivîsî, pirtûkxane, medrese, 
xeyratgeh, çeşme.. Zêdebarî van di weqfîya Camîya 
Nû de tiştekî din heye ku zehf balê dikişîne ser xwe, 
ew jî herikandina hinguvîn ya ji hinek çeşmeyan di 
şevên qendîlên dînî û Remezanê de ye û îkramkirina 
wê ji cemaetê re ye ku dema ji nimêjê derdiketin, 
ji wan re dihat îkramkirin. Her wiha di weqfîyê de 
qalîteya hinguvîn hatiye vegotin û di wê wextê de 
hinguvînê ji her hinguvînî bi qalîtetir ji bajarên Atîna 
û Rîza’yê daye anîn û ku îro navê Rîzayê bi navê 
«Bazar»ê hatiye guherandin. 

Di weqfîyê de ev şert hatiye danîn; divê ev hin- 
guvîn tim were bikaranîn çendan bihayê wî çi qeder 
giran jî bibe û divê ti hinguvînekî din neyê bikaranîn. 
Ev jî nimûneyeke tîpîk e ku dereca keyfîyet, çawanî 
û hesta di karên xêrxwazîyê de nîşan dide. 

Vê xatûnê serkehnîyên zehf zengîn ên dahatê ji 
bo dirêjepêdana weqfên xwe li pey xwe hiştine. Her 
wiha wê ji bo birêvebirina van weqfên xwe jî sed û 
şazdeh wezîfedar bi meaş dane xebatê. 

Walîde sultan «Pertevnîyal»ê jî li «Aqsaray»a 
îstanbûlê mizgefta Walîde û mizgefta «Ya Wedûd» 

jî dane çêkirin. Zêdebarî van, wê pirtûkxane, çeşme 
û destnivîs jî dane çêkirin û li ser herdu mizgeftan 
kirine weqf. 

Herçî «Mehrîmah Sultan» e, wê jî «Camîya 
Nimêjê» li «Edirneqapî» û «Uskudar»ê dane çêki- 
rin. Digel eserên mezin ên weqfî yên ku wê dane 
damezirandin jî heta tu bibêjî bes ew şexsîyeteke 
xwedan tewazû û nefsbiçûk bûye. Ev mîsala ku tê jî 
bi awayekî sipehî kesayetîya wê nîşan dide. Ji terefê 
hevjîna Harûn Reşîd Zubeyde Xanimê ve ji tenişta 
Begdadê ji bo Mekke û Erefatê av hatibû anîn. Lê- 
belê tê gotin; coka vê avê di serdema Qanûnî de bi 
derbasbûna zemanî de ji kar ketibû, ava wê kêm 
bûbû, êdî têrê nedikir. Dema Mehrîmah Sultan bi vê 
xeberê hesîya, çû dîwana bavê xwe Qanûnî û jê teleb 
kir ku cokên kevin ên vê avê ji terefê serokê avasa- 
zan Mîmar Sînan ve werin tamîrkirin, wê xwest ku 
ev hewldana wê ji bo vê xizmetê jî heta tu bibêjî bes 
bi dizî bimîne û wê hemû gewher û zînetên xwe ji bo 
vê meqsedê terxan kirin.. 


Piştî Mîmar Sînan ruknên Mizgefta Suleyman- 
îyê avêtin, ew mûddetekê ji meydanê winda bû, heta 
sebebê vê jî bi temamî ne pêzan bûn. Li gorî tê go- 
tin; wî bi qesd xwe winda ldr ji bo avêtina bingehên 
mizgeftê. Lêbelê ev ji ber çavan windabûna wî ji bo 
tamîrkirina cokên pêzanên avê bûye ku ji wan re 
«Ava Zubeyde»yê dihat gotin û wî li ser daxwaza 
«Mehrîmah Sultan»ê ya xwediya vî karê xêrxwazîyê, 

wî xwe winda kiribû ji bo ev hewldan û xizmeta wê 
bidizîkahî bimîne û kes nizanibe ku ew pê rabûye û 
wê daye kirin.. 

Walîde sultan «Bezm-î Alem» jî di warê karên 
xêrxwazîyê de yekji navdartirîn dêyên sultanan tê ji- 
martin. Lewra wê gellek amelên xêrê dane kirin û ew 
di dirêjahîya sedsaleke temam de bi kar û xizmetên 
xêrxwazîyê rabûye û ew bûye beşek ji tarîxê. Miz- 
gefta Walîde sultana li cem Seraya «Dolmebexçe»yê 
ji mizgeftên mezintirîn e ku wê dane avakirin. Pira 
navdara «Galata» jî weqfa wê ye. 

Ya pirr giring jî ew weqf e ku Walîdesultanê li 
Dîmeşqê damezirandiye. Şertên wê weqfê jî ev in: 

-Gihandina ava şîrîn a li Dîmeşqê ji bo hacîyan e. 

-Tezmînkirina tiştên ku xizmetlcaran şikandine, 
yan jî xirab kirine da ku şerefa wan û şexsîyeta wan 
neyê birîndarkirin e. 

Nexweşxaneya Gurebayên Mislimanan jî 
walîde sultan «Bezm-î Alem»ê damezirandiye. Le- 
wra wê miqdarekî mezin ji serweta şexsî ya xwe 
kiriye weqf û pê destê xwe yê xêrxwazîyê heta bi 
gellek erdên dûr jî dirêj kiriye. Ev jî xizmeteke mez- 
intirîna ji xizmetên wê ye. Ev esera mezin, digel 
mizgeft û çeşmê di sala 1843’êyên zayînî de ji bo 
xizmetê hatine vekirin. Ji wê rojê heta bi vêga şîfayê 
ji bo feqîrên ummeta Mûhemmed -sellellahû eleyhî 
we sellem- belav dike. 





Tesîra Îmanî ya Dêyên Sultanan di Medenîyeta Weqfan de — 


Van di dereca pêşîn de giringî bi karên xêr û 
hesenatan dane ji bo avê dabîn bikin. Wan aynî wekî 
îstanbûlê ji bo Mekke û Erefatê jî av û kehnîyên 
weqfî temîn kirine. Ji bo vê xizmetê jî wan coyên 
avê dane kolan ku heta vêga jî ew berdewam dikin. 
Wan bi tamîrkirina coyên avê jî gellek av gihandine 
îstanbûlê ku têra xelkê wê bike. 

Weqfên ku bav û kalên mûbarek ên me bi îxlas 
damezirandine, ew bi dûa û xwezîyan hatine tesîski- 
rin ji bo faîlîyetên wan heta roja qiyametê berde- 
wam bibin. Ev weqf, her wekî mizgeft, medrese, 
nexweşxane, razanxane û sebîlan îhtiyacên mirovan 
yên îro temîn dikin û ewê îhtiyacên wan yên sibeh- 
rojê jî temîn bikin. Heta vêga jî gellek xizmetên 
wan berdewam kirine. Ev xizmetên ha ji bo kalên 
mûbarekên me şîara îman û esaletê ne û ew ji bo her 
yekî ji wan jî sedeqeyên carîye ne û ewê rûhên ezîz 
ên wan şad bikin. 

Cenabê Heq, îmkana berdewamîya van 
xizmetên vî qelbî yên ku bav û kalên me peyda 
kirine, hêsan bike! Dîsa ew ji bo peydabûna 
nifşeke wekî wan bi îffet, xêrxwaz, fezîletmend û 
camêr derfetan bexş bike! Ew, bi avakirina malên 
malbatên aram, amade û layiq ji bo qiwama vî 
nesîbî, ji me re bexş bike!.. Amîn!.. 








PAŞGOTIN 


Heyata malbatê bi aferîna însanî re destpê kiri- 
ye. Bêşiwar ew mûhîmtirîn ayne ye ku wê di rêwî- 
tîya me ya ebedîyetê de jî netîceya ku emê bigihinê, 
dîyar bike. Lewra malbat, bi nêrînekê li dinyaya ku 
zevîya axreta însanî ye, hawîra mekteba pêşî, hez- 
kirina pêşî, parvekirina pêşî, dilşadîya pêşî û cenneta 
pêşî ye ku hestên însanî û îradeya wî yanî aqilê wî û 
qelbê wî têde têne perwerdekirin. 

Naxwe ji her hêlê ve divê ev hêlîna mûbarek bi 
huwîyeta (nasnameya) esilî ya xwe bigihe û divê ew 
bibe keş û hewaya bi xatirtirîna temenê me. Li din- 
yaya derveyî qehweyeke ziwa çil salan xatirê wê tê 
jimartin, divê di dinyaya hundurîn de çendîn qehwe 
û sipehîtî hîç ti zemanekî bê xatir nebe. Pevrebûnên 
ku di heyata malê de temenekî di xwe de dihewîne, 
divê bêzarbûnîyê nede. Divê hevjîn qedr û qîmetên 
hev ji çavên xwe nexin. Tam berevajî vê heke sal û 
zeman jî di ser de derbas bibin dîsa divê her welcî 
mîsala berhemên abîdeyî bi rewşeke îhtîşamdar bib- 
in, divê ew her sipehîtir bibin û bi qîmet bibin. 




Hêlîna Malbata Bextewar 


Ji lewma divê em nêrînên xwe li hêlîna malbata 
xwe dubare di ber çavan re derbas bikin. Ew hêlîna 
qudsî, ne hotêlek e, ne jî qadeke gefletê ye. Ew de- 
ver bexçeyekî dila ye ku têde fêkîyên evîn, hezkirin, 
parvekirin û xizmetê yên ji rizaya Heq re amade, 
têne berhevkirin. Gul û çîçekên vî bexçeyî, heke 
sumbulên wî û bilbilên wî di nav hewaya biharê de 
bibin, îhtîmal û egereke xurt e ku di qiyametê de jî 
nesîb û para me sipehîtîya biharê be. 

Yanî bi kurtî hêlîna malbata me; 

Divê di roja mehşerê (kombûnê) de di hawîreke 
dehşetdar de ji bo heyatekê nebe sersebeb ku dê-bav 
û zarokên wan ji hev birevin lêbelê divê ew bibe 
mekanê jîyîna sipehîtîyan ku ew têde ji dil û can bi 
hesret hev û din hemêz bikin. Ji bo vê jî divê însan 
ji vêga ve diqqet bike ku ew çi bike û çawa bijî fer- 
dên malbatê wê ji hev birevin, heke ew çawa û bi çi 
awayî jîyanekê damezirîne hemû ferdên malbata wî 
wê ji bo hev bibin şefaetçî û xilasker!.. 

Mezinê me pêgemberê Xuda -sellellahû eleyhî 
we sellem- dibêje: 

“Hûn çawa bijîn hûnê wisan bimrin, hûn çawa 
bimrin hûnê wisan dîsa werin sagkirin!..” 83 

Şair M. ‘Elî Eşmelî qîmet, sipehîtî û zerûreta 
hêlîna malbateke di nav qiwameke wiha de, çi xweş 
îfade dike: 


83. Mûnawî, Feyzû’l-Qedîr, V, 663. 






Paşgotin 


Malbata bextewar, seraya bihiştê, sefa’ya 
can, 

Ev avahî li ser sitûnên dil bilind dibe... 

Hemû jihên/têlên wê bes bi helalî girêdayî 
ne, 

Dema heram tevlî wê bibe, dinya wê bi- 
heje, biherife!. 

Xweşbînîya hevberî/dualî kemera dîwarên 
wê ye, 

Lêbelê sûa-zenek wê bingehên wê bilce 
îmha!... 


Sipehîtîya wê ji bo her derdî sebra di mala 
can de ye, 

Heke dil kuwara mêşa hinguvîn be, keder û 
bela wê hinguvî çêkin!.. 

Mekanê çîçekên jîyanê, qelbê selîm e, 

Hezkirina paqij sewdaya mezin vedixwîne/ 
bang dike!.. 

Hukm ev e, nîvê dîn bi yarê temam dibe, 

Hêvî heye Mewla nîvê dîgerê mayî jî 
neqetîne!.. 

Ev e, ev e pirek ji Leylayê bi ber Mewlayê 
mezin ve, 

Di ezel de Xuda eşqa wiha daye însan... 







Hêlîna Malbata Bextewar 


Heke ev pir nebe wê li gurbetê her dil 
biqelişe, 

Ey rêwî, zinhar bila cuhela vê pirê wêran 
nekin! 

Bila bi her tiştên dibe-nabe li ser vê pirê 
kef bi ziman nekeve, 

Hêrsa pûç xirabtrirîn zelzele ye, zirara wê 
ji dil re cefa ye!.. 

Ji mirovê rûtirş, mîzac-xirab, rê nepirse, 

Ey sîmayê sipehî, melek vê tebessumê dix- 
waze!. 

Pireke wekî sîrata mezin e ku ji nanlcorî re 
nar e, 

Lêbelê ew ji bo wefadarî di rêya bihiştê de 
tûbaye!.. 

Ji bo vê dêya me Xedîce ji me re nimûne 

ye, 

Ji bo vê teqwa’ya Muhemmedî ji me re 
nimûne ye... 

Hêlîneke bi xêr di her çagî de zehf mûqed- 
des e, 

Ji xwe nexasim ji bo vî çagî «SEYRÎ», ev mez- 
intirîn doz e!.. 84 


84. Sûa-zen: Zena xirab, şubhe. Cuhela: Cahilan, nezanan, 
nedîtîyan. Sîma: Rû, çehre. Nar: Agir, cehennem, dojeh. 






Paşgotin 


Ha ew roja ku di nav malbatê de bi vî rûh û van 
pîvanan pevbestin û pevbendî hatibe damezirandin, 
ew hêlîn, wê di bara axretê de qezenceke bêdawî be 
ûkeş û hewaya rûhanîyetê be, ji bilî vê jî wê li din- 
yayê ji bo geşbûna çendîn sipehîtîyan û zindîbûna 
hizûr û îhtîşamê di nav civakê de bibe wesîle. 

Rebbê me, hêlînên malbatî yên wiha ji me 
re îhsan bike! Vî milletê ezîz û ciwanîya me di 
welatê me yê cennet de bi hestên îman, îrfan, 
evîn, mehebbet, dîgergemî, fedakarî, xizmethezî 
û dilşadîya ebedî ya wiha bide temamkirin!.. Ji 
hêlînên malbatî yên bextewar ên ku bi vî awayî 
hatine damezirandin ji nû ve cîhangîrên wekî 
Fatîhan û Yavûzan îhsan bike! 

Amîn!.. 




Tûba: Ew dara bihiştê ye ku koka wê li jorê ye û şag û 
çiqilên wê jî li jêrê ne. 

